**Vyhodnotenie medzirezortného pripomienkového konania**

Legislatívny zámer Zákona o komore verejného obstarávania

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 174 /98 |
| Počet vyhodnotených pripomienok | 174 |
|  |  |
| Počet akceptovaných pripomienok, z toho zásadných | 89 /55 |
| Počet čiastočne akceptovaných pripomienok, z toho zásadných | 21 /7 |
| Počet neakceptovaných pripomienok, z toho zásadných | 53 /28 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia priemyselných zväzov | 5 (2o,3z) | 0 (0o,0z) |  |  |
| 2. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 3. | eBIZ Corp s.r.o. | 1 (0o,1z) | 0 (0o,0z) |  |  |
| 4. | Ministerstvo dopravy a výstavby Slovenskej republiky | 14 (11o,3z) | 0 (0o,0z) |  |  |
| 5. | Ministerstvo financií Slovenskej republiky | 4 (3o,1z) | 0 (0o,0z) |  |  |
| 6. | Ministerstvo hospodárstva Slovenskej republiky | 12 (9o,3z) | 0 (0o,0z) |  |  |
| 7. | Ministerstvo obrany Slovenskej republiky | 6 (5o,1z) | 0 (0o,0z) |  |  |
| 8. | Ministerstvo pôdohospodárstva a rozvoja vidieka Slovenskej republiky | 9 (8o,1z) | 0 (0o,0z) |  |  |
| 9. | Ministerstvo práce, sociálnych vecí a rodiny Slovenskej republiky | 5 (5o,0z) | 0 (0o,0z) |  |  |
| 10. | Ministerstvo spravodlivosti Slovenskej republiky | 12 (8o,4z) | 0 (0o,0z) |  |  |
| 11. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 12. | Ministerstvo vnútra Slovenskej republiky | 6 (0o,6z) | 0 (0o,0z) |  |  |
| 13. | Ministerstvo zdravotníctva Slovenskej republiky | 1 (1o,0z) | 0 (0o,0z) |  |  |
| 14. | Ministerstvo zahraničných vecí a európskych záležitostí Slovenskej republiky | 7 (0o,7z) | 0 (0o,0z) |  |  |
| 15. | Ministerstvo životného prostredia Slovenskej republiky | 9 (0o,9z) | 0 (0o,0z) |  |  |
| 16. | Národná banka Slovenska | 5 (2o,3z) | 0 (0o,0z) |  |  |
| 17. | Odbor aproximácie práva sekcie vládnej legislatívy Úradu vlády SR | 2 (2o,0z) | 0 (0o,0z) |  |  |
| 18. | Okrúhly stôl obstarávania | 7 (0o,7z) | 0 (0o,0z) |  |  |
| 19. | Protimonopolný úrad Slovenskej republiky | 2 (1o,1z) | 0 (0o,0z) |  |  |
| 20. | Republiková únia zamestnávateľov | 29 (4o,25z) | 0 (0o,0z) |  |  |
| 21. | Slovenská elektrizačná prenosová sústava, a.s. | 7 (0o,7z) | 0 (0o,0z) |  |  |
| 22. | Slovenský plynárenský priemysel, a.s. | 1 (0o,1z) | 0 (0o,0z) |  |  |
| 23. | Štatistický úrad Slovenskej republiky | 1 (1o,0z) | 0 (0o,0z) |  |  |
| 24. | Úrad geodézie, kartografie a katastra Slovenskej republiky | 1 (1o,0z) | 0 (0o,0z) |  |  |
| 25. | Úrad jadrového dozoru Slovenskej republiky | 3 (3o,0z) | 0 (0o,0z) |  |  |
| 26. | Únia miest Slovenska | 3 (0o,3z) | 0 (0o,0z) |  |  |
| 27. | Úrad pre normalizáciu, metrológiu a skúšobníctvo Slovenskej republiky | 1 (0o,1z) | 0 (0o,0z) |  |  |
| 28. | Úrad podpredsedu vlády Slovenskej republiky pre investície a informatizáciu | 7 (1o,6z) | 0 (0o,0z) |  |  |
| 29. | Úrad priemyselného vlastníctva Slovenskej republiky | 1 (1o,0z) | 0 (0o,0z) |  |  |
| 30. | Úrad pre verejné obstarávanie | 0 (0o,0z) | 2 (2o,0z) |  |  |
| 31. | Verejnosť | 1 (1o,0z) | 0 (0o,0z) |  |  |
| 32. | Združenie miest a obcí Slovenska | 1 (1o,0z) | 0 (0o,0z) |  |  |
| 33. | Zväz stavebných podnikateľov Slovenska | 7 (2o,5z) | 0 (0o,0z) |  |  |
| 34. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 35. | Národný bezpečnostný úrad | 0 (0o,0z) | 0 (0o,0z) | x |  |
| 36. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 37. | Klub 500 | 0 (0o,0z) | 0 (0o,0z) |  | x |
| 38. | BRATISLAVSKÝ SAMOSPRÁVNY KRAJ | 0 (0o,0z) | 0 (0o,0z) |  | x |
| 39. | Banskobystrický samosprávny kraj | 0 (0o,0z) | 0 (0o,0z) |  | x |
| 40. | Trenčiansky samosprávny kraj | 0 (0o,0z) | 0 (0o,0z) |  | x |
| 41. | Žilinský samosprávny kraj | 0 (0o,0z) | 0 (0o,0z) |  | x |
| 42. | Trnavský samosprávny kraj | 0 (0o,0z) | 0 (0o,0z) |  | x |
| 43. | Nitriansky samosprávny kraj | 0 (0o,0z) | 0 (0o,0z) |  | x |
| 44. | Prešovský samosprávny kraj | 0 (0o,0z) | 0 (0o,0z) |  | x |
| 45. | Košický samosprávny kraj | 0 (0o,0z) | 0 (0o,0z) |  | x |
| 46. | IT Asociácia Slovenska | 0 (0o,0z) | 0 (0o,0z) |  | x |
| 47. | Slovenský živnostenský zväz | 0 (0o,0z) | 0 (0o,0z) |  | x |
| 48. | Úrad vlády Slovenskej republiky | 0 (0o,0z) | 0 (0o,0z) |  | x |
| 49. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 50. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 51. | Najvyšší súd Slovenskej republiky | 0 (0o,0z) | 0 (0o,0z) |  | x |
| 52. | Národná rada Slovenskej republiky | 0 (0o,0z) | 0 (0o,0z) |  | x |
| 53. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 54. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 55. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 56. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 57. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 58. | Konferencia biskupov Slovenska | 0 (0o,0z) | 0 (0o,0z) |  | x |
|  | Spolu | 172 (74o,98z) | 2 (2o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **APZ** | **Článok I.** Druhá veta predkladaného materiálu znie: "Na základe toho združuje široký okruh subjektov, a to od profesionálnych nákupcov, ktorí ďalej môžu byť špecializovaní v závislosti od obstarávaných komodít, pracovníkov kontrolných orgánov, cez hospodárske subjekty predkladajúce ponuky, až po podnikateľské subjekty vykonávajúce poradenské činnosti v tejto oblasti." Potreba špecializácie "v závislosti od obstarávaných komodít" je pre oblasť obstarávania stavebných prác kľúčová. Žiadame preto, aby sa v rámci komory riešila aj špecializácia na príslušné oblasti (stavebníctvo, výrobné technológie IT, a pod.). Komora teda vo výsledku bude viesť databázu nielen ako zoznam členov, ale bude ich tiež členiť podľa špecializácie na rôzne oblasti VO.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie (napr. stavebné práce, obstarávanie IKT atď..) |
| **APZ** | **Článok III., bod 6. – Financovanie komory**S ohľadom na deklarovaný primárny cieľ založenia komory, ktorým je "zefektívnenie a profesionalizácia" verejného obstarávania, ktorú možno považovať za verejný záujem s ohľadom na význam tejto oblasti vo vzťahu k alokácii verejných financií, odporúčame overiť možnosť: o zakomponovania do zákona priamy ročný príspevok štátnej samosprávy odvodený napr. určitým promile od "hodnoty" realizovaných zákaziek, o zavedenia ročných členských príspevkov "kolektívnych členov komory", ktorými by boli napr. obce alebo združenia záujmovej samosprávy spĺňajúce určené kritériá, ktoré by na základe členstva mohli využívať "bonifikované" služby poskytované komorou (napr. prístup do informačného systému v časti poradenstva a pod.).  | O | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie. V nadväznosti aj na pripomienky ostatných subjektov bolo do návrhu legislatívneho zámeru ďalej doplnené odôvodnenie výšky finančných limitov pre povinnosť realizovať verejné obstarávanie prostredníctvom člena komory. V rámci prípravy návrhu zákona bude taktiež otvorená otázka ohľadom formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu |
| **APZ** | **2. Článok III., bod 2.**V materiáli sa uvádza, že "Typ členstva, resp. oprávnenie realizovať verejné obstarávanie sa navrhuje diferencovať v závislosti od druhu zákazky alebo koncesie do nasledovných kategórií: - všetky druhy zákaziek a koncesií, - civilné zákazky s nízkou hodnotou, ktorých predpokladaná hodnota je rovnaká alebo vyššia ako 50 000 eur (tovary a služby, vrátane tých podľa prílohy č. 1 zákona o verejnom obstarávaní) a 100 000 eur (stavebné práce) a podlimitné zákazky s využitím elektronického trhoviska." Túto časť odporúčame upresniť, aby bolo jasné, aký typ zákaziek a do akej ceny môžu obstarávať verejní obstarávatelia – zamestnanci investora, prípadne iní, ktorí nie sú cerifikovaní a nie sú členmi komory. Túto časť bude potrebné ďaleko podrobnejšie rozpísať, inak bude predmetom sporov medzi investorov / mesto, obec, kraj/ a NKÚ. Súhlas možno vysloviť s tým, že jednoduchšie VO by mali mať možnosť realizovať obstarávatelia aj bez potreby zapojenia členov komory – komora by pre takéto prípady mohla pripraviť usmernenia, postupy a vzory. Takisto bude potrebné doriešiť, čo s tzv. Ex ante kontrolami verejného obstarávania, ktoré vykonávajú pracovníci ministerstva – nemali by kontrolovať osoby ktoré nemajú odbornú spôsobilosť. Je otázne, či v takomto prípade sú ex ante kontroly vôbec potrebné, keďže je jasne definovaná zodpovednosť na strane verejného obstarávateľa. Ten by mal byť poistený aj pre prípad spôsobenia škody investorovi činnosťou pri verejnom obstarávaní a škoda by mala byť u neho vymáhateľná. Zmyslom zriadenia komory by, okrem tak potrebného skvalitnenia, mala byť aj snaha o zrýchlenie procesu VO a schvaľovania prípravného procesu, nakoľko dnes sa dĺžka VO podpisuje na deformovaní cien / ceny v projekte a ceny za ktoré sa realizuje majú rozdiely od 8 – 15 percent.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie. V nadväznosti aj na pripomienky ostatných subjektov bolo do návrhu legislatívneho zámeru ďalej doplnené odôvodnenie výšky finančných limitov pre povinnosť realizovať verejné obstarávanie prostredníctvom člena komory. V rámci prípravy návrhu zákona bude taktiež otvorená otázka ohľadom formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť. Otázka zodpovednostných vzťahov a poistenia bude bližšie špecifikovaná v návrhu zákona. |
| **APZ** | **Článok III., bod 8. - Podmienky vzniku členstva a pravidlá výkonu členstva v komore**V rámci navrhovaných skúšok odbornej spôsobilosti, nad rámec základných skúšok nevyhnutných pre členstvo v komore, kategorizovať ich úrovne vo vzťahu k náročnosti postupov podľa ZVO (nadlimit napr. do 10 mil. EUR, nad 10 mil EUR, podlimit....) a špecializácie , aj s možnosťou ich kombinácie, napr. špecialista pre nadlimit nad 10 mil EUR stavebné práce, špecialista podlimit stavebné práce, špecialista podlimit tovary a služby a pod..., a to úplne podrobne vo vzťahu k deklarovanej náročnosti odbernej činnosti vysoko interdisciplinárneho charakteru. V odseku 3, ako základné predpoklady na vznik členstva sa uvádzajú: 1. určená dĺžka praktických skúseností vo verejnom obstarávaní a 2. úspešné absolvovanie odbornej skúšky. Z pohľadu uchádzačov jednak na základe požiadaviek samotného Zákona o verejnom obstarávaní, ďalej požiadaviek iných verejnoprávnych predpisov SR/EÚ, a na druhej strane negatívnych skúseností s prípravou zmlúv vo verejnom obstarávaní, sa javí vyžadovanie len praxe vo verejnom obstávaní a vykonanie skúšky ako nepostačujúce na úspešné odborné zvládnutie prípravy, priebehu a ukončenie procesu VO podpisom zmluvy s úspešným uchádzačom, nakoľko proces prípravy verejného obstarávania zahŕňa aj kvalifikovanú prípravu návrhu zmluvy, ktorý musí byť v súlade: - so súťažnými podkladmi vydanými na konkrétnu obstarávanú zákazku, - s ponukou uchádzača, - s návrhom na plnenie kritérií na vyhodnotenie ponúk, - v súlade so Zákonom o VO, - ako aj v súlade s platnou legislatívou SR/EÚ, najmä verejnoprávnymi predpismi, ktoré upravujú povinnosti verejnoprávnych subjektov. Preto navrhujeme do základných predpokladov na vznik členstva doplniť aj ďalší vyžadovaný predpoklad, a to: "3. praktické skúsenosti s prípravou a uzatváraním obchodných zmlúv, uzatváraných na základe výsledkov verejného obstarávania realizovaného podľa Zákona o VO, a to v dĺžke 3 roky a v prípade osôb so stredoškolským vzdelaním v dĺžke 5 rokov." Odôvodnenie: Obdobný predpoklad bol vyžadovaný aj na získanie odbornej spôsobilosti podľa predchádzajúcej právnej úpravy vo verejnom obstarávaní platnej do 30.6.2013, podľa ktorej sa k získaniu odbornej spôsobnosti vyžadovala aj prax s uzatváraním obchodných zmlúv. Z pohľadu praxe, najmä návrhov zmlúv na uskutočnenie stavebných prác, sú zo strany verejných obstarávateľov/obstarávateľov používané v súťažiach vyhlásených podľa Zákona o VO štandardné „Vzory obchodných zmlúv“, ktoré sa používajú v súkromnom sektore, t.j. zmluvy na zákazky financované z iných zdrojov ako verejných (zo súkromných zdrojov), ktoré sú uzatvárané na základe výsledku uskutočnených rokovaní o uzatvorení zmluvy a výhradne podľa predpisov súkromného práva, a teda majú voľnejší režim, väčší priestor na dohodu strán, ale najmä nie sú v celom rozsahu použiteľné vo verejnom obstarávaní. V prípade verejných zákaziek vyhlásených podľa ZoVO (financovaných z verejných zdrojov) je však nevyhnutné z titulu osobitných požiadaviek legislatívy na zmluvu náležitú pozornosť venovať príprave návrhu zmluvy, aby tento zohľadňoval jednak (i) požiadavky verejného obstarávateľa/obstarávateľa na konkrétny predmet zákazky (podľa SP), (ii) návrhy uchádzača uvedené v ponuke uchádzača, ale aj (iii) osobitné požiadavky Zákona o VO a tiež (iv) osobitné požiadavky iných verejnoprávnych predpisov SR/EÚ upravujúcich zmluvné podmienky pre verejné zákazky. Pokiaľ ide o požiadavky Súťažných podkladov máme na mysli požiadavky na technické špecifikácie, rozpočet a výkaz výmer, pokiaľ ide o ponuku uchádzača najmä predložený návrh na technické riešenie, návrh harmonogramu plnení, navrhovaných subdodávateľov, podiely ich plnenia, príp. ďalšie dokumenty požadované predložiť v ponuke, tiež návrh na plnenie kritérií na vyhodnotenie ponúk, ktoré častokrát nie sú v poskytnutom návrhu zmluvy vôbec zohľadnené a zapracované. Pokiaľ ide o požiadavky Zákona o VO na návrh zmluvy máme na mysli najmä: povinnosť dodávateľa spĺňať Osobné podmienky účasti počas celej doby realizácie zmluvy (§ 32), Zoznam subdodávateľov a pravidlá ich zmeny (§ 41/3-6), priame platby subdodávateľom (§ 41/7), pravidlá pre zmeny zmluvy/dodatky (§ 18), povinnosti členov skupiny dodávateľov (§ 37), povinnosti iných osôb, ktoré uchádzač využil na preukázanie splnenia podmienok účasti (§ 33/2, § 34/3), povinnosť „kľúčových osôb“ plniť osobne (§ 34/3), požiadavka na osobné plnenie dodávateľom (§ 38/4), informácie dôverné a obchodné tajomstvo (§ 22), povinnosť byť zapísaný Registri PVS (§ 11), odstúpenie od zmluvy (§ 19), výpoveď zmluvy (§ 42/15), náležitosti zmluvy vo VO (§ 42/11 – odkazy na prísl. časti SP, návrh na plnenie kritérií, prevod duševného vlastníctva ...), osobitné podmienky plnenia zmluvy vo VO (§ 42/12 – ekonomické, sociálne, environmentálne hľadiská, hľadiská súvisiace s inováciou alebo zamestnanosťou, požiadavky na bezpečnosť a ochranu utajovaných skutočností, bezpečnosť dodávok – aj § 129 a §130), požiadavky na obsah Rámcovej dohody (§ 83, § 99, § 133), tiež vysvetľovanie SP, vrátane poskytnutého návrhu zmluvy, vrátane zapracovania poskytnutých vysvetlení do návrhu zmluvy (§ 48) ... atď. V prípade „dvojkolových súťaží“ aj sú to aj požiadavky ZoVO na rokovania o obsahu zmluvy (v prípade verejného obstarávateľa - § 70 rokovacie konanie so zverejnením, § 81 priame rokovacie konanie, v prípade obstarávateľa - § 94 rokovacie konanie so zverejnením, § 98 priame rokovacie konanie ...), ako aj potreba ich zapracovania do návrhov zmlúv poskytnutých verejným obstarávateľom/obstarávateľom. Pokiaľ ide o požiadavky iných verejnoprávnych predpisov SR/EÚ v prípade stavebných prác máme na mysli napríklad požiadavky: o Zákona o verejných prácach (§ 12) a Vyhláška MVaRR SR č. 83/2008 Z.z., a to požiadavky na obsah zmluvy, konkrétne požiadavky na komplexnosť, úplnosť a kvalitu prác a ich overovanie, prevádzkyschopnosť diela, výkon dozoru, preberacie konanie, preberací protokol, maximálna výška zádržného a minimálna záručná doba, a to podľa druhov prác ...; o Zákona o cenách (regulované JC, cena pevná, cena maximálna ...); o Zákona o EŠIF (eurofondy, platná Zmluva o poskytnutí NFP - odkladacia podmienka účinnosti Zmluvy o dielo ... ); o Smernice č. 2011/7/EÚ o boji proti oneskoreným platbám v obchodných transakciách a o Obchodného zákonníka (najmä ust. platné osobitne pre subjekty verejného práva), a to maximálna lehota splatnosti faktúr (§ 340b), maximálna lehota splatnosti faktúr pre subdodávateľov (§ 340b/6), povinnosť platiť úroky z omeškania (§ 369a), o Zákona o slobode informácií (povinné subjekty a povinne zverejňované zmluvy), o Občianskeho zákonníka, najmä účinnosť povinne zverejňovaných zmlúv (§ 47a); o Nariadenia Vlády SR o zverejňovaní zmlúv v Centrálnom registri zmlúv (najmä rozsah zverejňovaných dokumentov a skutočností), o Zákona o registri o PVS, najmä povinnosť byť zapísaný v Registri PVS ... atď. Takéto základné požiadavky Zákona o VO a požiadavky osobitnej súvisiacej legislatívy SR/EÚ platnej pre verejné zákazky by mali byť zohľadnené v každom návrhu zmluvy, a to v prípade každej obstarávanej komodity (tovary, práce, služby). V praxi nezohľadnenie alebo nedodržanie týchto základných požiadaviek legislatívy je primárne spôsobené neznalosťou týchto ustanovení samotnými zamestnancami útvaru verejného obstarávania, alebo v prípade poverenia prípravou návrhu zmluvy iného zamestnanca iného útvaru VO/O alebo externistu v dôsledku poskytnutia nesprávnych/neúplných pokynov alebo neposkytnutia komplexných východiskových podkladov (najmä SP) takto poverenej osobe, tak dôjde k ich nezohľadneniu v návrhu zmluvy. Uvedené nedostatky zo štádia prípravy procesu VO, t.j. prípravy návrhu zmluvy sa potom v konečnom dôsledku prenášajú aj do procesu VO, ako aj do realizačnej fázy zmluvy, kedy tieto požiadavky buď idú do stratena a už ich netreba dodržiavať, resp. v prípade zvažovania možnosti zmeny zmluvy ju nemožno opraviť, nakoľko by mohlo ísť o podstatnú zmenu zmluvy, ktorá je zakázaná (§ 18/2), a tak je od dodávateľa vyžadované a je nútený zo strany VO/O postupovať v rozpore s platnou legislatívou SR/EÚ, a to aj za cenu rizika uloženia sankcií zo strany ÚVO, RO (fondy EÚ), príp. iných orgánov. V prípade „dvojkolových súťaži“ (rokovacie konanie so zverejnením, priame rokovanie konanie) sa nevyhnutne vyžaduje aj znalosť a praktické skúsenosti jednak s pravidlami rokovania o obsahu zmluvy osobitné skúsenosti v samotnom rokovaní o zmluve, ako aj pri ich následnom zapracovaní do návrhu zmluvy. V záujme zabezpečenia komplexnejšieho prehľadu „odborných garantov“ o osobitných požiadavkách platnej legislatívy SR/EÚ na obsah návrhu zmluvy vo verejnom obstarávaní a znalosti týchto osobitostí v prípade verejných zákaziek, ako aj zabezpečenia prípravy kvalifikovaného návrhu zmluvy v prípravnej fáze VO, jeho úprav v procese VO, úprav pri rokovaniach o návrhu zmluvy a pri jeho sfinalizovaní pri podpise zmluvy s úspešným uchádzačom, je namieste, aby „odborní garanti“ mali aj tieto skúsenosti, a preto navrhujeme predpoklady na vznik členstva v komore rozšíriť o praktické skúsenosti s prípravou a uzatváraním obchodných zmlúv vo verejnom obstarávaní realizovanom podľa Zákona o VO. Zmluvné podmienky realizácie verejnej zákazky financovanej z verejných zdrojov vypracované v súlade s platnou legislatívou SRĚÚ sú v záujme ochrany práv verejných obstarávateľov/obstarávateľov, taktiež práv uchádzačov a dodávateľov, ako aj v záujme podpory otvorenej a čestnej hospodárskej súťaže.  | Z | A | Po vzájomnej diskusii na rozporovom konaní bolo vysvetlené, že obsahová náplň výkonu agendy garanta ako člena komory sa bude vzťahovať aj na samotné uzavretie zmluvy, koncipovanie návrhu zmluvy a uzatváranie dodatkov tak, ako je uvedené v bode 2 osnovy legislatívneho zámeru. Zároveň bolo vysvetlené, že súčasťou skúšky, ktorej úspešné absolvovanie je podmienkou pre vznik členstva, budú aj otázky súvisiace s uzatváraním zmlúv vo verejnom obstarávaní. |
| **APZ** | **Článok III., bod 4 Pôsobnosť komory**V záujme posilnenia spätnej väzby o výkone verejného obstarávania prostredníctvom člena komory odporúčame viesť v navrhovanom informačnom systéme komory verejne dostupné priebežné hodnotiace skóre každého člena komory vykonávajúceho verejné obstarávania pre potreby orientácie povinných osôb podľa ZVO pri výbere subjektu (osoby) vykonávajúcej podporné činnosti vo verejnom obstarávaní podľa § 2 ods. 4 ZVO.  | O | A | Otázka hodnotenia členov komory bude predmetom diskusii pri príprave návrhu zákona. |
| **AZZZ SR** | **predloženému návrhu**nemá pripomienky | O | A |  |
| **eBIZ Corp** | **zákonu ako celku**Žiadame kvantifikovať odhadované priame finančné náklady na jedného podnikateľa a na celé podnikateľské prostredie (5 744 subjektov) najmä za poplatky za absolvovanie skúšky, členský príspevok a poistenie zodpovednosti za škodu. Kvantifikácia je možná prostredníctvom použitia výšky nákladov na uvedené úkony v obdobných profesijných organizáciách, ako je navrhovaná komora. Zároveň žiadame kvalitatívne popísať administratívne náklady spojené s prihlasovaním a členstvom podnikateľského subjektu v navrhovanej komore. Predkladateľ v analýze vplyvov na podnikateľské prostredie tiež uvádza, že administratívne náklady sa nepredpokladajú, s čím nemožno súhlasiť. Podľa metodického postupu pre analýzu vplyvov na podnikateľské prostredie pri administratívnych nákladoch ide o nákladové vyjadrenie času, ktorý strávi podnikateľ realizáciou konkrétnych činností vyžadovaných reguláciou (napr. vypracovanie dokumentu, vedenie evidencie a archivácia, oznamovanie skutočností, predloženie dokladov, spracovanie žiadosti a iné). V súvislosti s prihlasovaním a členstvom v navrhovanej komore takéto administratívne náklady podnikateľským subjektom nepochybne vzniknú – ide napr. o administratívne úkony spojené s prihlásením do komory, zaplatením členského príspevku alebo s absolvovaním odbornej skúšky.  | Z | ČA | S ohľadom aj na pripomienky iných subjektov bolo do materiálu doplnené rámcové vyčíslenie nákladov spojených s členstvom v komore. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **MDaVSR** | **Všeobecne**Odporúčame bližšie špecifikovať pojem ,,náležitá odborná starostlivosť“. Základné pojmy uvedené v zákone o verejnom obstarávaní ani doterajšia aplikačná prax zákona o verejnom obstarávaní nedefinuje takýto pojem. | O | A | Vychádzajúc zo zákona o advokácii, v texte materiálu bola doplnená definícia odbornej starostlivosti. |
| **MDaVSR** | **Všeobecne**Odporúčame celý materiál gramaticky upraviť, napr. slová ,,Európskej Únii“ nahradiť slovami ,,Európskej únii“, slová ,,Slovenskej Republiky“ nahradiť slovami ,,Slovenskej republiky“. | O | A | Text materiálu bol upravený v kontexte pripomienky. |
| **MDaVSR** | **Všeobecne**Odporúčame činnosť komory zamerať najmä na profesionalizáciu verejného obstarávania všetkých zainteresovaných strán participujúcich na procese zadávania zákazky a pomoc a podporu členom komory formou poradenskej činnosti, výmeny skúseností, šírení výsledkov dobrej praxe, vydávania usmernení, príručiek, odbornej literatúry. Tak, ako je deklarované v časti I. Zdôvodnenie vypracovania nového zákona je nepochybne potrebné prispieť k zvyšovaniu kvality prostredia verejného obstarávania, a to najmä zvyšovaním vedomostí a praktických zručností všetkých zúčastnených strán. Preto odporúčame, aby bol zákon o komore verejného obstarávania zameraný skôr na podporu profesionalizácie činností verejného obstarávania s cieľom stať sa členom komory a vytvoriť najmä motivačné faktory pre osoby vykonávajúce tieto činnosti namiesto úpravy disciplinárnej zodpovednosti v takom rozsahu, ktorý môže naopak vyvolávať nevôľu stať sa členom komory pre vysokú mieru nárokov a rizík spojených s vykonávaním týchto činností. | O | N | Predkladateľ materiálu zotrváva na koncepte budovania komory ako subjektu záujmovej správy. Táto skutočnosť v sebe nevyhnutne zahŕňa aj oprávnenie komory rozhodovať v disciplinárnych záležitostiach voči jej členom. Zároveň predkladateľ materiálu pri príprave návrhu zákona otvorí aj diskusiu o formách profesionalizácie pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu |
| **MDaVSR** | **K časti III. Osnova návrhu zákona, bod 2.**Odporúčame diferencovať typ členstva, resp. oprávnenie realizovať verejné obstarávanie, ktoré je navrhnuté v závislosti nielen od finančných limitov, ale aj vo väzbe na predmety zákazky ako napr. vyšší stupeň špecializácie. Zodpovednosť odborného garanta za verejné obstarávanie nemôže zahŕňať širokú škálu rôznorodých oblastí predmetov zákaziek od bežne dostupných tovarov, služieb, stavebných prác až po nákupy špecializovaných a odborne náročných zariadení, uskutočňovanie obzvlášť náročných stavieb so zabudovaním technicky náročných komponentov, informačných systémov, technológií a pod. Odporúčame vo väzbe na stanovenie jednoznačných zodpovedností osôb participujúcich na procese verejného obstarávania upraviť typ členstva tak, aby primerane zohľadňoval odbornú prax alebo dosiahnuté vzdelanie odborného garanta. Osoba v postavení odborného garanta nemôže byť v plnom rozsahu zodpovedná za všetky oblasti predmetov zákaziek, t. j. za vypracovanie a definovanie opisov predmetov zákazky v súlade „so štandardmi“ zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“) a za plnenie iných úkonov vyžadujúcich špecializované vzdelanie alebo odbornú prax.  | O | ČA | V návrhu zákona o komore budú podrobne upravené podmienky zodpovednosti člena komory. Vzdelávacie aktivity komory by mali okrem iného smerovať aj k vytváraniu predpokladov na komoditnú špecializáciu jednotlivých členov. |
| **MDaVSR** | **Všeobecne**Odporúčame optimalizovať administratívnu a finančnú záťaž. Uplatnením disproporčnej zodpovednosti sa predĺži proces verejného obstarávania, pretože odborný garant bude nútený venovať viac času administratívnym úkonom týkajúcim sa deklarovaniu, že postupoval s náležitou odbornou starostlivosťou zodpovedajúcou minimálne jeho praktickým skúsenostiam, prípadne dosiahnutému vzdelaniu vo väzbe na daný predmet zákazky, a to najmä aby eliminoval prípadné postihy vyplývajúce z možných zistení pri závažných odborných pochybeniach. Nemožno nevziať do úvahy ani finančný aspekt, ktorý vzniká zavedením profesijnej komory, najmä s povinným alebo automatickým členstvom. Členstvo v komore je vždy spojené s platením členského príspevku, uhrádzaním poistného, poplatkov za vzdelávanie, poplatkov za vykonanie skúšky, prípadne iných finančných nárokov, ktoré budú premietnuté do výšky ceny za poskytované služby. Komory s povinným alebo automatickým členstvom preto predstavujú pre svojich členov de facto aj formu dodatočného zdanenia. | O | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. V nadväznosti na to je atribútom subjektu záujmovej samosprávy samofinancovateľnosť, ako aj oprávnenie rozhodovať o disciplinárnych záležitostiach svojich členov. Predkladateľ materiálu má zato, že administratívna záťaž súvisiaca so zápisom do komory, ako aj s prípadným vyvodzovaním zodpovednosti nebude vyššia, ako tomu bolo v prípade inštitútu odborne spôsobilých osôb. Naopak, pre účely zápisu do komory a prihlásenia sa na odbornú skúšku odpadá povinnosť absolvovať povinnú vzdelávaciu aktivitu. Z hľadiska finančných nárokov si je predkladateľ materiálu vedomý skutočnosti, že okrem iného dôjde k negatívnym vplyvom na rozpočet verejnej správy, čo vyznačil aj v doložke vplyvov. |
| **MDaVSR** | **Všeobecne**Odporúčame za názvy právne záväzných aktov Európskej únie vložiť odkazy na publikačné zdroje, napr. v poznámke pod čiarou k odkazu 1 za názov odporúčania uviesť publikačný zdroj ,,(Ú. v. EÚ L 259, 7. 10. 2017)“. | O | A | Text materiálu bol upravený v kontexte pripomienky. |
| **MDaVSR** | **K časti III. Osnova návrhu zákona, bod 8.**V bode 8. Podmienky vzniku členstva a pravidlá výkonu členstva v komore odporúčame za slovami ,,vymedzené zákazky s nízkou“ vložiť slovo ,,hodnotou“. | O | A | Text materiálu bol upravený v kontexte pripomienky. |
| **MDaVSR** | **K časti II. Analýza platného právneho stavu, b) Národná legislatíva**V časti II. odporúčame slová ,,Zákon č. 162/2015 Z. z. Správny súdny poriadok v znení zákona č. 88/2017 Z. z., ktorým sa dopĺňa zákon č. 162/2015 Z. z. Správny súdny poriadok“, nahradiť slovami ,,Zákon č. 162/2015 Z. z. Správny súdny poriadok v znení neskorších predpisov“.  | O | A | Text materiálu bol upravený v kontexte pripomienky. |
| **MDaVSR** | **K časti II. Analýza platného právneho stavu, b) Národná legislatíva**V časti II. odporúčame za slová ,,Zákon č. 575/2001 Z. z. o organizácii činnosti vlády a organizácii ústrednej štátnej správy“ vložiť slová ,,v znení neskorších predpisov“. | O | A | Text materiálu bol upravený v kontexte pripomienky. |
| **MDaVSR** | **K časti II. Analýza platného právneho stavu, b) Národná legislatíva**V časti II. odporúčame za slovami ,,Zákon o verejnom obstarávaní“ vypustiť slová ,,a o zmene a doplnení niektorých zákonov v znení neskorších predpisov“ z dôvodu zavedenia skratky v časti I. Zdôvodnenie vypracovania nového zákona. | O | A | Text materiálu bol upravený v kontexte pripomienky. |
| **MDaVSR** | **K časti II. Analýza platného právneho stavu, b) Národná legislatíva**V časti II. Ústava Slovenskej republiky odporúčame za slová ,,To ďalej dopĺňa čl. 35 ods.“ vložiť číslo ,,2“. | O | A | Text materiálu bol upravený v kontexte pripomienky. |
| **MDaVSR** | **K časti III. Osnova návrhu zákona**Žiadame odstrániť duplicitu, resp. možný rozpor nového zákona o komore verejného obstarávania a zákona č. 55/2017 Z. z. o štátnej službe a o zmene a doplnení niektorých zákonov (ďalej len „zákon o štátnej službe“) spočívajúci v nerovnakom prístupe pri získavaní a vykonávaní štátnej služby osôb v postavení odborného garanta oproti iným zamestnancom. Odôvodnenie: Osoby v postavení odborného garanta sú štátnymi zamestnancami vykonávajúcimi činnosti podľa zákona o štátnej službe. Zákon o štátnej službe v § 4 ods. 1 definuje zákaz diskriminácie. Pri osobách, ktoré sú zároveň aj štátnymi zamestnancami, môžu byť napríklad podmienky na vykonávanie činností vo verejnom obstarávaní (platené členstvo v komore, povinné poistenie a iné) pri získavaní štátnozamestnaneckého miesta alebo vyvodzovanie duplicitnej disciplinárnej zodpovednosti pri porušení povinností v prípade člena komory vnímané ako neprimerané a diskriminačné z dôvodu rozdielneho prístupu voči ostatným štátnym zamestnancom, ktorí vykonávajú činnosti podľa opisu štátnozamestnaneckého miesta v inom odbore štátnej služby. Postavenie člena komory, ktorý je v štátnozamestnaneckom pomere, by nemalo byť špecificky upravené pri zohľadnení jeho postavenia a povinností, ktoré mu vyplývajú z iných právnych predpisov. Túto pripomienku považuje ministerstvo za zásadnú.  | Z | ČA | Predkladateľ materiálu poukazuje na skutočnosť, že na obdobnom princípe bol založený aj inštitút odborne spôsobilých osôb. Problematika možnej kolízie so zákonom o štátnej službe bude podrobne riešená v rámci prípravy návrhu zákona tak, aby boli prijaté opatrenia na jej odstránenie. |
| **MDaVSR** | **K časti III. Osnova návrhu zákona**Žiadame odstrániť nepriamu diskrimináciu medzi podmienkami na vykonávanie tých istých činností odborným garantom, a to podnikateľským subjektom a zamestnancom v štátnej službe alebo verejnej službe. Odôvodnenie: Legislatívny zámer nepriamo vytvára odlišné podmienky na vykonávanie činností odborného garanta – člena komory, a to fyzickej osoby – podnikateľa alebo právnickej osoby (ďalej len „podnikateľský subjekt“) oproti podmienkam, za akých vykonávajú činnosti vo verejnom obstarávaní zamestnanci v štátnej službe alebo verejnej službe. Postavenie odborného garanta – člena komory v štátnozamestnaneckom pomere, ktorý je povinný dodržiavať a riadiť sa zákonom o štátnej službe, neumožňuje využívať také nástroje ako postavenie podnikateľského subjektu (tabuľkové platy). Všetky náklady, ako aj riziká spojené s povinným členstvom v komore na vykonávanie činností vo verejnom obstarávaní si môže podnikateľský subjekt premietnuť do výšky ceny za poskytované služby, čím sa prirodzene môže zvýšiť cena služieb. Túto pripomienku považuje ministerstvo za zásadnú.  | Z | A | Na rozporovom konaní bolo po vzájomnej diskusii dohodnuté, že v súvislosti s prípravou zákona bude otvorená aj otázka zaradenia odborných garantov do príslušných platových tried. |
| **MDaVSR** | **K časti III. Osnova návrhu zákona**Žiadame odstrániť nerovnovážny stav spočívajúci v stanovení neprimeranej miery zodpovednosti odborného garanta za úkony, na ktorých sa podieľajú odborne špecializované osoby, a jednoznačne vymedziť zodpovednosť osoby v postavení odborného garanta, ktorá by mala mať povinnosti komplexne zastrešovať verejné obstarávanie od jeho prípravnej fázy až po úkony bezprostredne súvisiace s uzatvorením zmluvy vrátane jej následných zmien. Odôvodnenie: Vzhľadom na skutočnosť, že zákonodarca pripúšťa spoluprácu viacerých osôb na celom procese verejného obstarávania, prípadne ich rôzny stupeň zainteresovanosti a na druhej strane upravuje, resp. rozpracováva iba zodpovednosť člena komory – odborného garanta – vzniká nerovnovážny stav spočívajúci v stanovení neprimeranej miery zodpovednosti odborného garanta za úkony, na ktorých sa podieľajú aj odborne špecializované osoby. Domnievame sa, že oblasť verejného obstarávania je natoľko špecifická a rozmanitá, že nie je prípustné, aby zodpovednosť za opis predmetu zákazky, stanovenie predpokladanej hodnoty zákazky, definovanie podmienok účasti, kritérií na vyhodnotenie ponúk a pod. niesla jediná osoba, a to člen komory. V prípade, ak je nevyhnutná participácia iných odborne špecializovaných osôb podieľajúcich sa akýmkoľvek spôsobom na príprave alebo ich účasť v akejkoľvek fáze procesu zadávania zákazky alebo plnenia zmluvy, musí byť jednoznačne stanovená aj miera ich zodpovednosti. Legislatívny zámer rieši jednostrannú zodpovednosť a uplatňovanie disciplinárnej zodpovednosti iba vo vzťahu k členovi komory bez ohľadu na účasť iných osôb, čo je možné považovať za disproporciu a nevyváženosť zámeru, ktorá sa v konečnom dôsledku môže odzrkadliť ako nevôľa k povinnému členstvu v komore verejného obstarávania. Túto pripomienku považuje ministerstvo za zásadnú.  | Z | A | Na rozporovom konaní bolo po vzájomnej diskusii dohodnuté, že otázka zodpovednostných vzťahov, vrátane zodpovednosti člena komory za opis predmetu zákazky bude bližšie upravená v návrhu zákona. |
| **MFSR** | **Všeobecne**Do sprievodnej dokumentácie návrhu je potrebné doplniť doložku zlučiteľnosti, pretože táto povinnosť vyplýva predkladateľovi z čl. 11 ods. 2 druhej vety Legislatívnych pravidiel vlády SR.  | O | A | Doložka zlučiteľnosti bola doplnená. |
| **MFSR** | **Všeobecne**Stotožňujem sa s názorom Úradu pre verejné obstarávanie, že profesionalizácia vo verejnom obstarávaní je nevyhnutná. Ministerstvo financií SR víta iniciatívu Úradu pre verejné obstarávanie zvyšovať profesionalizáciu verejného obstarávania vyplývajúcu, okrem iného, z odporúčania Komisie (EÚ) 2017/1805 z 3. októbra 2017 k profesionalizácii verejného obstarávania - Budovanie architektúry profesionalizácie verejného obstarávania. MF SR má za to, že návrhy Európskej komisie sformulované v predmetnom odporúčaní je v oblasti verejného obstarávania na území Slovenskej republiky možné zrealizovať aj prostredníctvom iných opatrení. V legislatívnom zámere za pozitívne považujem združenie osôb vykonávajúcich činnosti vo verejnom obstarávaní, vypracovanie a zastrešenie systému kontinuálneho vzdelávania, zvyšovanie kvalifikovanosti prostredníctvom vzdelávania a vytvorenie platformy na výmenu skúseností v oblasti verejného obstarávania. Zakotvenie povinnosti realizácie verejného obstarávania prostredníctvom osoby, ktorá je členom komory a ktorá v postavení odborného garanta zodpovedá za verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien na úrovni ministerstva však považujem za problematické, a to vzhľadom na skutočnosť, že úlohy súvisiace s verejným obstarávaním vykonávajú viacerí zamestnanci s rozdielnou odbornou špecializáciou, kompetenciami a zodpovednosťou. Príprava procesu verejného obstarávania a dokumentácie s tým súvisiacej má prierezový charakter a do celého procesu zadávania zákaziek je potrebné zainteresovať aj iné (odborne špecializované) osoby, napr. na účel prípravy opisu zákazky, návrhu obchodných podmienok a pod. Preto dávam na zváženie zabezpečiť profesionalizáciu osôb vykonávajúcich verejné obstarávanie podľa obstarávaných komodít. Vzhľadom na skutočnosť, že člen komory bude pri výkone svojej činnosti povinný po upozornení povinnej osoby odmietnuť vykonanie úkonu, o ktorom sa domnieva, že je v rozpore so všeobecne záväznými právnymi predpismi, dobrými mravmi alebo je pravdepodobné, že v dôsledku neho vznikne škoda, zastávam názor, že člen komory by mal byť v postavení nezávislej osoby, a to v prípadoch, kedy člen komory je v pracovno-právnom vzťahu, resp. štátnozamestnaneckom pomere voči verejnému obstarávateľovi. Keďže členom komory môžu byť osoby v pracovnoprávnom vzťahu, osoby v štátnozamestnaneckom pomere, ako aj osoby v postavení SZČO, je potrebné osobitnú pozornosť venovať otázke právnej úpravy zodpovednosti a poistenia zodpovednosti za škodu spôsobenú pri výkone činnosti. Právne postavenie zamestnanca, jeho práva a povinnosti voči zamestnávateľovi upravujú osobitné právne predpisy, ktoré upravujú aj zodpovednosť zamestnanca za škodu spôsobenú zamestnávateľovi. Schválením legislatívneho zámeru a následne prijatím zákona o Komore verejného obstarávania by dochádzalo k situáciám, kedy by sa povinnosti člena komory mohli dostávať do konfliktu s povinnosťami podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vzhľadom na skutočnosť, že v legislatívnom zámere nie sú uvedené dôvody, pre ktoré sa neosvedčil inštitút odborne spôsobilých osôb, navrhujem opätovné zavedenie inštitútu odborne spôsobilých osôb bez ohľadu na systém záujmovej samosprávy.  | Z | N | Rozpor trvá. Predkladateľ pripomienok považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na ÚVO a aby v tejto súvislosti boli vytvorené pre toto riešenie legislatívne, finančné a iné podmienky. |
| **MFSR** | **K časti II písm. b)**V časti návrhu „Národná legislatíva“ je uvedený aj zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, avšak bez ďalšieho vecného popisu. Vzhľadom na to, že agenda verejného obstarávania nie je pre verejného obstarávateľa výkonom verejnej moci, ale hospodárskou agendou obstarania tovarov a služieb, odporúčam prehodnotiť nevyhnutnosť novelizácie tohto zákona.  | O | N | Vzhľadom na skutočnosť, že vznikom subjektu záujmovej samospráva dochádza k delegovaniu časti verejnej moci zo strany štátu na tento subjekt, predkladateľ materiálu sa naopak domnieva, že ustanovenia zák. č. 305/2013 môžu byť dotknuté. |
| **MFSR** | **K doložke vybraných vplyvov**V doložke vybraných vplyvov je uvedený negatívny vplyv na rozpočet verejnej správy, ale nie je označená rozpočtová zabezpečenosť vplyvov. Podľa predkladateľa v súčasnosti nie je možné kvantifikovať vplyv na rozpočet verejnej správy súvisiaci so zriadením Komory verejného obstarávania (napríklad poplatky za vykonanie skúšky, členské príspevky, poistenie zodpovednosti). V časti 13. Stanovisko Komisie pre posudzovanie vybraných vplyvov z PPK sa uvádza, že komisia žiada, aby dôsledky na rozpočet verejnej správy vyplývajúce z návrhu zákona boli zabezpečené v rámci schválených limitov štátneho rozpočtu (aj za oblasť zamestnanosti) na príslušný rozpočtový rok bez dodatočných požiadaviek na rozpočet verejnej správy. Pripomienka je vyhodnotená ako akceptovaná, čo beriem na vedomie. V nadväznosti na uvedené však žiadam, aby kvantifikácia vplyvov bola predložená v rámci návrhu zákona o Komore verejného obstarávania a aby vplyvy z neho vyplývajúce boli zabezpečené v rozpočte verejnej správy na jednotlivé roky.  | O | A | Predkladateľ materiálu berie na vedomie, že pri príprave návrhu zákona sa bude musieť podrobne vysporiadať s doložkou vplyvov na rozpočet verejnej správy. |
| **MHSR** | **K bodu č. 9 Pravidlá výkonu členstva v komore – práva a povinnosti členov komory časti III. Osnova návrhu zákona legislatívneho zámeru**Ako problematický okruh členstva v komore MH SR vníma otázku povinného poistenia zodpovednosti za škodu spôsobenú výkonom činnosti. V predmetnom legislatívnom návrhu nie je definované, či pôjde o zodpovednosť objektívnu alebo subjektívnu; v kontexte textácie „V súvislosti s možnosťou vzniku škody pri výkone činnosti bude člen komory tak, ako je tomu v prípadoch stavovských povolaní...“ však analogicky je možné predpokladať, že pôjde o zodpovednosť objektívnu, ako je tomu napr. podľa § 26 ods. 1 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov alebo podľa § 31 ods. 1 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. V prípade odborného garanta (člena komory), ktorý bude zároveň zamestnancom verejného obstarávateľa alebo obstarávateľa nie je zrejmé, aký mechanizmus bude uplatnený v prípade platenia poistného – či bude poistné hradiť samotný člen komory alebo bude možnosť regresnej úhrady poistného prostredníctvom zamestnávateľa. Otázna je aj výška samotného poistného. Ide o otázky, ktorých odpovede môžu mať vplyv na atraktivitu členstva a v konečnom dôsledku aj na samotnú existenciu komory ako takej. Je možné predpokladať, že pre väčšie množstvo subjektov (či už fyzických osôb zamestnancov, fyzických osôb živnostníkov alebo právnických osôb), ktoré sa profesijne oblasti verejného obstarávania venujú, nebude členstvo v komore atraktívne. | O | ČA | Otázka zodpovednostných vzťahov, ako aj platieb za osoby v pracovnoprávnych vzťahoch bude podrobne upravená v návrhu zákona. |
| **MHSR** | **K doložke vybraných vplyvov**MH SR odporúča predkladateľovi vypracovať analýzu vplyvov na rozpočet verejnej správy v zmysle bodu 4.5 Jednotnej metodiky na posudzovanie vybraných vplyvov. V prípade, ak predkladateľ nemá v súčasnosti dostatok informácií pre jej vypracovanie a plánuje ju predložiť až k návrhu zákona o komore, MH SR odporúča nevyznačiť vplyvy na rozpočet verejnej správy v časti 9. Vplyvy navrhovaného materiálu doložky vybraných vplyvov, pričom v časti 10. Poznámky doložky vybraných vplyvov predkladateľ ponechá svoj komentár k vplyvom na rozpočet verejnej správy. Odôvodnenie: Podľa bodu 4.5 Jednotnej metodiky na posudzovanie vybraných vplyvov, ak predkladateľ v doložke identifikuje pozitívne vplyvy alebo negatívne vplyvy (alebo pozitívne vplyvy a zároveň aj negatívne vplyvy), vypracuje príslušnú analýzu vplyvov. | O | ČA | Vzhľadom na to, že materiál sa týka aj subjektov verejnej správy, ktorým sa majú ukladať povinnosti, je možné už v tomto štádiu predpokladať negatívne vplyvy na rozpočet verejnej správy. Z tohto dôvodu predkladať materiálu považuje za dôvodné ponechať poukaz na túto skutočnosť aj v doložke vplyvov. V nadväznosti na pripomienky iných subjektov bolo do doložky vplyvov doplnené aj rámcové vyčíslenie nákladov spojených s členstvom. |
| **MHSR** | **K analýze vplyvov na podnikateľské prostredie**MH SR žiada o doplnenie časti 3.2 Vyhodnotenie konzultácií analýzy vplyvov na podnikateľské prostredie v zmysle stanovených požiadaviek: aké boli hlavné body konzultácií a výsledky konzultácií. Odôvodnenie: Zásadná pripomienka k vyhodnoteniu konzultácií bola už súčasťou stanoviska Stálej pracovnej komisie Legislatívnej rady vlády SR na posudzovanie vybraných vplyvov. Predkladateľ doplnil v materiáli predloženom do medzirezortného pripomienkového konania (MPK) iba subjekty, s ktorými bol návrh konzultovaný. Ostatné časti pripomienky neboli zapracované. Pripomienka je zásadná. | Z | A | Materiál doplnený v kontexte pripomienky. |
| **MHSR** | **K legislatívnemu zámeru ako celku**Ministerstvo hospodárstva Slovenskej republiky (ďalej len „MH SR“) víta iniciatívu Úradu pre verejné obstarávanie (ďalej len „ÚVO“) zvyšovať profesionalizáciu verejného obstarávania vyplývajúcu, okrem iného, z Odporúčania Komisie (EÚ) 2017/1805 z 3. októbra 2017 k profesionalizácii verejného obstarávania — Budovanie architektúry profesionalizácie verejného obstarávania (ďalej len „odporúčanie č. 2017/1805“). MH SR má za to, že návrhy Európskej komisie sformulované v predmetnom odporúčaní je v oblasti verejného obstarávania na území Slovenskej republiky možné zrealizovať prostredníctvom iných opatrení, ako vytvorením komory, ktorá je predmetom predloženého legislatívneho zámeru. V súvislosti s okruhom č. II Ľudské zdroje – zlepšenie odbornej prípravy a riadenia kariérneho rozvoja zamestnancov odporúčania č. 2017/1805 má MH SR za to, že v súvislosti s rozvíjaním a podporou rozvoja ponuky odbornej prípravy osôb venujúcim sa téme verejného obstarávania by mal ÚVO navrhnúť iné, vhodnejšie formy a nástroje realizácie, a nie kreovanie komory, ktorá je predmetom predloženého legislatívneho zámeru. Tento cieľ môže byť dosiahnutý napr. formou celoživotného vzdelávania alebo formou e-learningu priamo pod záštitou, resp. v gescii ÚVO. Obdobný postup využíva napr. chorvátske Ministarstvo gospodarstva, poduzetništva i obrta (Ministerstvo hospodárstva, podnikania a remesiel) (ďalej len „chorvátske ministerstvo“), ako sa uvádza aj v príkladoch best practise, na ktoré legislatívny zámer vpoznámke pod čiarou č. 2odkazuje. Z uvedeného dokumentu vyplýva, že samotné chorvátske ministerstvo má pod svojou záštitou certifikáciu osôb, ktoré realizujú proces verejného obstarávania. Na základe uvedeného MH SR nesúhlasí s vytvorením navrhovanej komory. Pripomienka je zásadná. | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MHSR** | **K legislatívnemu zámeru materiálu ako celku a k bodu 6. Financovanie komory časti III. Osnova návrhu zákona legislatívneho zámeru**Nie je zrejmé, kto bude povinný uhrádzať za člena komory (odborného garanta) výdavky spojené so vzdelávaním, skúškami, členstvom a poistením zodpovednosti za škodu spôsobenú pri výkone činnosti v prípade, ak týmto členom komory bude zamestnanec verejného obstarávateľa alebo obstarávateľa. Odôvodnenie: Uvedený stav môže zapríčiniť značný nepomer v štruktúre členov komory. MH SR navrhuje predkladateľovi vziať túto skutočnosť na vedomie a zohľadniť ju pri tvorbe návrhu zákona. | O | A | Predkladateľ materiálu vzal túto skutočnosť na vedomie a s povinnosťou úhrady nákladov spojených s členstvom za zamestnancov sa vysporiada v samotnom návrhu zákona. |
| **MHSR** | **K legislatívnemu zámeru materiálu ako celku a k bodu 6. Financovanie komory časti III. Osnova návrhu zákona legislatívneho zámeru**Predpoklad počtu členov, ktorý je odvodený len od stavu odborne spôsobilých osôb – stavu pred zrušením tohto inštitútu (dňa 30.06.2013) – môže byť klamlivý, nakoľko z navrhovaného materiálu vyplýva, že podmienky výkonu funkcie garanta budú značne odlišné, ako podmienky výkonu funkcie odborne spôsobilej osoby (najmä vo vzťahu k vyvodeniu osobnej zodpovednosti). Odôvodnenie: Takto stanovený odhad členskej základne komory nemusí byť naplnený, na základe čoho môžu vzniknúť problémy pri plnení jej úloh a v konečnom dôsledku v súvislosti s jej samotnou existenciou (samofinancovateľnosť). MH SR navrhuje predkladateľovi vziať túto skutočnosť na vedomie. | O | A | Predkladateľ materiálu túto skutočnosť vzal na vedomie. |
| **MHSR** | **K časti II. Analýza platného právneho stavu b) Národná legislatíva Zákon č. 136.2010 Z. z. o službách na vnútornom trhu a o zmene a doplnení niektorých zákonov v znení neskorších predpisov**Pri tvorbe návrhu nového zákona MH SR upozorňuje na zohľadnenie príslušných ustanovení zákona č. 136/2010 Z. z. o službách na vnútornom trhu a o zmene a doplnení niektorých zákonov v znení neskorších predpisov (ďalej len „zákon č. 136/2010 Z. z.“), ktoré navrhovateľ v uvedenej časti legislatívneho zámeru cituje. | O | A | Predkladateľ materiálu berie na vedomie, že pri príprave návrhu zákona sa bude musieť vysporiadať s ustanoveniami predmetného zákona |
| **MHSR** | **K legislatívnemu zámeru ako celku**V predloženom materiáli absentuje odborné preukázanie primárneho príčinného prepojenia (kauzálny nexus) medzi profesionalizáciou a samotným členstvom v komore (tzn. Na základe akých objektívnych skutočností sa ÚVO domnieva, že členstvo v komore predstavuje zvýšenie miery profesionalizácie?). | O | N | Predkladateľ materiálu zotrváva na koncepte budovania subjektu záujmovej správy, nakoľko sa domnieva, že v podmienkach SR predstavuje komplexné riešenie profesionalizácie verejného obstarávania, a to aj s ohľadom na odmietnutie inštitútu OSO v rokoch 2013 a 2017 |
| **MHSR** | **K časti I Zdôvodnenie vypracovania nového zákona legislatívneho zámeru**V predloženom materiáli absentuje širšia komparácia (porovnávacia analýza) porovnateľného legislatívneho ukotvenia obdobnej stavovskej organizácie v ostatných členských štátoch Európskej únie (s výnimkou čiastkovej komparácie s Rakúskou republikou, Chorvátskou republikou a Maďarskou republikou). Uvedené MH SR navrhuje doplniť. Odôvodnenie: Z dôvodu jednoznačnejšieho a jasnejšieho zdôvodnenia vypracovania nového zákona MH SR žiada do materiálu zahrnúť v pripomienke uvedenú komparáciu. | O | N | Predkladateľ materiálu zotrváva na koncepte budovania subjektu záujmovej správy, nakoľko sa domnieva, že v podmienkach SR predstavuje komplexné riešenie profesionalizácie verejného obstarávania, a to aj s ohľadom na odmietnutie inštitútu OSO v rokoch 2013 a 2017 |
| **MHSR** | **K bodu č. 8 Podmienky vzniku členstva a pravidlá výkonu členstva v komore časti III. Osnova návrhu zákona legislatívneho zámeru**V súvislosti s požiadavkou minimálnej úrovne vzdelania MH SR navrhuje, aby ÚVO zvážil zaviesť pre potenciálnych členov komory podmienku vzdelania minimálne na úrovni úplného stredného vzdelania s maturitou, resp. vysokoškolského vzdelania prvého stupňa (bez požiadavky na konkrétny študijný odbor). Odôvodnenie: MH SR má za to, že samotná prax v odbore nemusí byť dostatočnou zárukou na výkon funkcie garanta verejného obstarávania a to najmä v súvislosti so schopnosťou vyznať sa v právnom prostredí neustále sa meniacej legislatívy v oblasti verejného obstarávania. Zároveň MH SR víta a súhlasí s návrhom skrátenia požadovanej doby praxe z piatich na tri roky pre osoby s dosiahnutým druhým stupňom vysokoškolského vzdelania (bez požiadaviek na konkrétny študijný odbor). | O | A | V texte materiálu bolo upresnené, že požiadavka preukázania päťročnej praxe sa bude vzťahovať na osoby s ukončeným minimálne stredoškolským vzdelaním s maturitou.  |
| **MHSR** | **K analýze vplyvov na podnikateľské prostredie**Žiadame kvantifikovať odhadované priame finančné náklady na jedného podnikateľa a na celé podnikateľské prostredie (5 744 subjektov) najmä za poplatky za absolvovanie skúšky, členský príspevok a poistenie zodpovednosti za škodu, a výsledky kvantifikácie uviesť do častí 3.3.1 a 3.3.4 analýzy vplyvov na podnikateľské prostredie. Kvantifikácia je možná prostredníctvom použitia výšky nákladov na uvedené úkony v obdobných profesijných organizáciách, ako je navrhovaná komora (modelový príklad). Zároveň žiadame v časti 3.3.3 analýzy vplyvov na podnikateľské prostredie kvalitatívne popísať administratívne náklady spojené s prihlasovaním a členstvom podnikateľského subjektu v navrhovanej komore. Odôvodnenie: Zásadná pripomienka ku kvantifikácii vplyvov na modelovom príklade a k časti 3.3.3 analýzy vplyvov na podnikateľské prostredie bola už súčasťou stanoviska Stálej pracovnej komisie Legislatívnej rady vlády SR na posudzovanie vybraných vplyvov, pričom ju predkladateľ nezapracoval do materiálu predloženého do MPK. Okrem modelového príkladu je druhou možnosťou kvantifikácie nákladov doplnenie výšky členských príspevkov a definovanie osoby povinnej tento príspevok platiť v prípade, že člen komory vykonáva činnosť v rámci pracovnoprávneho (služobného) vzťahu, teda určiť, či tento príspevok bude platiť samotný člen komory, alebo jeho zamestnávateľ. Určenie predpokladanej výšky členského príspevku je o to dôležitejšie, že podľa návrhu legislatívneho zámeru má komora fungovať na princípe samofinancovania. Od výšky členských príspevkov bude teda do veľkej miery závisieť udržateľnosť existencie komory. Predkladateľ v analýze vplyvov na podnikateľské prostredie tiež uvádza, že administratívne náklady sa nepredpokladajú, s čím nemožno súhlasiť. Podľa metodického postupu pre analýzu vplyvov na podnikateľské prostredie pri administratívnych nákladoch ide o nákladové vyjadrenie času, ktorý strávi podnikateľ realizáciou konkrétnych činností vyžadovaných reguláciou (napr. vypracovanie dokumentu, vedenie evidencie a archivácia, oznamovanie skutočností, predloženie dokladov, spracovanie žiadosti a iné). V súvislosti s prihlasovaním a členstvom v navrhovanej komore takéto administratívne náklady podnikateľským subjektom nepochybne vzniknú – ide napr. o administratívne úkony spojené s prihlásením do komory, zaplatením členského príspevku alebo s absolvovaním odbornej skúšky. Pripomienka je zásadná. | Z | ČA | Rámcové vyčíslenie nákladov spojené s členstvom v komore bolo doplnené. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. Administratívne náklady budú vo veľkej miere závisieť od konkretizácie systému vzdelávania samotnou komorou. |
| **MHSR** | **K legislatívnemu zámeru ako celku**Žiadna zo v súčasnosti existujúcich komôr pôsobiacich na území Slovenskej republiky, zriadených na základe zákona, nemá členskú základňu s takým dichotomickým charakterom, že jej členovia by boli podnikatelia a taktiež osoby, ktoré sú zamestnancami orgánu verejnej moci, resp. zamestnancami podnikateľských subjektov, ktoré napĺňajú legálnu definíciu pojmov verejný obstarávateľ a obstarávateľ v zmysle zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, pri ktorých vo veľkej väčšine ich hlavnou pracovnou náplňou vyplývajúcou z ich pracovnoprávneho vzťahu je podmienený členstvom v niektorej z týchto komôr. Komory zriadené zo zákona vznikli ako samostatné záujmové samosprávne stavovské organizácie, ktoré sú oprávnené priznať profesijné označenie. Sústreďujú výhradne osoby na účely združovania slobodných povolaní, ktoré po splnení podmienok stanovených osobitnými predpismi nadobúdajú status podnikateľa. Záujmové združenia, či samosprávy združujú podnikateľské subjekty s rovnakým profesijným zameraním, ktoré vykonávajú také slobodné povolania (ako je napr. advokát, daňový poradca, autorizovaný architekt, autorizovaný stavebný inžinier, autorizovaný geodet a kartograf, veterinárny lekár, patentový zástupca), na ktorých má štát verejný záujem z dôvodu potreby regulácie ich výkonu. Na komoru zriadenú zo zákona štát prenáša úplne alebo z časti výkon verejnej moci v oblasti udeľovania oprávnení na výkon uvedených činností (licencie, osvedčenia a i.). Tieto činnosti patria medzi podnikateľské činnosti vykonávané na základe iného než živnostenského oprávnenia podľa osobitných predpisov. Činnosť podnikateľa je činnosť vykonávaná samostatne, vo vlastnom mene, na vlastnú zodpovednosť, za účelom dosiahnutia zisku, ktorý si riadi svoju podnikateľskú činnosť sám a súčasne sa riadi pravidlami svojej stavovskej organizácie, profesijnej komory. Na základe uvedeného MH SR nesúhlasí s vytvorením navrhovanej komory. Odôvodnenie: Takáto dichotómia členskej základne z povahy charakteru statusu jej členov (podnikateľ vs. zamestnanec) môže v konečnom dôsledku zapríčiniť nepredvídateľné situácie, ktoré môžu mať za následok vznik rozporov v jej samotnom vedení, chode a i. | O | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. Vzhľadom na to, že činnosti vo verejnom obstarávaní vykonávajú verejní obstarávatelia tak prostredníctvom svojich zamestnancov, ako aj prostredníctvom externých subjektov predkladateľ materiálu považuje za nevyhnutné, aby sa členstvo v komore uplatňovalo na obe kategórie subjektov. |
| **MOSR** | **legislatívnemu zámeru, k časti III, bodu 9**1. Odporúčame v bode 9 slová „inými všeobecnými právnymi predpismi“ nahradiť slovami „inými všeobecne záväznými právnymi predpismi“. 2. Odporúčame v bode 9 prehodnotiť slová „technickými normami“ a zvážiť ich nahradenie slovami „technickými predpismi“, a to vzhľadom na nezáväznosť technických noriem a záväznosť technických predpisov podľa § 3 ods. 1 zákona č. 60/2018 Z. z. o technickej normalizácii.  | O | A | Text materiálu bol upravený v kontexte pripomienky ÚNMSSR |
| **MOSR** | **doložke vybraných vplyvov** Navrhujeme prehodnotiť doložku vybraných vplyvov v časti sociálnych vplyvov, najmä z hľadiska posúdenia vplyvov na zamestnanosť a trh práce, ktoré by bolo vhodné špecifikovať v súlade s Jednotnou metodikou na posudzovanie vybraných vplyvov. | O | N | Predkladateľ materiálu má za to, že v súčasnom štádiu predmetné vplyvy nie je možné bližšie kvantifikovať. |
| **MOSR** | **legislatívnemu zámeru, k časti I a k časti III, bodu 2**Navrhujeme vypustiť povinnosť verejného obstarávateľa realizovať verejné obstarávanie prostredníctvom člena komory verejného obstarávania a nesúhlasíme s povinným členstvom jeho zamestnancov v komore verejného obstarávania. Odôvodnenie Opodstatnenosť povinného členstva je v týchto prípadoch daná tým, že profesijné komory vykonávajú dohľad nad dodržiavaním pravidiel výkonu podnikateľskej činnosti alebo výkonu povolania. Povinné členstvo osôb, ktoré danú činnosť vykonávajú výlučne ako štátni zamestnanci alebo zamestnanci (ďalej len „zamestnanec“) verejných obstarávateľov nie je opodstatnené, pretože ako zamestnanci nenesú zodpovednosť za výkon danej činnosti voči tretím osobám, s výnimkou prípadu, ak sú zodpovedným zástupcom pre výkon danej činnosti v právnickej osobe. V zmysle zásad činnosti profesijných komôr, schválených uznesením vlády Slovenskej republiky č. 830 z 3. septembra 2003, je povinné členstvo prijateľné len vo vzťahu k osobám podliehajúcim regulácii podľa zákona, t. j. vo vzťahu k osobám, ktoré vykonávajú podnikateľskú činnosť alebo povolanie vo vlastnom mene a na vlastnú zodpovednosť alebo sú zodpovednými osobami za výkon danej činnosti v právnickej osobe (zodpovedný zástupca). Vydávanie licencií v týchto prípadoch je zárukou toho, že držiteľ licencie na výkon podnikateľskej činnosti alebo povolania je odborne spôsobilý a bezúhonný. V tejto súvislosti ďalej uvádzame, že členstvo v profesijnej komore je zvyčajne spojené s výlučným prístupom na určitý regulovaný trh. Z legislatívneho zámeru možno jasne vyčítať ambíciu komory verejného obstarávania regulovať podnikanie v oblasti poskytovania poradenstva alebo iných služieb vo verejnom obstarávaní prostredníctvom povinného členstva odborného garanta. Určitou protiváhou povinností vyplývajúcich z členstva v komore je teda v prípade podnikateľských subjektov aj právo vstupu na regulovaný trh. V prípade povinného členstva odborného garanta, ktorý je štátnym zamestnancom vykonávajúcim štátnu službu u verejného obstarávateľa podľa zákona č. 55/2017 Z. z. o štátnej službe a o zmene a doplnení niektorých zákonov (ďalej len „štátny zamestnanec“), nie je protiváhou uvedených povinností žiadny porovnateľný benefit, pretože štátny zamestnanec nemôže podľa § 112 zákona 55/2017 Z. z. o štátnej službe a o zmene a doplnení niektorých zákonov (ďalej len „zákon č. 55/2017 Z. z.“) podnikať, ani vykonávať inú zárobkovú činnosť, ktorá je zhodná alebo obdobná s činnosťou uvedenou v opise jeho štátnozamestnaneckého miesta. V podmienkach Ministerstva obrany Slovenskej republiky zastrešujú zamestnanci verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien, pričom jednotlivé fázy celého obstarávacieho procesu sú rozdelené podľa vecnej pôsobnosti na viacero útvarov a organizačných zložiek, ktoré nie sú vo vzťahu vzájomnej nadriadenosti a podriadenosti. Jednotlivé zložky a útvary majú pôsobnosť v celom obstarávacom procese jasne ustanovenú internými predpismi a oprávnenia vedúcich zamestnancov týchto organizačných zložiek sú spravidla určené v plnomocenstvách. Nakoľko podľa časti III bodu 2 legislatívneho zámeru má odborný garant komplexne zastrešovať celý proces verejného obstarávania od jeho prípravnej fázy až po úkony bezprostredne súvisiace s uzavieraním zmluvy, je prakticky nerealizovateľné, aby sa v podmienkach Ministerstva obrany Slovenskej republiky alebo iných ústredných orgánov štátnej správy všetkých fáz verejného obstarávania zúčastňoval jeden odborný garant, pričom je potrebné vziať do úvahy, že organizačné zložky týchto štátnych orgánov sú navyše často umiestnené v rôznych regiónoch Slovenskej republiky. Z uvedeného je zrejmé, že by bolo v podmienkach Ministerstva obrany Slovenskej republiky nutné ustanoviť väčšie množstvo odborných garantov, pričom ide o jedného verejného obstarávateľa a každý z odborných garantov sa v celom procese podľa interných predpisov venuje iba úzkemu okruhu činností vo verejnom obstarávaní. Ako príklad uvádzame, že v podmienkach Ministerstva obrany Slovenskej republiky organizačná zložka rozhodujúca o potrebe obstarania určitého tovaru nevykonáva prípravné trhové konzultácie, organizačná zložka vykonávajúca prípravné trhové konzultácie nerozhoduje o postupe obstarávania zákazky a organizačná zložka, ktorá rozhoduje o postupe obstarania zákazky, zároveň vo finálnej fáze nespracúva zmluvu. Keďže vo všetkých uvedených prípadoch by bolo potrebné zastrešiť danú činnosť odborným garantom, povinným školením a preskúšaním z celého obstarávacieho procesu bude musieť prejsť každý odborný garant, aj napriek tomu, že rámci svojej pôsobnosti podľa interných predpisov vo svojej odbornej praxi nikdy nerozhodoval napríklad o postupe obstarávania zákazky. Z uvedených dôvodov je povinné členstvo v komore verejného obstarávania pre zamestnancov realizujúcich jednotlivé časti verejného obstarávania z praktických dôvodov v pôsobnosti Ministerstva obrany Slovenskej republiky neefektívne a z hľadiska ich pracovnej náplne aj nehospodárne a časovo mimoriadne obmedzujúce. Máme za to, že predkladateľ legislatívneho zámeru sa s uvedeným problémom vôbec nevysporiadal a z textu legislatívneho zámeru je zrejmé, že s ním ani nepočítal. Ministerstvo obrany Slovenskej republiky vo vlastnom záujme kladie dôraz a dbá o profesionalizáciu a neustály odborný rast svojich zamestnancov. V súvislosti s povinným členstvom v komore verejného obstarávania, podmieneného okrem iného najmä preukázaním určitej dĺžky praktických skúseností vo verejnom obstarávaní a úspešným absolvovaním odbornej skúšky, považujeme za potrebné zdôrazniť, že tak potrebná prax ako aj odborná kvalifikácia je u konkrétnych zamestnancov verejného obstarávateľa zabezpečená procesom výberového konania na štátnozamestnanecké miesto podľa zákona č. 55/2017 Z. z., ktorého súčasťou je aj overenie podrobnej znalosti zákona č. 343/2015 Z. z. o verejnom obstarávaní a o zmene a doplnení niektorých zákonov u konkrétneho uchádzača o štátnozamestnanecké miesto súvisiaceho s verejným obstarávaním. Potreba ďalšieho - duplicitného preskúšania zamestnanca sa preto javí ako nadbytočná. Štátni zamestnanci verejného obstarávateľa sa navyše v súlade s čl. 6 zákona č. 55/2017 Z. z., v ktorom je zakotvený princíp profesionality štátneho zamestnanca, neustále povinne vzdelávajú. Toto vzdelávanie je realizované okrem iného aj pravidelnou účasťou na odborných školeniach vykonávaných Úradom pre verejné obstarávanie, ako aj inými odborníkmi z praxe. Vzdelávací proces zamestnancov verejného obstarávateľa je možné zlepšiť alebo upraviť aj inak ako zriadením nákladnej profesijnej komory. Tieto úlohy je možné zabezpečovať prostredníctvom už existujúceho Úradu pre verejné obstarávanie, bez potreby vytvárania duplicitného administratívneho aparátu v podobe komory verejných obstarávateľov. | O | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné.  |
| **MOSR** | **legislatívnemu zámeru, k časti III, bodu 9** Navrhujeme z legislatívneho zámeru vypustiť možnosť určovania osôb v služobnom pomere za odborných garantov. Odôvodnenie V pôsobnosti Ministerstva obrany Slovenskej republiky je problematické za odborných garantov určiť osoby v štátnej službe profesionálnych vojakov napríklad z dôvodu uplatňovania disciplinárnej zodpovednosti zo strany komory verejného obstarávania, resp. z dôvodu povinnosti prerokovať s komorou dôvody jednostranného skončenia služobného pomeru pri porušení odborných povinností. Problematika sa zvlášť týka organizačných zložiek, ktorých činnosť je zabezpečená profesionálnymi vojakmi v špecifických podmienkach, kde je potrebná ochrana utajovaných skutočností a iných informácií. V tejto súvislosti je potrebné upozorniť na skutočnosť, že v pôsobnosti ozbrojených síl Slovenskej republiky nepôsobia žiadne organizácie, ktoré by zasahovali do nedeliteľnej veliteľskej právomoci vo veci skončenia štátnej služby profesionálnych vojakov a podľa zákona č. 281/2017 Z. z. o štátnej službe profesionálnych vojakov a o zmene a doplnení niektorých zákonov sa profesionálni vojaci nesmú združovať v odborových organizáciách.  | O | N | Predkladateľ materiálu zotrváva na koncepte budovania komory ako subjektu záujmovej správy. Táto skutočnosť v sebe nevyhnutne zahŕňa aj oprávnenie komory rozhodovať v disciplinárnych záležitostiach voči jej členom. Otázka zodpovednostných vzťahov (vrátane zodpovednosti za opis predmetu zákazky) bude ďalej precizovaná v samotnom návrhu zákona. Predkladateľ materiálu sa taktiež domnieva, že časť problému, na ktorý poukazuje pripomienkujúci subjekt, rieši aj skutočnosť, že vecná pôsobnosť materiálu sa vzťahuje na zákazky s predpokladanou hodnotou od 50 000 eur (tovary a služby) a 100 000 eur (stavebné práce). |
| **MOSR** | **legislatívnemu zámeru, k časti III, bodu 11**Nesúhlasíme s navrhovanou disciplinárnou zodpovednosťou člena komory verejného obstarávania, ktorý je zamestnancom verejného obstarávateľa. Odôvodnenie Zamestnanci zastrešujúci verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien, nesú zodpovednosť za tento proces napríklad podľa ustanovení § 117 až 121 a § 166 až 168 zákona č. 55/2017 Z. z. o štátnej službe a o zmene a doplnení neskorších predpisov alebo podľa § 28 zákona č. 357/2015 Z. z. o finančnej kontrole a audite a o zmene a doplnení niektorých zákonov. V prípade porušenia povinností a následného uloženia sankcie zo strany komory verejného obstarávania a služobného úradu zároveň by teda išlo o dvojité sankcionovanie za porušenie tej istej povinnosti. Postupy verejného obstarávania, ako aj jednotlivé zákazky sú priebežne kontrolované odborom dohľadu Úradu pre verejné obstarávanie, Najvyšším kontrolným úradom Slovenskej republiky, ako aj vnútornými kontrolnými zložkami, ktorými sú v prípade Ministerstva obrany SR Útvar vnútorného auditu alebo sekcia kontroly.  | O | N | Predkladateľ materiálu zotrváva na koncepte budovania komory ako subjektu záujmovej správy. Táto skutočnosť v sebe nevyhnutne zahŕňa aj oprávnenie komory rozhodovať v disciplinárnych záležitostiach voči jej členom. Otázka zodpovednostných vzťahov (vrátane zodpovednosti za opis predmetu zákazky) bude ďalej precizovaná v samotnom návrhu zákona. |
| **MOSR** | **doložke vybraných vplyvov** Žiadame v doložke vybraných vplyvov doplniť odhad predpokladaných vplyvov na rozpočet verejnej správy z hľadiska finančných prostriedkov, ktoré bude verejný obstarávateľ musieť vyčleniť na jedného odborného garanta (na absolvovanie skúšky, členský príspevok, poistenie zodpovednosti za škodu, školenia a pod.). Odôvodnenie Schválený legislatívny zámer je záväzným podkladom pre spracovanie návrhu zákona a na celkové posúdenie takéhoto materiálu je potrebné zobrať do úvahy jeho predpokladané vplyvy na rozpočet verejnej správy, ktoré majú byť dostatočne uvedené v doložke vybraných vplyvov. Rezort ministerstva obrany patrí medzi významných verejných obstarávateľov, čo sa týka objemu obstarávaného tovaru, služieb a prác, ako aj počtu uzatvorených zmlúv. Zároveň sa okrem centralizovaného verejného obstarávania realizuje v rezorte ministerstva obrany decentralizované verejné obstarávanie napríklad na jednotlivých útvaroch lokalizovaných po celom území štátu. Z hľadiska počtu odborných garantov je potrebné zohľadniť špecifiká rozčlenenia procesu verejného obstarávania, ako aj špecifiká obstarávaných tovarov, služieb a prác, ktoré nie je možné zabezpečovať externým odborným garantom. V predloženom materiáli absentuje analýza, kto bude povinný zaplatiť komore verejného obstarávania ročný členský príspevok, či úhradu za vykonanie odbornej skúšky v prípade, že zamestnávateľ nominuje svojich zamestnancov za členov komory a títo budú vykonávať činnosť odborného garanta ako závislú prácu napríklad v pracovnoprávnom vzťahu. Predpokladáme, že za štátneho zamestnanca bude tieto platby uhrádzať služobný úrad, čo bude mať významný vplyv na rozpočtovú kapitolu Ministerstva obrany Slovenskej republiky. V doložke vybraných vplyvov preto nesúhlasíme s tým, že nie sú odhadnuté finančné prostriedky spojené s členstvom v komore verejného obstarávania, ktoré bude zrejme potrebné vynaložiť z rozpočtu verejnej správy, pričom sa uvádza záväzok zabezpečiť ich v rámci schválených limitov štátneho rozpočtu. Túto pripomienku považuje Ministerstvo obrany Slovenskej republiky za zásadnú. | Z | A | Rámcové vyčíslenie nákladov spojené s členstvom v komore bolo doplnené. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **MPRVSR** | **doložke vybraných vplyvov**Doložka vplyvov, resp. doložka vplyvov na podnikateľské prostredie, poskytuje informáciu len o vplyvoch na poskytovateľov služieb – členov komory. Odporúčame preto do týchto vplyvov pre komplexnosť materiálu zapracovať aj negatívny vplyv na povinné osoby, ktoré budú využívať služby členov komory. V tomto ponímaní sa jedná o negatívny finančný vplyv, pretože všetky vstupné náklady pre člena komory, si tento započíta do služby, ktorú si u neho objedná povinná osoba, čo oproti súčasnému stavu môže predstavovať značné navýšenie sumy (keďže nie je v súčasnosti možné vypočítať sumu nákladov pre členov komory, nie je možné určiť ani možnú sumu za poskytnutie takejto služby, aj keď tá bude individuálna, prípad od prípadu). Najväčší negatívny dopad sa prejaví u povinných osôb (samostatne hospodáriacich roľníkov, mikro, malých a stredných podnikov) v rámci poskytovania podpôr z fondov EÚ (u projektov). V týchto prípadoch si povinné osoby musia v mnohých prípadoch najprv vypracovať projekty, zabezpečiť dodávateľov – prostredníctvom verejného obstarávania, a až následne zistia, či budú úspešní pri poskytnutí podpory (pri veľkom záujme v rámci niektorých opatrení podporu nedostanú). Táto skutočnosť pri zvýšení vstupného nákladu na VO, môže pôsobiť pre uvedené povinné osoby (na ktoré má byť takáto zacielená) demotivujúco a v oblasti pôdohospodárstva to môže mať negatívny vplyv aj na ciele rozvoja poľnohospodárstva na vidieku. | O | N | V prípade legislatívneho zámeru, nie je možné komplexne a exaktne kvantifikovať vplyvy na rozpočet a podnikateľské prostredie. Tieto vplyvy budú komplexne posudzované a kvantifikované v rámci prípravy návrhu zákona o komore verejného obstarávania.  |
| **MPRVSR** | **návrhu legislatívneho zámeru**Legislatívny zámer Zákona o komore verejného obstarávania odporúčame doplniť o úpravu týkajúcu sa úhrady poplatkov (napr. poplatku za uskutočnenie odbornej skúšky, ročného členského poplatku, platenia poistného za poistenie zodpovednosti za škodu či pokuty, v prípade disciplinárneho previnenia člena komory), ak členom komory je zamestnanec verejného obstarávateľa alebo obstarávateľa, tzv. odporúčame v legislatívnom zámere ustanoviť, či túto úhradu poplatkov bude platiť člen komory (zamestnanec) alebo jeho zamestnávateľ ako verejný obstarávateľ alebo obstarávateľ.  | O | ČA | Rámcové vyčíslenie výšky poplatkov bolo doplnené v nadväznosti na pripomienku MO SR. V tejto súvislosti je potrebné upozorniť, že po vzniku komory bude stanovenie výšky predmetných poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **MPRVSR** | **doložke zlučiteľnosti**Podľa čl. 11 ods. 2 Legislatívnych pravidiel vlády SR súčasťou legislatívneho zámeru je aj doložka zlučiteľnosti, ktorú odporúčame dopracovať, nakoľko nebola súčasťou materiálu predloženého na medzirezortné pripomienkové konanie. | O | A | Doložka zlučiteľnosti bola doplnená. |
| **MPRVSR** | **doložke vybraných vplyvov**V bode 2 ,,Definovanie problému“ doložky vybraných vplyvov odporúčame štvrtý odsek preformulovať z dôvodu nezrozumiteľnosti. | O | A | Predmetný text doložky vplyvov bol upravený. |
| **MPRVSR** | **doložke vybraných vplyvov**V bode 9 ,,Vplyvy navrhovaného materiálu“ doložky vybraných vplyvov je uvedený negatívny vplyv na rozpočet verejnej správy, ale nie je označená rozpočtová zabezpečenosť, ktorú je podľa Jednotnej metodiky na posudzovanie vybraných vplyvov tiež potrebné vyznačiť. | O | A | Doložka vybraných vplyvov bola v kontexte pripomienky doplnená. |
| **MPRVSR** | **časti III bodu 11 legislatívneho zámeru**V časti III „Osnova návrhu zákona“ bode 11 ,,Úprava disciplinárnej zodpovednosti člena komory“ štvrtom odseku odporúčame slová ,,pozbavenie alebo“ vypustiť. Podľa § 231 zákona č. 161/2015 Z. z. Civilný mimosporový poriadok súd môže len obmedziť spôsobilosť na právne úkony; nemôže už účastníka konania úplne pozbaviť spôsobilosti na právne úkony. | O | A | Text návrhu legislatívneho zámeru bol zmenený v kontexte pripomienky. |
| **MPRVSR** | **časti III bodu 8 návrhu legislatívneho zámeru**V časti III „Osnova návrhu zákona“ bode 8 odporúčame doplniť, že požadovaná doba praxe pre členov komory bude minimálne 5 ročná, a že táto doba sa môže skrátiť osobám, ktoré dosiahli minimálne druhý stupeň vysokoškolského vzdelania (bez požiadaviek na konkrétny študijný odbor) z 5 rokov na 3 roky. Súčasne odporúčame uviesť konkrétne navrhované skrátenie požadovanej doby praxe vo vzťahu ku kategórii členov komory realizujúcich vymedzené zákazky s nízkou hodnotou a podlimitné zákazky s využitím elektronického trhoviska.  | O | N | Úpravu skrátenia požadovanej praxe vo verejnom obstarávaní pre členov komory realizujúcich zákazky s nízkou hodnotou a podlimitné zákazky cez EKS navrhujeme precizovať až pri príprave samotného návrhu zákona.  |
| **MPRVSR** | **časti III bodu 2 návrhu legislatívneho zámeru**V časti III. ,,Osnova návrhu zákona“ bode 2. ,,Povinnosť realizovať verejné obstarávanie prostredníctvom člena komory verejného obstarávania“ sa uvádza, že navrhovaná právna úprava bude zakladať povinnosť realizovať verejné obstarávanie prostredníctvom osoby, ktorá je členom Komory verejného obstarávania. Táto povinnosť sa vzťahuje na verejného obstarávateľa, obstarávateľa ako aj osoby podľa § 8 zákona č. 343/2015 Z. z. o verejnom obstarávaní v z. n. p. (ďalej len „ZoVO“). Z uvedeného sa avšak nejaví stanovenie výnimky pre tzv. dotované subjekty, t. j. osoby podľa § 8 ods. 2 písm. a) ZoVO: ,,osoby, ktoré nie sú verejný obstarávateľ ani obstarávateľ a ktoré získali finančné prostriedky v rámci opatrení spoločnej organizácie poľnohospodárskych trhov alebo finančné prostriedky určené na podporu rozvoja vidieka, poľnohospodárskej prvovýroby, potravinárstva, lesného a rybného hospodárstva podľa osobitných predpisov; to neplatí, ak ide o zákazku na uskutočnenie stavebných prác alebo zákazku na poskytnutie služby, ktorá súvisí s týmito stavebnými prácami, ktorej predpokladaná hodnota je vyššia ako finančný limit podľa § 5 ods. 2 a na ktorú verejný obstarávateľ poskytne viac ako 50 % finančných prostriedkov.“ Pre (niektorých) žiadateľov/prijímateľov nenávratného finančného príspevku poskytovaného z Európskeho poľnohospodárskeho fondu pre rozvoj vidieka, v rámci Programu rozvoja vidieka SR 2014 - 2020, na ktorých sa vzťahuje § 8 ods. 2 ZoVO\*, platí Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 (ďalej len „Usmernenie“). To znamená, že v takýchto prípadoch títo žiadatelia/prijímatelia sú vyňatí spod pôsobnosti ZoVO a sú povinní pri obstarávaní postupovať a uzatvárať zmluvy na dodávky tovarov, stavebných prác a služieb podľa v Usmernení uvedených pokynov a podmienok. Na tzv. dotovaný subjekt by sa nemala vzťahovať povinnosť realizovať obstarávanie prostredníctvom člena Komory verejného obstarávania, ktorého úlohou podľa legislatívneho zámeru je pre povinnú osobu komplexne zastrešiť verejné obstarávanie podľa ZoVO. \* Usmernenie ešte nebolo aktualizované, tzn. dotovaný subjekt je stále označovaný ako osoba podľa § 8 ods. 3 ZoVO.  | Z | A | Pripomienka bola akceptovaná. V rámci rozporového konania bolo zo strany úradu vysvetlené, že povinnosť realizovať verejné obstarávanie prostredníctvom člena komory sa nemá vzťahovať na výnimky z aplikácie zákona o verejnom obstarávaní.  |
| **MPRVSR** | **návrhu legislatívneho zámeru**V Legislatívnom zámere Zákona o komore verejného obstarávania odporúčame uviesť, že kompetencie komory verejného obstarávania budú definované tak, aby nedošlo k duplicite jej kompetencií s kompetenciami stanovenými pre Úrad pre verejné obstarávanie v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. | O | N | Návrh legislatívneho zámeru nepočíta s úpravou kompetencií komory verejného obstarávania, ktoré by mohli kolidovať s kompetenčným rámcom zvereným úradu podľa § 147 zákona o verejnom obstarávaní. Z uvedeného dôvodu nepovažujeme za potrebné explicitne uvádzať v návrhu legislatívneho zámeru text pripomienky.  |
| **MPSVRSR** | **Všeobecná pripomienka k doložke zlučiteľnosti**Podľa čl. 11 ods. 2 legislatívnych pravidiel vlády má byť súčasťou legislatívneho zámeru doložka zlučiteľnosti. Z uvedeného dôvodu odporúčame predmetnú doložku doplniť do predkladaného návrhu legislatívneho zámeru. Odôvodnenie: Legislatívno-technická pripomienka.  | O | A | Doložka zlučiteľnosti bola doplnená. |
| **MPSVRSR** | **Všeobecná pripomienka k doložke vplyvov**V doložke vybraných vplyvov (bod 9) je identifikovaný negatívny vplyv na rozpočet verejnej správy, pričom tento vplyv nie je kvantifikovaný a nie je uvedená rozpočtová zabezpečenosť. Podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov je potrebné v návrhu uviesť a kvantifikovať všetky predpokladané finančné dôsledky na rozpočet verejnej správy, a to nielen na bežný rok, ale aj na tri nasledujúce rozpočtové roky. Odôvodnenie: Potreba zosúladenia doložky vplyvov s § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.  | O | ČA | Predkladateľ materiálu v doložke vplyvov uviedol, že sa predpokladá s negatívnym vplyvom na rozpočet verejnej správy. Zároveň sa v doložke vplyvov uvádza, že v súčasnom štádiu nie je možné bližšie kvantifikovať vplyv na rozpočet verejnej správy a pre účely prípadnej prípravy návrhu samotného zákona o komore verejného obstarávania sa predpokladá podrobnejšia úprava rozpočtových vplyvov, v rámci čoho sa bude vychádzať aj z odozvy verejnosti na predkladaný legislatívny zámer, ako aj z jeho prípadnej konečnej podoby schválenej vládou SR. Doložka vplyvov v časti týkajúcej sa rozpočtovo zabezpečených vplyvov bola doplnená. |
| **MPSVRSR** | **všeobecná pripomienka k návrhu legislatívneho zámeru (III. časť)**Komora verejného obstarávania by podľa nášho názoru mala byť stavovská organizácia, ktorá zabezpečuje akreditovaný systém vzdelávania vo verejnom obstarávaní a chráni záujmy verejných obstarávateľov a nie kontrolný orgán na ukladanie sankcií. Upozorňujeme na skutočnosť, že podľa navrhovanej úpravy komora verejného obstarávania bude môcť uložiť ako sankciu o. i. pokutu alebo vylúčenie člena z komory verejného obstarávania, čo v konečnom dôsledku pripraví člena komory verejného obstarávania o zamestnanie. Máme za to, že uvedená skutočnosť bude mať len odstrašujúci charakter pre už teraz nízky počet osôb, ktoré by chceli vykonávať verejné obstarávanie. Na realizácii verejného obstarávania sa vždy podieľa väčší počet osôb (zadávateľ, ktorý predkladá opis zákazky, právne oddelenie, nezávislí členovia komisií a pod.), preto nevidíme dôvod, prečo má byť prenesená kolektívna zodpovednosť na jednotlivca, teda prečo má byť zodpovedný jeden človek, administrátor zákazky, za celú realizáciu zákazky vo verejnom obstarávaní.  | O | N | Predkladateľ materiálu zotrváva na koncepte budovania komory ako subjektu záujmovej správy. Táto skutočnosť v sebe nevyhnutne zahŕňa aj oprávnenie komory rozhodovať v disciplinárnych záležitostiach voči jej členom. Otázka zodpovednostných vzťahov (vrátane zodpovednosti za opis predmetu zákazky) bude ďalej precizovaná v samotnom návrhu zákona. |
| **MPSVRSR** | **všeobecná pripomienka k návrhu legislatívneho zámeru (III. časť)**Návrh legislatívneho zámeru ustanovuje povinné členstvo v komore verejného obstarávania, bez ktorého nemožno vykonávať prácu vo verejnom obstarávaní. S navrhovanou úpravou nemožno súhlasiť, preto odporúčame, aby členstvo v komore verejného obstarávania bolo postavené na báze dobrovoľnosti, a teda nebolo podmienkou na výkon verejného obstarávania. Komora verejného obstarávania by mala združovať slobodné povolania a nie štátnych zamestnancov. | O | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné.  |
| **MPSVRSR** | **všeobecná pripomienka k návrhu legislatívneho zámeru (III. časť)**Podľa návrhu legislatívneho zámeru má komora verejného obstarávania fungovať na princípe samofinancovania, t. j. bez nároku na prostriedky zo štátneho rozpočtu. Na základe uvedeného bude odkázaná najmä na vlastné príjmy, t. j. príspevky členov komory, úhrady za vykonanie odbornej skúšky, výnosy z vlastného majetku a dary, poplatky od osôb, ktoré nebudú členmi komory verejného obstarávania za účasť na vzdelávacích a osvetových aktivitách, ktoré bude organizovať. Máme za to, že uvedený zámer bude mať v konečnom dôsledku negatívny finančný dopad na štátny rozpočet, keďže verejné obstarávanie sa týka predovšetkým štátnej a verejnej správy. Štát teda bude musieť zaplatiť členské príspevky, úhrady a príspevky za veľké množstvo štátnych zamestnancov – členov komory verejného obstarávania, čím sa v konečnom dôsledku výrazne predraží verejné obstarávanie. | O |  | Predkladateľ materiálu v doložke vplyvov uviedol, že sa predpokladá s negatívnym vplyvom na rozpočet verejnej správy. Zároveň sa v doložke vplyvov uvádza, že v súčasnom štádiu nie je možné bližšie kvantifikovať vplyv na rozpočet verejnej správy a pre účely prípadnej prípravy návrhu samotného zákona o komore verejného obstarávania sa predpokladá podrobnejšia úprava rozpočtových vplyvov, v rámci čoho sa bude vychádzať aj z odozvy verejnosti na predkladaný legislatívny zámer, ako aj z jeho prípadnej konečnej podoby schválenej vládou SR. Z dôvodu, že predkladateľ materiálu si je vedomý možného negatívnu vplyvu na rozpočet verejnej správy a predpokladá bližšiu kvantifikáciu rozpočtových vplyvov pri príprave návrhu zákona, považujeme predmetnú pripomienku za irelevantnú.  |
| **MSSR** | **Všeobecná pripomienka k legislatívnemu zámeru**Odporúčame predkladateľovi prehodnotiť legislatívny zámer vzhľadom na zásady zriadenia a fungovania profesijných komôr, ktoré sú obsiahnuté v materiáli – „Návrh zásad novelizácie zákonov upravujúcich komory“ (číslo materiálu:UV-8124/2003), ktorý bol vypracovaný na základe uznesenia vlády Slovenskej republiky č. 710 zo 16. júla 2003. | O | ČA | Predkladateľ vzal predmetné uznesenie vlády SR na vedomie a má za to, že budovanie subjektu záujmovej samosprávy v oblasti verejného obstarávania nie je neúčelné.  |
| **MSSR** | **k vlastnému materiálu**Podľa bodu 6 vlastného materiálu „komora ako samosprávny subjekt bude vybudovaná na princípe samofinancovania, na základe čoho bude odkázaná predovšetkým na svoje vlastné príjmy. Tými budú príspevky členov komory, úhrady za vykonanie odbornej skúšky, výnosy z vlastného majetku a dary. Komora bude taktiež oprávnená od osôb, ktoré nie sú členmi komory, vyberať poplatky za účasť na vzdelávacích a osvetových aktivitách, ktoré bude organizovať, nebude však môcť vykonávať vlastnú podnikateľskú činnosť.“ Keďže členmi komory budú aj zamestnanci verejných obstarávateľov, je na mieste otázka či je vhodné oprávnene od zamestnancov (ktorí sú zároveň členmi komory) žiadať, aby platili uvedené náklady súvisiace s členstvom komory. Členmi komory sú aj štátni zamestnanci, ktorí platením poplatkov (hovoríme o sume cca 300 eur ročne) budú vzhľadom na aktuálny rozdiel v platoch medzi súkromnou sférou (kde sa hrubý mesačný plat pohybuje okolo 2000 eur – 2500 eur) a štátnou správou (cca 950 eur – 1500 eur) znevýhodnení oproti zamestnancom v súkromnej sfére. V prípade, ak tieto poplatky nebude znášať zamestnanec, alezamestnávateľ (verejný obstarávateľ – napríklad ministerstvo), vzniká týmto vplyv na štátny rozpočet. S uvedenými nákladmi sa pritom v doložke vybraných vplyvov k materiálu nepočíta. Rovnako sa podľa zámeru neustanovuje koľko zamestnancov verejného obstarávateľa/obstarávateľa sa musí stať členom komory. Podľa zámeru sa „verejný obstarávateľ alebo obstarávateľ tak môže napríklad rozhodnúť, že členmi komory budú viacerí jeho zamestnanci alebo aj tak, že výkon funkcie odborného garanta budú pre neho vykonávať externé subjekty.“ V prípade, ak sa verejný obstarávateľ rozhodne, že obstarávanie bude realizovať prostredníctvom externých subjektov (napríklad aj z dôvodu, že žiaden zamestnanec nebude členom komory, prípadne nezloží odbornú skúšku, nebude mať dostatočnú prax...), dôjde opätovne k nákladom zo strany verejného obstarávateľa. V konečnom dôsledku zároveň tieto zvýšené náklady môžu mať vplyv aj na následné „predraženie“ samotného verejného obstarávania.  | Z | A | Na rozporovom konaní bolo dohodnuté, že rozpočtové vplyvy, ako aj povinnosti na úseku úhrady poplatkov za osoby v pracovnoprávnych vzťahoch budú podrobne špecifikované v návrhu zákona. Navyše, s ohľadom aj na pripomienky iných subjektov bolo do materiálu doplnené rámcové vyčíslenie nákladov spojených s členstvom v komore.  |
| **MSSR** | **k vlastnému materiálu**Podľa koncepcie vyjadrenej v legislatívnom zámere je všetka zodpovednosť vo verejnom obstarávaní prenesená na jednu osobu (vrátane opisu predmetu zákazky, čo vylučuje odbornosť tohto subjektu, pretože nie je možné aby jedna osoba mala odborné vedomosti s ohľadom na všetky existujúce tovary a služby). Dokumentácia pre verejné obstarávanie sa skladá z opisu predmetu zákazky, zmluvy a samotných súťažných podkladov. Je vylúčené, aby bol jeden človek zodpovedný za súťažné podklady a dodržiavanie zákona o verejnom obstarávaní z procesného hľadiska a zároveň bol expert na pripravenie zmluvy a zároveň expert na opis tovaru/služby. Zámer síce hovorí o možnosti delegovať tieto úlohy, ale zodpovedný je vždy člen komory. V prípade, ak je poverený prípravou súťažných podkladov niekto iný a ten pochybí, stále je zodpovedný člen komory. Opis predmetu zákazky na stavbu, špeciálne vedecké prístroje sa nedá porovnávať s opisom predmetu zákazky na perá s logom. Zároveň, pri prenesení zodpovednosti na jednu osobu môže vzniknúť priestor na korupčné správanie – je ľahšie ovplyvniť jednu osobu napríklad práve pri príprave opisu predmetu zákazky. Ak by mal „konečné slovo“ člen komory a nie štatutárny zástupca, ako je tomu podľa súčasnej úpravy, tak by rezorty „riadili“ členovia komory. Verejné obstarávanie nie je jednotvárne, zákon a ním určené postupy nechávajú priestor na variantné riešenia. V súčasnosti proces funguje tak, že štatutárny zástupca rozhodne, ktoré riešenie, postup alebo princíp sa má použiť... a pod. Zároveň si vie vypočuť názory odborníkov na základe ktorých sa vie rozhodnúť a zaujať stanovisko. Štatutárny zástupca a teda osoba zodpovedná, by stratila rozhodovacie právomoci, nakoľko za proces je zodpovedný člen komory zodpovedný, ktorý môže mať iný názor ako štatutárny zástupca a nemusí postupovať v súlade s rozhodnutím štatutára. Zároveň, ak by rozhodoval jednotlivec je možné, že by mohol byť ovplyvnený iným názorom, napríklad od dodávateľa (pri opise predmetu zákazky a pod). Vzhľadom na uvedené argumenty nepovažujeme navrhnutú koncepciu za vhodnú.  | Z | A | Na rozporovom konaní bolo dohodnuté, že zodpovednostné vzťahy (vrátane zodpovednosti za opis predmetu zákazky) budú bližšie upravené v návrhu zákona. |
| **MSSR** | **k vlastnému materiálu**Podľa legislatívneho zámeru „bude zakotvená povinnosť pre verejných obstarávateľov, obstarávateľov, ako aj pre osoby podľa § 8 zákona o verejnom obstarávaní (ďalej ako „povinné osoby“) realizovať verejné obstarávanie prostredníctvom osoby, ktorá je členom komory. Znamená to povinnosť ustanoviť osobu v postavení odborného garanta, ktorý pre povinnú osobu komplexne zastreší verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien.“ S uvedenou koncepciou povinného členstva nemožno súhlasiť. Povinné členstvo v rámci komory je prijateľné len vo vzťahu k osobám, ktoré vykonávajú podnikateľskú činnosť alebo povolanie vo vlastnom mene a na vlastnú zodpovednosť, alebo sú zodpovednými osobami za výkon danej činnosti v právnickej osobe (zodpovedný zástupca). Opodstatnenosť povinného členstva je v týchto prípadoch daná tým, že komory vykonávajú dohľad nad dodržiavaním pravidiel výkonu podnikateľskej činnosti alebo výkonu povolania. Povinné členstvo osôb, ktoré danú činnosť vykonávajú výlučne ako zamestnanci nie je opodstatnené, pretože ako zamestnanci neznášajú zodpovednosť za výkon danej činnosti voči tretím osobám, s výnimkou prípadu, ak sú zodpovedným zástupcom pre výkon danej činnosti v právnickej osobe. Rovnako treba opätovne poukázať na vznik nákladov pre členov – zamestnancov, ktoré vzniknú v súvislosti s ich členstvom v komore, ktoré podľa právnej úpravy bude povinné. Alternatívou k navrhovanej koncepcii komory verejného obstarávania by mohla byť akási kontrolovaná forma vzdelávania. Ak budú tieto vzdelávacie aktivity kvalitné a zamestnanci so vzdelaním budú v „obore“ kvalifikovanejší, ako tí bez absolvovaného certifikovaného vzdelávania, vzniká predpoklad, že trh sám uprednostní certifikovaných “obstarávačov“.  | Z | A | Na rozporovom konaní bolo dohodnuté, že v návrhu zákona sa upravia mechanizmy brániace tomu, aby v orgánoch komory mohli získať samostatnú majoritu záujmové skupiny v rámci členskej základne komory. |
| **MSSR** | **k vlastnému materiálu**Podľa predloženého zámeru sa na členstvo v komore vyžaduje úspešné absolvovanie odbornej skúšky. Z predloženého materiálu však nie je zrejmé, či tieto skúšky bude zabezpečovať len komora (alebo aj iná odborná inštitúcia), prípadne či bude možné určité preskúšanie uchádzačov/žiadateľov o členstvo iným štátnym orgánom – do úvahy prichádza najmä Úrad pre verejné obstarávanie. Komora by pritom nemala disponovať exkluzivitou vo vzťahu k rozhodovaniu o vstupných požiadavkách pre žiadateľov o členstvo v komore.  | O | ČA | Predložený materiál počíta s tým,, aby záštitou nad organizáciou skúšok disponovala komora. Do jej zriadenia bude túto činnosť vykonávať ÚVO. Predkladateľ materiálu sa však pri príprave zákona nebráni ďalšej diskusii o možnosti preskúšania záujemcov o členstvo aj iným orgánom. |
| **MSSR** | **k vlastnému materiálu**Predložený zámer uvádza, že „na rozdiel od iných stavovských povolaní, nebude sa vyžadovať dosiahnutie vzdelania v určitom študijnom odbore. Ako postačujúce a primerané sa javí preukázanie určitej dĺžky praktických skúseností vo verejnom obstarávaní a úspešné absolvovanie odbornej skúšky.“ Napriek tomu, že sa pre členstvo v komore neuvádza potrebné dosiahnuté vzdelanie, majú sa podľa zámeru preferovať osoby, ktoré dosiahli vysokoškolské vzdelanie minimálne druhého stupňa. Uvedená preferencia nie je na mieste, keďže vzdelanie nie je podmienkou členstva. Rovnako odporúčame predkladateľovi prehodnotiť, či skrátenie požadovanej doby praxe z piatich rokov na tri roky pre vysokoškolsky vzdelaných uchádzačov je vhodné, vzhľadom na to, že verejné obstarávanie nie je samostatným odborom, ktorý je možné študovať na vysokej škole a drvivá väčšina vysokoškolských odborov sa verejným obstarávaním ani okrajovo nezaoberá. Zároveň je možné sa domnievať, že napr. 10 ročná prax vo verejnom obstarávaní môže prevážiť nad vysokoškolským vzdelaním uchádzača, ktorý nemá žiadnu relevantnú prax. | O | ČA | Do textu legislatívneho zámeru bolo doplnené, že požadovaný minimálny stupeň vzdelania, ktorý je previazaný s päťročnou praxou bude stredoškolské vzdelanie s maturitou. |
| **MSSR** | **k vlastnému materiálu**Upozorňujeme predkladateľa, že povinnosť štátnych zamestnancov realizujúcich verejné obstarávanie (ktorí tieto činnosti majú v opise štátnozamestnaneckého miesta) byť členmi komory znamená v konečnom dôsledku rozdielne podmienky pre prijímanie do štátnej služby na uvedené štátnozamestnanecké miesto. Nie je vhodné, aby sa podmienkou prijatia do štátnej služby stalo aj povinné členstvo v komore.  | O | ČA | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. Možná kolízia so zákonom o štátnej službe bude predmetom ďalších diskusii pri príprave návrhu zákona tak, aby sa jej predišlo. |
| **MSSR** | **k vlastnému materiálu**V legislatívnom zámere sú nerovnomerne rozložené práva a povinnosti členov komory. Členovia komory majú podľa zámeru explicitne uvedené len dve práva, pričom povinností je niekoľkonásobne viac. Odporúčame dopracovanie ďalších práv pre členov komory.  | O |  | Predkladaný materiál vychádza z právnej úpravy iných stavovských organizácii, ktorá práva a povinnosti členov komory upravuje obdobným spôsobom. Pripomienka pritom neobsahuje konkrétne návrhy ďalších práv člena komory, s ktorými by sa predkladateľ materiálu mal zaoberať. |
| **MSSR** | **k vlastnému materiálu**V predloženom legislatívnom zámere sa odkazuje na Odporúčanie Komisie (EÚ) 2017/1805 z 3. októbra 2017 k profesionalizácii verejného obstarávania (ďalej len „Odporúčanie Komisie“), ako na podklad, či právny základ pre vytvorenie komory a profesionalizáciu vo verejnom obstarávaní. V tejto súvislosti však upozorňujeme, že z Odporúčania Komisie nevyplýva záver, že za najvhodnejšie riešenie pre zvýšenie profesionalizácie vo verejnom obstarávaní sa považuje práve zriadenie komory verejného obstarávania. Podľa odporúčania „z hľadiska zlepšenia odbornej prípravy a riadenia kariérneho rozvoja zainteresovaných subjektov je potrebné, aby tieto subjekty disponovali potrebnou kvalifikáciou, boli dostatočne motivované a aby mali vytvorené podmienky na neustály profesionálny rozvoj. V neposlednom rade by mali byť dostupné nástroje slúžiace na uľahčenie činností, ako napríklad nástroje elektronického verejného obstarávania, usmernenia, príručky a pod.“ Rovnako štáty, ktoré sú v zámere spomenuté ako príklady dobrej praxe, komoru nezriaďujú, ale zvýšenie profesionalizácie dosiahli iným spôsobom – Rakúsko - Akadémia verejného obstarávania, Chorvátsko - certifikácia odborníkov vo verejnom obstarávaní, Maďarsko - inštitút akreditovaných poradcov vo verejnom obstarávaní. | O | N | Predkladateľ materiálu zotrváva na koncepte budovania subjektu záujmovej správy, ktorý považuje za koncepčné riešenie pre profesionalizáciu verejného obstarávania v podmienkach SR. |
| **MSSR** | **k vlastnému materiálu**V rámci predloženého materiálu chýba vypracovaná doložka zlučiteľnosti, preto odporúčame uvedenú doložku doplniť. Podľa 11 ods. 2 druhej vety Legislatívnych pravidiel vlády je súčasťou legislatívneho zámeru i doložka zlučiteľnosti. | O | A | Doložka zlučiteľnosti bola doplnená. |
| **MSSR** | **k vlastnému materiálu**V zámere nie je dostatočným spôsobom vyjadrené, ako bude garantovaná kvalita vzdelávania členov a rovnako ako bude posudzovaná kvalita lektorov. Opäť vyvstáva otázka, či vzdelávanie zabezpečuje len komora (resp. len lektor, ktorý je členom komory), alebo to môže byť aj iná organizácia. Taktiež nie je zrejmé aké sú požiadavky na lektorov, ktorí zabezpečujú vzdelávanie a koľkokrát ročne sa budú členovia povinní zúčastniť vzdelávania a či všetky vzdelávacie aktivity budú akreditované.  | O | ČA | Počíta sa s tým, aby právomoc výberu lektorov a organizácia vzdelávacích aktivít prináležala výlučne komore. Komora prirodzene bude môcť zabezpečiť vzdelávanie aj prostredníctvom externých lektorov - fyz. osôb, ktorí nie sú členmi komory. |
| **MSSR** | **k vlastnému materiálu**Z legislatívneho zámeru nie je jasné, ako má zamestnávateľ postupovať v prípade, ak v komore nastane disciplinárne konanie voči členovi komory, ktorý je štátnym zamestnancom. Štátni zamestnanci vykonávajúci verejné obstarávanie majú v opise štátnozamestnaneckého miesta aj iné úlohy (okrem vykonávania verejného obstarávania). V prípade, ak bude tento zamestnanec vylúčený z komory, nie je zrejmé, aký dopad bude mať toto vylúčenie na jeho štátnozamestnanecký pomer, najmä vzhľadom na to, že v opise práce bude mať aj zabezpečovanie procesu verejného obstarávania, ktoré však už ako „nečlen“ komory nebude môcť v zmysle zámeru vykonávať. Odporúčame predkladateľovi dopracovať dopady vylúčenia člena komory na jeho štátnozamestnanecký pomer. | Z | ČA | Otázka zodpovednostných vzťahov najmä s ohľadom na pracovnoprávne vzťahy bude podrobne upravená v návrhu zákona. |
| **MŠVVaŠSR** | **K bodu 8**Odporúčame spresniť čo sa rozumie pod pojmom "praktické skúsenosti vo verejnom obstarávaní.". Odôvodnenie: Nie je jasné, či bude akceptovaná aj prax zamestnancov kontrolných orgánov, ktorí vykonávajú kontrolu vo verejnom obstarávaní alebo či bude v prípade týchto zamestnancov požadovaná doba praxe skrátená. | O | ČA | Do textu legislatívneho zámeru bolo doplnené, že na účely preukazovania dĺžky praxe vo verejnom obstarávaní by sa mala zohľadňovať aj prax osoby, ktorej prevažná časť náplne pracovnej činnosti spočívala v kontrole verejného obstarávania. Skrátenie doby praxe vo vzťahu k týmto osobám nepovažuje predkladateľ materiálu za dôvodné. |
| **MVSR** | **6. K vlastnému materiálu bod III. Osnova návrhu zákona, číslo 9. Pravidlá výkonu členstva v komore – práva a povinnosti členov komory - všeobecne**Legislatívny návrh tiež podľa nášho názoru nie je vyvážený z pohľadu práv a povinností členov komory. Napr. právo na školenie a vzdelávanie je už v dnešnej dobe zabezpečené priamo školeniami zo strany ÚVO a ďalšími poskytovateľmi.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MVSR** | **5. K vlastnému materiálu bod III. Osnova návrhu zákona, číslo 6. Financovanie komory - všeobecne** MV SR sa ďalej nestotožňuje s tvrdením uvedeným v legislatívnom zámere, kde je uvedené, že „Napokon je potrebné poukázať aj na to, že komora sa navrhuje vybudovať na princípe samofinancovateľnosti, čím nebude dochádzať k nárokom na prostriedky zo štátneho rozpočtu.“ Finančný dopad na štátny rozpočet bude pravdepodobne vyšší ako je uvádzaný v legislatívnom zámere. V prípade, že štátnemu zamestnancovi bude náklady s členstvom v komore platiť zamestnávateľ, tak to bude mať vplyv na štátny rozpočet. Samozrejme náklady, ktoré budú mať s členstvom v komore aj súkromní poskytovatelia a konzultanti vo verejnom obstarávaní, sa tiež prejavia na zvýšených finančných nákladoch verejných obstarávateľov. Takýto súkromní poskytovatelia si totiž náklady s členstvom môžu preniesť do odmeny za poskytovanie služieb vo verejnom obstarávaní, a tak sa vlastne bude štát nepriamo/sprostredkovane podieľať na financovaní komory.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MVSR** | **3. K vlastnému materiálu bod I. Zdôvodnenie vypracovania nového zákona, na strane 2, odsek 3** Navrhujeme analyzovať dôvody, pre ktoré sa neosvedčil inštitút Odborne spôsobilých osôb (OSO). Odôvodnenie: MV SR ďalej považuje za vhodné analyzovať dôvody, pre ktoré sa neosvedčil inštitút Odborne spôsobilých osôb (OSO), keď napr. v určitej podobe funguje v Chorvátsku alebo Maďarsku. V legislatívnom zámere tieto dôvody nie sú uvedené, resp. neuvádza sa, či to bolo z dôvodu nesankcionovania pochybení zo strany ÚVO, nedostatočného a nejednotného školenia atď. Bez uvedenej analýzy nepovažujeme za vhodné zavádzať úplne nový inštitút, ktorým je komora verejného obstarávania, ktorý je ešte zásadnejšieho charakteru pre výkon a zabezpečenie procesu verejného obstarávania ako OSO.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MVSR** | **2. K vlastnému materiálu bod I. Zdôvodnenie vypracovania nového zákona, na strane 2, odsek 1** Navrhujeme využiť príklady dobre praxe, ktoré reálne už existujú. Odôvodnenie: V legislatívnom návrhu sú uvedené príklady dobrej praxe v profesionalizácií verejného obstarávania , ktoré zverejnila Európska komisia, avšak v tejto súvislosti je potrebné poukázať na skutočnosť, že ani v jednom z 89-ich príkladov dobrej praxe v rámci EÚ a sveta nie je uvedené vytvorenie stavovskej organizácie v takej podobe ako to navrhuje predkladateľ. MV SR sa teda javí ako vhodnejšie riešenie také, ktoré skutočne využije už existujúce príklady dobrej praxe z iných krajín EÚ alebo sveta a aplikuje ich na Slovensku.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MVSR** | **1. K vlastnému materiálu bod I. Zdôvodnenie vypracovania nového zákona, na strane 3, odsek 2** Nesúhlasíme s predloženým legislatívnym zámerom zriadenia komory verejného obstarávania. Odôvodnenie: Ministerstvo vnútra Slovenskej republiky (MV SR) víta snahu Úradu pre verejné obstarávanie o zvyšovanie profesionalizácie verejného obstarávania. Profesionalizácia je potrebná a nevyhnutná najmä vzhľadom na neustále zvyšovanie nárokov kladených na verejných obstarávateľov a obstarávateľov, a to z pohľadu dosahovania hodnoty za peniaze a využívanie verejného obstarávania na sekundárne politiky ako je zelené verejné obstarávanie, obstarávanie inovácií a sociálne verejné obstarávanie. MV SR sa však domnieva, že vytvorenie komory verejného obstarávania nie je vhodným, resp. jediným nástrojom na dosiahnutie prvotného cieľa, t. j. profesionalizácie verejného obstarávania na Slovensku. Zároveň je nutné poukázať na skutočnosť, že pojmy profesionalizácia a vytvorenie komory verejného obstarávania neznamenajú to isté, resp. nie je možné ich stotožňovať, alebo vzájomne podmieňovať.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MVSR** | **7. K vlastnému materiálu bod III. Osnova návrhu zákona, číslo 11. Úprava disciplinárnej zodpovednosti člena komory - všeobecne.**Tento legislatívny zámer vo všeobecnosti predpokladá prenesenie zodpovednosti za celý proces verejného obstarávania na jednu osobu, ktorá by mala zodpovedať za všetky etapy procesu verejného obstarávania, vrátane opisu predmetu zákazky. Túto požiadavku však z pohľadu praxe vo verejnom obstarávaní (napr. v podmienkach MV SR) nie je možné akceptovať. V legislatívnom návrhu je okrem iného uvedené, že disciplinárna zodpovednosť bude vyvodzovaná v prípade, že identifikované porušenie bude v priamej príčinnej súvislosti s úkonom alebo činnosťou, ktorú vo verejnom obstarávaní vykonával člen komory. V takomto prípade teda nie je možné oddeliť opis predmetu zákazky, a teda požiadavky na technickú špecifikáciu od úkonov alebo činností, ktorú vo verejnom obstarávaní vykonával člen komory. Nie je dôvodné ani možné predpokladať a najmä očakávať, že osoba zodpovedná za verejné obstarávanie môže byť expertom na všetky predmety zákaziek, ktoré pripadajú do úvahy, napr. od opisu kancelárskeho papiera, výstavbu diaľnice, dodávku informačného systému alebo rekonštrukciu jadrovej elektrárne. V praxi pri obstarávaní zložitejších a komplexných verejných obstarávaní pripravuje súťažné podklady alebo podmienky verejného obstarávania tím odborníkov. V prostredí ústredných orgánov štátnej správy sa prípravy súťažných podkladov alebo podmienok verejného obstarávania venujú viacerí zamestnanci s rozdielnymi odbornými znalosťami a zaradením, a tak napríklad opis predmetu zákazky pripravuje odborný garant s technickými znalosťami o predmete zákazky a znalosťou toho, čo potrebuje ústredný orgán štátnej správy na svoje fungovanie, ďalej za návrh zmluvy zodpovedá obvykle útvar právnych služieb, atď. Navrhovaným legislatívnym zámerom a následne zákonom by sa plná zodpovednosť za uvedené rozdielne problematiky kumulovala v osobe zodpovednej za verejné obstarávania, prípadne by sa členmi komory mali stať aj iné osoby, ktoré primárne nevykonávajú verejné obstarávanie a nemajú znalosť problematiky verejného obstarávania. MV SR sa ďalej domnieva, že schválením legislatívneho zámeru a následne prijatím zákona by dochádzalo k situáciám kde by sa povinnosti člena komory mohli dostávať do konfliktu so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Tento zákon ukladá štátnemu zamestnancovi povinnosť riadiť sa pri vykonávaní štátnej služby pokynmi nadriadeného vedúceho zamestnanca, ak sú v súlade so všeobecne záväznými právnymi predpismi a služobnými predpismi. Štátny zamestnanec má teda primárne zodpovednosť voči svojmu nadriadenému a ústrednému orgánu štátnej správy. Nie je teda možné vylúčiť situácie, keď pokyn nadriadeného, ktorý je v súlade so všeobecne záväznými právnymi predpismi a služobnými predpismi, odmietne štátny zamestnanec vykonávať, pretože bude v rozpore s vnútornými predpismi vydanými komorou. Vykonávanie verejného obstarávania štátnymi zamestnancami teda nie je vykonávanie slobodného povolania čo je jedným zo znakov záujmových samospráv, ako by mala byť aj navrhovaná komora verejného obstarávania.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MZSR** | **Všeobecná pripomienka**Ministerstvo zdravotníctva Slovenskej republiky ako ústredný orgán štátnej správy, ktorý jednak priamo vo významných objemoch realizuje procesy verejného obstarávania v rámci svojho dennodenného fungovania a tiež v istej obmedzenej miere dohliada nad verejnými obstarávaniami, ktoré sú v rezorte zdravotníctva realizované inými verejnými obstarávateľmi, považuje otázku profesionalizácie oblasti verejného obstarávania za jednu z kľúčových, čo sa týka ďalšieho smerovania vývoja verejného obstarávania na Slovensku. Už niekoľko rokov vnímame na trhu práce nedostatok odborne zdatných osôb schopných zabezpečiť realizáciu procesov verejného obstarávania. Potreba profesionalizácie a zatraktívnenia oblasti verejného obstarávania je zakotvená aj v Odporúčaní Komisie EÚ 2017/1805 zo dňa 03. 10. 2017 k profesionalizácii verejného obstarávania — Budovanie architektúry profesionalizácie verejného obstarávania (ďalej len „Odporúčanie“), z ktorého vychádza iniciatíva Úradu pre verejné obstarávanie (ďalej tiež ako „Úrad“) a predložený legislatívny zámer. Ministerstvo zdravotníctva Slovenskej republiky súhlasí so snahou a potrebou riešenia otázky profesionalizácie oblasti verejného obstarávania, ale prezentovaný model profesijnej organizácie – Komory verejného obstarávania podľa nášho názoru vyvoláva viaceré otázky a nejasnosti. V zmysle predloženého zámeru, by napríklad verejné obstarávanie na ministerstve zdravotníctva mohol ako odborný garant vykonávať len člen komory. Bolo by teda zavedené povinné členstvo aj pre štátnych zamestnancov, kedy podľa nášho názoru hrozí konflikt medzi povinnosťami takejto osoby ako štátneho zamestnanca v zmysle zákona o štátnej službe (podľa ktorého je štátny zamestnanec napr. povinný postupovať na základe pokynov vedúceho štátneho zamestnanca) a medzi povinnosťami vyplývajúcimi mu z členstva v komore, ktoré zrejme po vzore iných profesijných komôr bude predpokladať nezávislý výkon týchto povinností. Z predloženého materiálu je taktiež nejasnou otázka úhrady členského príspevku a poistenia zodpovednosti za škodu. V prípade, ak by tieto náklady mali znášať aj osoby, ktoré sú v súčasnosti zamestnancami povinných osôb, obávame sa toho, že by nedošlo k zatraktívneniu profesie verejného obstarávateľa, ale naopak k prehĺbeniu už teraz akútneho nedostatku osôb schopných a ochotných vykonávať túto profesiu. Napriek správnej a legitímnej snahe Úradu o riešenie súčasnej situácie v oblasti profesionalizácie v oblasti verejného obstarávania predložením tohto legislatívneho zámeru, Ministerstvo zdravotníctva Slovenskej republiky vníma ako vhodnejšiu skôr alternatívu certifikácie osôb spôsobilých na výkon verejného obstarávania, pričom udržiavanie certifikácie danej osoby by bolo spojené s povinnosťou absolvovať vzdelávanie, ktorého rozsah a obsah by mohol byť regulovaný zo strany Úradu. | O | N | Predkladateľ materiálu zotrváva na koncepte budovania subjektu záujmovej správy. Povinnosť úhrady členských príspevkov bude riešená v rámci diskusie pri príprave návrhu zákona.  |
| **MZVEZ SR** | **navrhnutému princípu samofinancovateľnosti** Komora nie je založená na princípe samofinancovateľnosti a pravdepodobne bude dochádzať k nárokom na prostriedky zo štátneho rozpočtu. Túto pripomienku považujeme za zásadnú. Odôvodnenie: Uvedené tvrdenie podporuje aj „doložka vplyvov“, kde je jasne uvedené, že navrhovaná úprava bude mať negatívny vplyv na rozpočet verejnej správy. Pri odhadovanom zložení členskej základne je dôvodné predpokladať, že najväčší podiel členov bude tvorený štátnymi zamestnancami a zamestnancami samospráv. Je zrejmé, že ak si ich verejný obstarávateľ bude chcieť udržať v potrebnom množstve a kvalite, bude musieť ako súčasť zamestnaneckých benefitov znášať aj členské poplatky, poplatky za skúšky a poistné, s čím príslušné zákony v súčasnosti nepočítajú. Je preto zrejmé, že v prípade predmetných zamestnancov pôjdu tieto náklady na ťarchu štátneho rozpočtu. Obdobne aj využitie "externého garanta" v prípade absencie vlastných zamestnancov – odborných garantov, bude mať vplyv na rozpočet verejného obstarávateľa.  | Z | A | Do doložky vplyvov bolo doplnené rámcové vyčíslenie výšky poplatkov. Vplyvy na rozpočet verejnej správy budú bližšie špecifikované v doložke vplyvov, ktorá bude vypracovaná pri koncipovaní samotného návrhu zákona.  |
| **MZVEZ SR** | **povinnosti odborného garanta, ktorým je štátny zamestnanec alebo zamestnanec vo výkone verejnej služby, byť členom komory** Legislatívny zámer neodzrkadľuje osobitosti postavenia odborného garanta podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, zákona č. 552/2003 Z. z. o výkone práce vo verejnom záujme v znení neskorších predpisov a zákona č. 311/2001 Z. z. Zákonník práce v znení neskorších predpisov. Uvedené sa premietlo do zjavného znevýhodnenia týchto zamestnancov, ktorí sú v štátnej správe, verejnej správe alebo samospráve, voči členom komory – odborným garantom, ktorí vystupujú ako fyzické osoby podnikatelia. Túto pripomienku považujeme za zásadnú. Odôvodnenie: Podľa predloženého legislatívneho zámeru vyššie uvedení „verejní“ zamestnanci by mali napríklad okrem disciplinárnej zodpovednosti voči komore aj disciplinárnu zodpovednosť podľa osobitných všeobecne záväzných právnych predpisov, ktoré upravujú ich postavenie, a zodpovednosť za škodu plynúcu z vyššie uvedených zákonov. Napríklad v prípade štátneho zamestnanca to môže znamenať náhradu škody vo výške až štvornásobku funkčného platu. V prípade týchto „verejných“ zamestnancov by mohla nastať aj duplicita sankcií. To znamená, že verejní zamestnanci by mohli byť sankcionovaní za porušenie pracovnej/služobnej disciplíny, a zároveň sankcionovaní aj zo strany komory. Pri ostatných členoch komory takáto, priamo zo zákona daná zodpovednosť, absentuje. Odlišné postavenie „verejných zamestnancov“ ako odborných garantov by sa prejavilo aj v možnosti poskytovania poradenstva v oblasti verejného obstarávania. Zamestnanci štátnej správy (v odbore verejné obstarávanie) majú takúto činnosť zákonom explicitne zakázanú, na rozdiel od odborných garantov, ktorí nie sú štátnymi zamestnancami. Týmto sa vytvárajú dve skupiny odborných gestorov, čo nemá obdobu u žiadnej z existujúcich profesijných komôr a je dôležitým dôvodom pre upustenie od predmetného zámeru. Mnohé navrhované povinnosti odborného garanta a oprávnenia komory uvedené v legislatívnom zámere sú v prípade štátneho zamestnanca alebo zamestnanca pri výkone práce vo verejnom záujme buď neaplikovateľné, alebo priamo v rozpore s výkonom štátnej služby alebo práce vo verejnom záujme podľa vyššie citovaných zákonov. Týka sa to najmä - povinnosti platiť členský príspevok komore odborným gestorom, - povinnosti uvoľňovať štátneho zamestnanca alebo zamestnanca s náhradou mzdy na povinné vzdelávanie alebo na účely účasti na zasadnutiach orgánov komory, - povinnosti akceptovať rozhodnutie komory o vylúčení člena z komory a s tým spojená prípadná možnosť/nutnosť výpovede zo strany zamestnávateľa a rozhodnutie komory o pozastavení členstva v komore, - povinnosti prerokovať výpoveď alebo okamžité skončenie pracovného pomeru odborného garanta, z dôvodu porušenia odborných povinností s komorou verejného obstarávania, - oprávnenia poverovať iného štátneho zamestnanca, aby za neho daný úkon vykonal, alebo ukladať iným štátnym zamestnancom služobné úlohy z dôvodu, že zákon o štátnej službe ukladá povinnosť štátnemu zamestnancovi vykonávať služobné úlohy „osobne“ v súlade s opisom jeho štátnozamestnaneckého miesta, - oprávnenia odstúpiť od zmluvy s povinnou osobou. | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MZVEZ SR** | **vlastnému materiálu všeobecne**Ministerstvo zahraničných vecí a európskych záležitostí Slovenskej republiky nesúhlasí s legislatívnym zámerom Úradu pre verejné obstarávanie (ďalej len „predkladateľ“) zriadiť komoru verejného obstarávania ako subjektu záujmovej samosprávy založenej na princípe povinného členstva pre všetky osoby, ktoré realizujú verejné obstarávanie, a ktorej hlavným cieľom má byť zvyšovanie kvality procesu verejného obstarávania formou vzdelávania osôb realizujúcich verejné obstarávanie a vytvorenie platformy na výmenu skúseností medzi jej členmi a odbornou verejnosťou. Túto pripomienku považujeme za zásadnú. Odôvodnenie: Ak je hlavným cieľom návrhu zákona „zvyšovanie profesijnej úrovne nákupu pre povinné osoby“, domnievame sa, že tento cieľ je možné dosiahnuť aj inými spôsobmi, ktoré by neboli v rozpore s platnou právnou úpravou (napr. právnou úpravou štátnozamestnaneckých vzťahov a pracovnoprávnych vzťahov). Navrhujeme napríklad zvážiť využitie potenciálu predkladateľa, ktorý by mohol vykonávať mnohé činnosti, ktoré sú v legislatívnom zámere navrhnuté pre komoru verejného obstarávania, v oblasti vzdelávania a zvyšovania odbornej úrovne osôb realizujúcich verejné obstarávanie. Oprávnenia a povinnosti členov komory v legislatívnom zámere považujeme za nevyvážené. Členovia komory majú neúmerne viac povinností v porovnaní s navrhovanými právami. S výnimkou aktívneho a pasívneho volebného práva a práva realizovať verejné obstarávanie, sú členovia komory povinní pravidelne absolvovať školenia, hradiť členské príspevky, zúčastňovať sa na zasadnutiach komory, zložiť skúšky, byť poistení proti škode, vzdelávať sa v rámci kreditového systému, prijať disciplinárnu zodpovednosť, zaplatiť uložené pokuty a niesť zodpovednosť za celý proces verejného obstarávania vrátane príslušnej dokumentácie - technických špecifikácií, znenia podmienok účasti, zmluvnej dokumentácie a pod. | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MZVEZ SR** | **časti III Osnova návrhu zákona bod 4, 7, 12 týkajúca sa nezávislosti komory** Nezávislosť komory je sporná. Túto pripomienku považujeme za zásadnú. Odôvodnenie: Skutočnosť, že predkladateľ bude zostavovať prvú členskú základňu, a že bude disponovať právomocou vymenovať jedného, prípadne viacerých členov disciplinárnej komisie a jedného člena revíznej komisie je v rozpore s tvrdením predkladateľa, že komora bude oddelená od štátu. Predkladateľ bude mať v komore vplyv už počas jej formovania a aj následne prostredníctvom svojej právomoci vymenovať členov komisií. Taktiež môže dôjsť ku konfliktu záujmov, ktorému bude vystavený člen disciplinárnej (revíznej) komisie, menovaný predkladateľom, pri rozhodovaní v disciplinárnom (revíznom) konaní na základe podnetu predkladateľa. | Z | A | Návrh zákona bude zabezpečovať elimináciu konfliktu záujmov člena orgánu komory, ktorý je menovaný Úradom pre verejné obstarávanie.  |
| **MZVEZ SR** | **časti III Osnova návrhu zákona bod 2 Povinnosť realizovať verejné obstarávanie prostredníctvom člena komory verejného obstarávania**Predkladateľ navrhuje realizovať verejné obstarávanie prostredníctvom osoby, ktorá je členom komory. „Znamená to povinnosť ustanoviť osobu v postavení odborného garanta, ktorý pre povinnú osobu komplexne zastreší verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien.“. Túto pripomienku považujeme za zásadnú. Odôvodnenie: Navrhnutá komplexná zodpovednosť odborného garanta za proces verejného obstarávania, a to najmä pri zadávaní komplikovaných zákaziek, je nereálna. V procese verejného obstarávania pri zadávaní zákaziek úzko spolupracujú osoby zodpovedné za vecnú stránku predmetu zákazky (napr. odborníci v oblasti IT, stavebníci) s osobami, ktoré pripravujú a zodpovedajú za zmluvnú (záväzkovú) stránku procesu verejného obstarávania (pripravujú návrhy zmlúv, rámcových dohôd a koncesií), a s osobami, ktoré zabezpečujú proces verejného obstarávania v súlade so zákonom o verejnom obstarávaní (tzv. procesní gestori). I keď uvedené si predkladateľ čiastočne uvedomuje zavedením inštitútu „náležitej odbornej starostlivosti“ a „vynaložením primeraného úsilia“ pri posudzovaní zodpovednosti odborného garanta, v praxi sú tieto pojmy a ich obsah tak nejednoznačné, že vzniká riziko odlišného posúdenia právnej zodpovednosti odborného garanta v obdobnej veci a možnosť poškodenia odborného garanta z dôvodu nejednoznačného stanovenia rozsahu jeho zodpovednosti za úkony a dokumenty v procese verejného obstarávania. | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MZVEZ SR** | **časti III Osnova návrhu zákona bod 2 Povinnosť realizovať verejné obstarávanie prostredníctvom člena komory verejného obstarávania týkajúca sa dvoch typov členstiev**Predkladateľ navrhuje vytvoriť dva typy členstiev v komore. Túto pripomienku považujeme za zásadnú. Odôvodnenie: Predkladateľ nezdôvodnil stanovenie výšky finančných limitov, ktorými sa odlišujú jednotlivé typy členstiev, vzhľadom na to, že zákonná úprava finančné limity pre nadlimitné zákazky a podlimitné zákazky v procese verejného obstarávania upravuje odlišne. Taktiež nie je zrejmé, či sa predkladateľom navrhované finančné limity vzťahujú aj na bezpečnostné zákazky. | Z | A | Návrh legislatívneho zámeru bol doplnený o odôvodnenie výšky finančných limitov pre povinnosť realizovať verejné obstarávanie prostredníctvom člena komory. Zároveň predkladateľ materiálu vzal na vedomie skutočnosti súvisiace s realizáciou bezpečnostných zákaziek v nadväznosti na činnosť a chod komory. |
| **MZVEZ SR** | **časti III Osnova návrhu zákona bod 4 Pôsobnosť komory týkajúca sa vzdelávania odborných garantov** Z predkladaného materiálu vyplýva, že hlavným cieľom novovzniknutej komory má byť vzdelávanie, pričom na stranách 14 a 15 materiálu predkladateľ rozlišuje medzi vzdelávaním, ktoré bude vykonávať komora a vzdelávaním, ktoré zostane v kompetencii predkladateľa. Túto pripomienku považujeme za zasadnú. Odôvodnenie: Domnievame sa, že výklad ustanovení zákona o verejnom obstarávaní a lektorskú činnosť v tak závažnej oblasti akou je vynakladanie verejných prostriedkov musí riadiť a usmerňovať ústredný orgán štátnej správy pre verejné obstarávanie, a nie subjekt záujmovej samosprávy. V súvislosti s uvedeným má predkladateľ v rámci organizačnej štruktúry v súčasnosti zriadený organizačný útvar na vzdelávanie (Inštitút verejného obstarávania/oddelenie vzdelávania) a organizačný útvar na metodickú činnosť (oddelenie metodiky). Prenos kompetencie vzdelávania na komoru môže nastať až po dôkladnom vyhodnotení činnosti oddelenia vzdelávania predkladateľa a po zvážení a posúdení potenciálu predkladateľa v tejto oblasti. V predloženom dokumente nie je uvedené na základe čoho predkladateľ usúdil, že je nutný prenos jeho kompetencie na orgán záujmovej samosprávy.  | Z | N | Rozpor trvá. Navrhovateľ považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši prešli na Úrad pre verejné obstarávanie a aby v tejto súvislosti boli vytvorené pre toto riešenie legislatívne, finančné a iné podmienky. |
| **MŽPSR** | **K časti III bodu 4**1. Zásadne nesúhlasíme, aby výlučne komora určovala podmienky, za akých sa budú členovia komory školiť a vzdelávať. Odôvodnenie Podľa legislatívneho zámeru komora vytvorí systém povinného vzdelávania pre jej členov, ktorý bude založený na kreditovom systéme. Z navrhovaného vyplýva, že výlučne komora bude určovať podmienky, za akých sa budú členovia komory školiť a vzdelávať, čím vytvorí obmedzenie prístupu na trh pre hospodárske subjekty, ktoré sa zaoberajú školením a vzdelávaním v oblasti verejného obstarávania v súčasnosti. Obmedzenie môže spočívať aj v tom, že komora si bude vyberať, ktoré hospodárske subjekty poskytujúce predmetné školenia budú spadať do plánovaného systému povinného vzdelávania.  | Z | A | V rámci prípravy návrhu zákona sa bude brať ohľad na to, aby komora garantovala realizovateľnosť kreditového systému vzdelávania, ktorý bude proporčne nastavený, t. j. bude zohľadňovať počet členov, už dosiahnuté vzdelania a odbornú prax člena komory.  |
| **MŽPSR** | **K čl. III. bod 9**1. Zásadne nesúhlasíme s povinnosťou zamestnávateľa prerokovať výpoveď, resp. okamžité skončenie pracovného pomeru s členom komory (odborným garantom) aj so samotnou komorou. Odôvodnenie V legislatívnom zámere sa uvádza, že v prípade porušenia odborných povinností (bez ohľadu na to, či ide o dôvod okamžitého skončenia pracovného pomeru alebo pri opakovanom menej závažnom porušení povinností) by povinný mal dôvody výpovede prerokovať s komorou, pričom sa navrhuje postupovať analogicky, ako je to v prípade prerokovania výpovede alebo okamžitého skončenia pracovného pomeru so zástupcom zamestnancov. Týmto by sa z komory stal subjekt pracovného práva. Z predloženého legislatívneho zámeru nie je zrejmé, podľa akých princípov by komora rokovala o výpovedi svojho člena so zamestnávateľom, akú ochranu mu vie poskytnúť, predovšetkým čo by nastalo v prípade, ak by komora dala nesúhlasné stanovisko k skončeniu pracovného pomeru člena komory.  | Z | A | Na rozporovom konaní bolo po vzájomnej diskusii dohodnuté, že možná kolízia so zákonom o štátnej službe bude vyriešená v návrhu zákona. |
| **MŽPSR** | **K časti III bodu 2**1. Zásadne nesúhlasíme s povinným členstvom osôb vykonávajúcich verejné obstarávanie u kategórie štátnych zamestnancov, resp. zamestnancov pri výkone práce vo verejnom záujme. Odôvodnenie Povinné členstvo v záujmovej komore vnáša do systému pracovného práva nesystémový prvok, ktorý sa javí byť diskriminačným voči ostatným zamestnancom, ktorí takúto povinnosť nemajú.  | Z | A | Po vzájomnej diskusii na rozporovom konaní bolo dohodnuté, že v rámci návrhu zákona o komore budú upravené podmienky zodpovednosti člena komory za opis predmetu zákazky. V tejto súvislosti návrh zákona bude upravovať jasne zodpovednosť člena komory za procesnú stránku verejného obstarávania |
| **MŽPSR** | **K čl. III. bod 9**2. Nesúhlasíme s navrhovanou úpravou o povinnostiach člena komory platiť ročný členský príspevok, povinné vzdelávacie aktivity, uhradiť odborné skúšky a povinnosť uzavrieť zmluvu o poistení zodpovednosti za škodu spôsobenú výkonom svojej činnosti. Odôvodnenie Z legislatívneho zámeru ani z doložky vybraných vplyvov nie je jednoznačne zrejmé, kto bude uhrádzať ročné členské, povinné poistenie a súčasne povinný počet vzdelávacích aktivít a odborných skúšok. Ak by to mal byť zamestnanec – člen komory a odborný garant, predstavuje to výrazný zásah do jeho majetkových práv a bolo by to voči nemu diskriminačné, pretože túto povinnosť nemajú iní zamestnanci. V prípade, ak by bolo možné túto „povinnosť“ preniesť na zamestnávateľa, navrhovaný zákon by mal dopad aj na štátny rozpočet – na rozpočtovú kapitolu konkrétneho ústredného orgánu štátnej správy, a to predovšetkým v súvislosti s počtom odborných garantov. V doložke vybraných vplyvov nie je vyčíslený ani len približný odhad nákladov na ročné členstvo v komore na jedného člena komory. Zároveň je nutné poukázať, že v doložke vybraných vplyvov nie je vyčíslený ani dopad na poistné krytie zodpovednosti za škodu spôsobenú výkonom povolania. Upozorňujeme, ak by malo ísť o člena komory ako odborného garanta, ktorý bude zastrešovať verejné obstarávanie v rezorte starostlivosti o životné prostredie, objem prostriedkov pridelených z eurofondov sa pohybujú v miliardách eur. Výška platu v štátnozamestnaneckom pomere je uvedená v tabuľke k zákonu o štátnej službe.  | Z | A | Na rozporovom konaní bolo dohodnuté, že vplyvy na štátny rozpočet budú detailne posudzované v rámci prípravy samotného návrhu zákona. |
| **MŽPSR** | **K časti III bodu 2**2. Zásadne nesúhlasíme s návrhom, aby za každé verejné obstarávanie realizované v organizácii bol zodpovedný výlučne člen komory. Odôvodnenie V legislatívnom zámere sú uvedené činnosti, ktoré má „odborne zastrešiť člen komory ako odborný garant. V súčasnosti sú tieto činnosti zabezpečované prostredníctvom pracovníkov odboru verejného obstarávania na základe interných aktov riadenia, resp. v zmysle rozhodnutia „povinnej osoby“ aj prostredníctvom iných spoločností špecializujúcich sa na odborné poradenstvo v otázkach verejného obstarávania. Zároveň sa uvádza, že nemožno prirodzene očakávať, že člen komory, ako garant konkrétneho verejného obstarávania, bude všetky vymenované úkony uskutočňovať sám a na základe vlastných poznatkov, ale skôr naopak, je dôvodné predpokladať, že do celého procesu budú zainteresované aj iné (odborne špecializované) osoby, napr. na účely prípravy opisu predmetu zákazky. V takom prípade sa od člena komory očakáva, že bude postupovať s náležitou odbornou starostlivosťou a vynaloží primerané úsilie (zohľadňujúc jeho vzdelanie a doterajšiu prax) na to, aby napríklad opis predmetu zákazky bol vypracovaný v súlade so štandardmi zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. V rovnakom bode sa uvádza aj to, že člen komory, ako odborný garant pre povinnú osobu, komplexne zastreší verejné obstarávanie vrátane o.i. záštity nad opisom predmetu zákazky. Uvedené indikuje, že člen komory ako jedna osoba obsiahne (s náležitou odbornou starostlivosťou pri vynaložení primeraného úsilia) problematiku viacerých odborných okruhov – interdisciplinárnu problematiku, čo je v prípade, že má člen komory poskytnúť nad opisom predmetu zákazky záštitu, problém. Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ ako povinná osoba prostredníctvom zamestnanca odboru verejného obstarávania dohliada, aby bol predmet zákazky opísaný jednoznačne, úplne a nestranne na základe technických požiadaviek. Konkrétne technické požiadavky však určuje iný zamestnanec povinnej osoby - odborný garant, ktorý má náležité vzdelanie a prax, ktorá ho oprávňuje technické požiadavky správne nadefinovať.  | Z | A | V návrhu zákona o komore budú podrobne upravené podmienky zodpovednosti člena komory. |
| **MŽPSR** | **K časti III bodu 4**2. Zásadne nesúhlasíme, aby výlučne komora vykonávala odborné a osobnostné vzdelávanie svojich členov. Odôvodnenie Nepovažujeme za efektívne, aby komora vzdelávala tak vysoký počet členov komory, nakoľko každý verejný obstarávateľ resp. obstarávateľ vie zvážiť podľa personálneho obsadenia útvaru a odborného zamerania, aké odborné a osobnostné vzdelávanie potrebuje doplniť a na trhu si dokáže vybrať aj spoločnosti poskytujúce požadované vzdelávanie.  | Z | A | V rámci prípravy návrhu zákona sa bude brať ohľad na to, aby komora garantovala realizovateľnosť kreditového systému vzdelávania, ktorý bude proporčne nastavený, t. j. bude zohľadňovať počet členov, už dosiahnuté vzdelania a odbornú prax člena komory.  |
| **MŽPSR** | **K čl. III. bod 11**Nesúhlasíme s navrhovanou úpravou disciplinárnej zodpovednosti člena komory. Odôvodnenie Legislatívny zámer uvádza, že komora, resp. jej disciplinárne senáty, by mali disponovať aj právomocou pozastaviť členovi komory výkon jeho činnosti, a to aj z dôvodu začatia disciplinárneho konania. Nešpecifikuje však prípady porušenia zákonom ustanovených povinností alebo iných povinností, ktoré by boli podnetom na začatie disciplinárneho konania. Ak by bol člen komory zamestnancom verejného obstarávateľa a bude mu pozastavená činnosť, značne ak nie úplne sa obmedzí okruh činností, ktoré bude môcť vykonávať v rámci svojho riadneho štátnozamestnaneckého pomeru na základe opisu štátnozamestnaneckého miesta pre svojho zamestnávateľa. Verejný obstarávateľ v tom prípade bude musieť vynaložiť ďalšie finančné prostriedky z verejných zdrojov na zabezpečenie realizácie verejného obstarávania. Upozorňujeme, že by sa týmto návrhom zaviedla možnosť dvojitého sankcionovania vo vzťahu k členovi komory ako odbornému garantovi, jednak zo strany zamestnávateľa (pri služobnom previnení), jednak zo strany komory. Toto považujeme za diskriminačné voči odborným garantom.  | Z | A | V rámci prípravy zákona o komore bude vyriešená kolízia so zákonom o štátnej službe |
| **MŽPSR** | **K čl. III. bod 8**Zásadne nesúhlasíme s navrhovanou požiadavkou na úroveň vzdelania a dĺžku praxe. Odôvodnenie Legislatívny zámer uvádza, že pri požiadavke na minimálnu dĺžku trvania praxe navrhuje zvýhodniť osoby, ktoré dosiahli minimálne druhý stupeň vysokoškolského vzdelania (bez požiadaviek na konkrétny študijný odbor). Týmto subjektom sa navrhuje požadovaná doba praxe skrátiť z piatich rokov na tri roky. Nemôžeme súhlasiť s obmedzením výberu osôb podľa navrhovaného odborného zamerania a dosiahnutého vzdelania a dĺžky ich praxe, nakoľko je na povinnej osobe výber napríklad štátneho zamestnanca podľa zákona o štátnej službe. Je neodôvodnené zvýhodňovať žiadateľa o členstvo v komore, ktorý dosiahol druhý stupeň vysokoškolského vzdelania v akomkoľvek študijnom odbore. Obdobne nie je možné zasahovať do pracovnoprávnych vzťahov uchádzačov zúčastňujúcich sa verejného obstarávania v trhovom prostredí.  | Z | N | Pripomienkujúci subjekt na rozporovom konaní po vzájomnej diskusii prekvalifikoval pripomienku na obyčajnú. Vzhľadom na absenciu študijného odboru "verejný obstarávanie" a interdisciplinárny charakter činnosti, predkladateľ materiálu nepovažuje za dôvodné zavádzať selektívny prístup k absolventom II. stupňového VŠ vzdelávania na základe študijných odborov. Navrhovaná koncepcia zohľadňovania praxe kopíruje inštitút odborne spôsobilých osôb, ktorý rovnako pokrýval aj osoby v pracovnoprávnych vzťahoch. |
| **MŽPSR** | **celému návrhu všeobecne**Zásadne nesúhlasíme s navrhovaným legislatívnym zámerom zákona o Komore verejného obstarávania (ďalej len „komora“) ako nástroja, ktorý má zabezpečiť profesionalizáciu verejného obstarávania tak. Odôvodnenie Úrad pre verejné obstarávanie považujeme za dostatočnú autoritu. Je to ústredný orgán štátnej správy, ktorý vystupuje jednak voči verejným obstarávateľom, aj voči Európskej únii. Zároveň je nutné zdôrazniť, že legislatívny zámer zákona o Komore verejného obstarávania (ďalej len „legislatívny zámer“) nezohľadnil mnohé aspekty, ktoré vstupujú do procesu verejného obstarávania realizovaného ústredným orgánom štátnej správy. Predovšetkým ide o vzťah medzi plánovaným zákonom o komore a zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“). Podľa princípov navrhovaných v legislatívnom zámere sa javí, že navrhované zmeny budú viesť k zvyšovaniu administratívnej a finančnej záťaže pre verejných obstarávateľov.  | Z | A | Na rozporovom konaní bolo dohodnuté, že v rámci prípravy návrhu zákona bude vyriešená kolízia so zákonom o štátnej službe.  |
| **NBS** | **všeobecne**2. Žiadame o prehodnotenie primárneho cieľa vzniku komory verejného obstarávania a o určenie ďalších cieľov prípadného vzniku komory. Odôvodnenie: V texte legislatívneho zámeru, v časti I. Zdôvodnenie vypracovania nového zákona, sa uvádza, že primárnym cieľom vzniku komory je zvyšovanie odbornej úrovne osôb, ktoré vykonávajú činnosti vo verejnom obstarávaní v rámci podnikateľskej činnosti alebo ako zamestnanci verejných obstarávateľov či obstarávateľov. Pritom vzdelávanie ako také je už v súčasnosti možné zabezpečiť viacerými inými spôsobmi na náležitej kvalitnej úrovni. Navrhované povinné vzdelávanie, zabezpečované komorou verejného obstarávania, samo osebe nemusí viesť k naplneniu tohto deklarovaného cieľa, zvlášť keď tento deklarovaný cieľ sa podľa textu predloženého legislatívneho zámeru zdá byť iba zástupným (nekľúčovým) pre zamýšľaný povinne nákladnejší systém verejného obstarávania prostredníctvom členov zamýšľanej komory verejného obstarávania. Navyše, z predloženého legislatívneho zámeru nie je jasné ani to, aký účel majú zamýšľané kredity pre členov komory za vzdelávanie. Má ísť o obdobný systém, ako je existujúci kreditový systém pre pedagógov škôl, prípadne má ísť o potenciálne sankcionovateľný nástroj (pri nedostatku kreditov), prostredníctvom ktorého si zamýšľaná komora verejného obstarávania bude môcť vymáhať absolvovanie ňou organizovaných školení za ňou naordinovanú cenu? Taktiež nie je zdôvodnené a preukázané tvrdenie, že v súčasnosti existuje v tomto smere deficit, respektíve že doteraz sa na dostatočnej úrovni nezvyšuje odborná úroveň osôb, ktoré vykonávajú činnosti vo verejnom obstarávaní v rámci podnikateľskej činnosti alebo ako zamestnanci verejných obstarávateľov či obstarávateľov. Pritom reflexia na dostatočnú odbornú úroveň týchto osôb je uchopiteľná cez zákonné inštitúty a sankcie za porušenie právnej normy. Požiadavka na to, aby osoby, ktoré vykonávajú verejné obstarávanie, mali požadované odborné vedomosti a prax, a zároveň, aby išlo o osoby, ktoré si ďalej svoje odborné vedomosti prehlbujú, je pre samotných verejných obstarávateľov už teraz jednoznačne ovplyvniteľná a preto ustanovenie takejto povinnosti nie je podľa nášho názoru postačujúce pre zavedenie novej regulácie. Táto pripomienka je zásadná.  | Z | N | Rozpor trvá. Predkladateľ pripomienok považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na ÚVO a aby v tejto súvislosti boli vytvorené pre toto riešenie legislatívne, finančné a iné podmienky. |
| **NBS** | **vseobecne**3. Žiadame o prehodnotenie financovania komory verejného obstarávania. Odôvodnenie: V samotnom texte predloženého vlastného materiálu, v jeho časti I. Zdôvodnenie vypracovania nového zákona je uvedené, že „komora sa navrhuje vybudovať na princípe samofinancovateľnosti, čím nebude dochádzať k nárokom na prostriedky zo štátneho rozpočtu“. Uvedený výrok je sporný, a to z dôvodu, že zamýšľaná regulácia, teda povinné členstvo v komore osôb vykonávajúcich verejné obstarávanie by sa v podstatnej časti týkala práve osôb (členov komory) odplatne (alebo za mzdu či plat) vykonávajúcich činnosti vo verejnom obstarávaní pre také subjekty verejnej správy, ktoré sú verejnými obstarávateľmi a ktoré sú financované zo štátneho rozpočtu. V konečnom dôsledku teda predložený návrh iba sofistikovaným spôsobom obchádza či zakrýva skutočnosť, že podstatná časť prostriedkov zamýšľanej komory verejného obstarávania (či už z príspevkov členov komory, z úhrad za vykonanie odbornej skúšky, alebo z poplatkov za účasť na vzdelávacích a osvetových aktivitách komory) by v konečnom dôsledku pochádzala zo štátneho rozpočtu a iných verejných rozpočtov, a to na základe zamýšľaného povinne nákladnejšieho systému verejného obstarávania prostredníctvom členov zamýšľanej komory verejného obstarávania aj pre také subjekty verejnej správy, ktoré sú verejnými obstarávateľmi a ktoré sú financované zo štátneho rozpočtu a iných verejných rozpočtov. Pritom z predloženého legislatívneho zámeru nie je jasné ani to, či náklady pre komoru verejného obstarávania za také osoby (členov komory), ktoré (ktorí) by činnosti vo verejnom obstarávaní vykonávali ako zamestnanci alebo štátni zamestnanci subjektov verejnej správy, by formálne uhrádzali tieto osoby (členovia komory) alebo či by ich reálne aj formálne uhrádzali zamestnávajúce subjekty verejnej správy. Legislatívny zámer tiež ani pre ďalších zamestnávajúcich verejných obstarávateľov alebo obstarávateľov explicitne nerieši to, kto bude platiť príspevky tých členov komory, ktorí sú zamestnancami verejného obstarávateľa, čo z hľadiska transparentnosti aj právnej istoty a jednoznačnosti je zásadná otázka. Pritom v samotnej doložke vplyvov a v predkladacej správe k predloženému legislatívnemu zámeru je uvedený negatívny vplyv na rozpočet verejnej správy, ktorého súčasťou je aj štátny rozpočet. Táto pripomienka je zásadná.  | Z | N | Rozpor trvá. Predkladateľ pripomienok považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na ÚVO a aby v tejto súvislosti boli vytvorené pre toto riešenie legislatívne, finančné a iné podmienky. |
| **NBS** | **vseobecne**4. Navrhujeme prehodnotiť určené ciele vzniku komory verejného obstarávania. Odôvodnenie: V predloženom materiáli, v jeho časti III. Osnova návrhu zákona v bode 2 predkladateľ uvádza: „.nie je zámerom stanovovať, resp. obmedzovať, koľko pracovníkov verejného obstarávateľa alebo obstarávateľa má byť členom komory. Bude tak na rozhodnutí samotného verejného obstarávateľa alebo obstarávateľa, opierajúceho sa napríklad o výsledky jeho vnútorného auditu ohľadom počtu zákaziek spadajúcich pod povinnú realizáciu prostredníctvom odborného garanta, koľko svojich zamestnancov za člena komory „nominuje“ a či vôbec. Verejný obstarávateľ alebo obstarávateľ sa tak môže napríklad rozhodnúť, že členmi komory budú viacerí jeho zamestnanci alebo aj tak, že výkon funkcie odborného garanta budú pre neho vykonávať externé subjekty“. Pritom zamýšľanou reguláciou by sa vytvorila pôda pre outsourcing verejného obstarávania, čo sa javí ako jeden z faktických cieľov zamýšľanej právnej úpravy podľa predloženého materiálu. Avšak samotná Európska komisia vo svojom odporúčaní [v odporúčaní Komisie (EÚ) 2017/1805 z 3. 10. 2017 k profesionalizácii verejného obstarávania – Budovanie architektúry profesionalizácie verejného obstarávania (Ú. v. EÚ L 259, 7. 10. 2017)] nič neuvádza o zriadení osobitných komôr verejného obstarávania v jednotlivých členských štátoch, ale svoje odporúčanie zameriava na posilnenie a podporu profesionality zamestnancov subjektov verejnej správy, pričom toto odporúčanie je adresované členským štátom EÚ a ich subjektom verejnej správy predovšetkým na celoštátnej úrovni. Pritom taktiež nie je zanedbateľné, že Národná banka Slovenska nepatrí medzi subjekty verejnej správy [vymedzené v § 3 zákona č. 523/2004 Z. z. v znení neskorších predpisov v nadväznosti na pravidlá ESA 2010 podľa nariadenia EÚ č. 549/2013 v platnom znení], čo je potrebné rozlišovať okrem iného aj kvôli požiadavkám Európskej únie na národné centrálne banky, ktoré má špecifické postavenie vo väzbe na Európsku centrálnu banku a jej právne akty tak záväzného, ako aj odporúčacieho charakteru, pričom v tomto dôsledku má tiež osobitné zapojenie do spoločného obstarávania európskych centrálnych bánk.  | O | N | Predkladateľ materiálu zotrváva na koncepte budovania subjektu záujmovej správy. |
| **NBS** | **Pripomienka k doložke zlučiteľnosti**K predloženému legislatívnemu návrhu je potrebné doplniť aj doložku zlučiteľnosti v súlade s čl. 11 ods. 2 Legislatívnych pravidiel vlády Slovenskej republiky v platnom znení. Ide o legislatívno-technickú pripomienku.  | O | A | Doložka zlučiteľnosti bola doplnená. |
| **NBS** | **všeobecne**Všeobecne 1. Žiadame upustiť od prijatia predmetného legislatívneho zámeru a aj od prípravy samotného návrhu zákona o komore verejného obstarávania. Odôvodenie: Z textu legislatívneho zámeru a zdôvodnenia vypracovania nového zákona – ktorého cieľom má byť regulovanie spoločenských vzťahov, ktoré doteraz regulované neboli a ktorého cieľom je aj najmä podpora profesionalizácie verejného obstarávania – nemožno určiť, dospieť a vyvodiť nevyhnutnosť zavedenia regulácie navrhovanej v predloženom legislatívnom zámere, ako ani jej základnú odôvodnenú opodstatnenosť. V predloženom legislatívnom zámere absentuje uvedenie analýz, prípadne odkaz na vykonané analýzy (ak v dostatočnej miere vôbec existujú), z ktorých by bolo možné určiť problém vo verejnom obstarávaní, respektíve postupné zhoršovanie verejného obstarávania, na ktorý by táto nová regulácia mala reagovať. Ustanovenie takejto regulácie, teda inštitucionalizovanie činností vo verejnom obstarávaní, vychádza z téz, trendov a potenciálnych nových výziev a nárokov na verejné obstarávanie (priniesť najlepšiu hodnotu pre subjekty verejného rozpočtu za peniaze z verejných zdrojov za čoraz obmedzujúcejších rozpočtových podmienok). Uvedené trendy verejného obstarávania nepokladáme z hľadiska opodstatnenosti legitimizácie požiadavky na zavedenie opatrení týkajúcich sa zvyšovania profesionalizácie verejného obstarávania spôsobom vytvorenia komory verejného obstarávania za dostatočné. Táto skutočnosť je zarážajúca obzvlášť pri uvedomení si rozsahu vecnej pôsobnosti zákona, ktorým sa chce zakotviť povinnosť realizovať verejné obstarávanie ako také výlučne prostredníctvom člena zamýšľanej komory verejného obstarávania. Legislatívnym zámerom určený primárny cieľ zriadenej komory, a to profesionalizácia výkonu verejného obstarávania, už bol sledovaný inštitútom odborne spôsobilej osoby v zákone č. 25/2006 Z. z. o verejnom obstarávaní a o zmene a doplnení niektorých zákonov, pričom tento inštitút odborne spôsobilej osoby bol následne zákonom č. 95/2013 Z. z. (od 1. 7. 2013) zrušený, a to z dôvodu, že sa v praxi neosvedčil. Uvedený cieľ mal byť následne naplnený znovuzavedením inštitútu odborne spôsobilej osoby novelou zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, avšak od predmetného návrhu sa upustilo, a to aj z dôvodov, ktoré je možné priradiť medzi argumenty proti zriadeniu komory verejného obstarávania a jej financovania. Na základe predloženého materiálu sa javí, že navrhované zmeny budú viesť predovšetkým k zvyšovaniu administratívnej a finančnej záťaže pre verejných obstarávateľov a obstarávateľov v dôsledku zamýšľaného povinne nákladnejšieho systému verejného obstarávania prostredníctvom členov zamýšľanej komory verejného obstarávania (nákladnejšieho ako doteraz o náklady na fungovanie a činnosti zamýšľanej komory verejného obstarávania). Táto pripomienka je zásadná.  | Z | N | Rozpor trvá. Predkladateľ pripomienok považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na ÚVO a aby v tejto súvislosti boli vytvorené pre toto riešenie legislatívne, finančné a iné podmienky. |
| **OAPSVLÚVSR** | **Všeobecne k návrhu legislatívneho zámeru**1. Žiadame spolu s návrhom legislatívneho zámeru predložiť aj doložku zlučiteľnosti a to podľa čl. 11 ods. 2 Legislatívnych pravidiel vlády SR : „súčasťou legislatívneho zámeru je doložka zlučiteľnosti“.  | O | A |  |
| **OAPSVLÚVSR** | **Všeobecne k návrhu legislatívneho zámeru**2. Legislatívny zámer používa pojem „členské štáty“, pričom z uvedeného nie je zrejmé, o ktoré „členské štáty“ ide. Upozorňujeme, že pri zavedení tejto legislatívnej skratky je potrebné rozlišovať medzi členskými štátmi Európskej únie a členskými štátmi, ktoré sú zmluvnými stranami Dohody o Európskom hospodárskom priestore, keďže práve odporúčanie (EÚ) 2017/1805 je „textom s významom pre EHP“ a vzťahuje sa tak nie len na členské štáty Európskej únie, ale aj na ostatné štáty, ktoré sú zmluvnými stranami Dohody o Európskom hospodárskom priestore.  | O | A | V texte bolo upresnené, že pojem členské štáty zahŕňa členské štáty EÚ a štáty, ktoré sú zmluvnými stranami Dohody o Európskom hospodárskom priestore |
| **OSO** | **K celému návrhu všeobecne.**Legislatívny zámer upravuje členstvo v komore pre zamestnancov vo verejnom záujme, štátnom sektore, tak isto aj pre podnikateľské subjekty, ktoré zabezpečujú proces verejného obstarávania. Absentuje ale povinnosť byť členom komory zamestnancom, ktorý vykonávajú kontrolu verejného obstarávania, napr. na ÚVO, NKÚ, RO, SORO a pod. Zamestnanci kontrolných orgánov, ktorí proces VO kontrolujú a formulujú zistenia s následným finančným postihom, takisto musia byť absolventmi skúšok, minimálne na úrovni odborného garanta.  | Z | A | V rámci prípravy návrhu zákona bude otvorená otázka, formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu |
| **OSO** | **K celému návrhu všeobecne**Legislatívny zámer upravuje členstvo v komore pre zamestnancov vo verejnom záujme, štátnom sektore, tak isto aj pre podnikateľské subjekty, ktoré zabezpečujú proces verejného obstarávania. Absentuje ale povinnosť byť členom komory zamestnancom, ktorý vykonávajú kontrolu verejného obstarávania, napr. na ÚVO, NKÚ, RO, SORO a pod. Zamestnanci kontrolných orgánov, ktorí proces VO kontrolujú a formulujú zistenia s následným finančným postihom, takisto musia byť absolventmi skúšok, minimálne na úrovni odborného garanta.  | Z | A | V rámci prípravy návrhu zákona bude otvorená otázka, formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu |
| **OSO** | **K časti III ods. 6**Navrhujeme prehodnotiť a prepracovať časť znenia o financovaní komory. Odôvodnenie: Z legislatívneho zámeru nie je jednoznačne zrejmé, kto bude uhrádzať ročné členské príspevky, úhrady za povinné poistenie a súčasne úhrady za povinný počet vzdelávacích aktivít a odborných skúšok. Ak by to mal platiť zamestnanec – člen komory a odborný garant, predstavuje to výrazný zásah do jeho majetkových práv a bolo by to voči nemu diskriminačné, pretože túto povinnosť nemajú iní zamestnanci. Ak by to mal platiť zamestnávateľ, tak potom zamestnanci vo verejnom záujme, môžu, po oznámení zamestnávateľovi, zároveň pracovať aj pre in subjekty. A teda, ak za zamestnanca vo verejnej záujme zaplatí zamestnávateľ za členstvo v predmetnej komore zo štátneho alebo verejného rozpočtu, takto úhrada bude použitá aj na zabezpečenie verejných obstarávaní, ktoré bude člen komory vykonávať nie v prospech zamestnávateľa ale pre iný subjekt, napr. aj možnosť poskytovať poradenstvo vo verejnom obstarávaní iným subjektom, t. j. napríklad bude môcť pomáhať hospodárskym subjektom zúčastňovať sa verejných obstarávaní (vypracovať žiadosť o účasť, ponuku a pod.), ako to uvádza sám legislatívny zámer. Ak sa v zámere uvádza, že komora bude samofinancovaná bez nároku na prostriedky zo štátneho rozpočtu, tak potom podstatná časť osôb zaoberajúcich sa verejným obstarávaním sú zamestnancami vo verejnom záujme a v štátnej službe a ak za nich bude náklady na školenia, preskúšanie, členské poplatky, poistenie, platiť zamestnávateľ, potom všetky tieto finančné náklady pôjdu zo štátnych alebo verejných rozpočtov. | Z | ČA | Do materiálu bolo doplnené rámcové vyčíslenie nákladov spojené s členstvom v komore. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **OSO** | **K časti III. ods. 9**Navrhujeme prehodnotiť práva a povinnosti členov komory. V uvedenej časti zámeru sa uvádza, že člen komory bude vystupovať v pozícii odborného garanta verejného obstarávania, bude oprávnený pre povinnú osobu vykonať v zásade všetky úkony verejného obstarávania. Tiež sa uvádza, že okrem funkcie odborného garanta bude člen komory, vykonávajúci činnosť ako podnikateľ samozrejme oprávnený vykonávať aj „ad hoc“ poradenstvo vo verejnom obstarávaní, zahŕňajúce napríklad vypracovanie analytických dokumentov, vyjadrení v konaniach pred úradom, bude môcť byť členom komisie na vyhodnotenie ponúk, a to vo verejných obstarávaniach, v ktorých nevykonáva funkciu garanta. Toto znenie je zároveň v protiklade s ods. 2 časti III. zámeru, kde do agendy odborné garanta nebude spadať zastupovanie pri revíznych postupoch alebo správnej žalobe proti rozhodnutiam úradu. Odôvodnenie: Tieto pravidlá sú v priamom rozpore s odporúčaním komisie 2017/1805 z 3. októbra 2017 k profesionalizácii verejného obstarávania, budovanie architektúry profesionalizácie verejného obstarávania(ďalej len „odporúčania“), kde v bode (5) v spojení s odvolávkou pod čiarou (6) odporúčania je zrejmé, že nie za všetky úkony verejného obstarávania zodpovedá osoba, ktorá vykonáva úlohy súvisiace s verejným obstarávaním, t.j. podľa zamýšľaného zámeru odborný garant. V predmetnom odporúčaní nie je zodpovednosť definovaná tak, že za všetko má zodpovedať osoba v postavení odborného garanta tak, ako je to v časti III. Osnova návrhu zákona, bod. 2. Povinnosť realizovať verejné obstarávanie prostredníctvom člena komory verejného obstarávania. Zároveň agenda revíznych postupov alebo správnej žaloby parí medzi najvážnejšiu agendu vyžadujúcu si maximálnu znalosť celej legislatívy VO. | Z | N | Rozpor trvá, pripomienkujúci subjekt sa na rozporovom konaní vyjadril, že nesúhlasí s konceptom komory s povinným členstvom. Naopak, predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. |
| **OSO** | **K časti III. ods. 12**Navrhujeme prehodnotiť vznik členskej základne. V uvádzanom zámere sa navrhuje, aby do začatia činnosti komory vykonával jej funkciu ÚVO, ktorý by mal záštitu nad vytvorením prvotnej členskej základne (vrátane zabezpečenia skúšok) a následne by zvolal ustanovujúce valné zhromaždenie. Členské príspevky a poplatky zaplatené za uskutočnenie odbornej skúšky budú od počiatku považované za príjem komory, a teda aj počas výkonu funkcie komory ÚVOom, budú vedené na osobitnom bankovom účte a následne budú odovzdané komore.Komora verejného obstarávania tak ako je definovaná v legislatívnom zámere nie je samostatná, ale cestou ÚVO zriaďovaná. ÚVO sa má podieľať na kreovaní prvotnej členskej základne, ktorá bude voliť členov jednotlivých orgánov komory. Odôvodnenie: Tento zámer je v rozpore s deklarovaním, že komora by mala byť od začiatku nezávislá na štáte. Z textu legislatívneho predmetného zámeru je zrejmé že ÚVO by mal nepretržitý dohľad nad činnosťou komory, členstvom v kontrolnom a disciplinárnom orgáne, súčasne s právom podávať návrh na disciplinárne konanie voči členom komory, čiže štátny orgán bude okresávať samosprávny princíp akejkoľvek komory. V rozpore s poslaním komory vo všeobecnosti je aj to, že v počiatočných dvoch rokoch je ÚVO plne kontrolovaná, riadená a v ďalších rokoch má nad komorou zabezpečovať štátny dohľad. ÚVO bude zasahovať do poslania komory, naďalej bude vykonávať metodickú činnosť, realizovať vzdelávacie aktivity a komora bude tieto aktivity len dopĺňať. Komoru by nemal zriaďovať štát, ale malo by sa jednať o združenie občanov v zmysle zákona č. 83/1990 Zb. o združovaní občanov v znení neskorších predpisov, t.j. združovanie by malo byť založené plne na dobrovoľnej forme a nemalo by znamenať zábranu vo výkone povolania. Prijatie tohto zámeru a následne zákona, by malo za následok prepúšťanie zamestnancov, ktorí by sa z nejakého dôvodu nestali členmi Komory verejného obstarávania. Nakoľko členstvo v komore by bolo podmienkou aj pre obstarávanie zákaziek s nízkou hodnotou, verejný obstarávateľ by musel zväčšiť počet svojich zamestnancov zaoberajúcich sa verejným obstarávaním, čo by mohlo v mnohých prípadoch znamenať zvýšenie počtu zamestnancov a s tým súvisiacich zvýšených mzdových nákladov.  | Z | N | Rozpor trvá, na rozporovom konaní pripomienkujúci subjekt uviedol, že nesúhlasí s tým, aby prvotnú základňu kreoval ÚVO |
| **OSO** | **K celému návrhu všeobecne:**Navrhujeme upustiť od prijatia legislatívneho zámeru a následne teda aj od prípravy návrhu zákona o komore verejného obstarávania v súlade s týmto legislatívnym zámerom. Odôvodnenie: V texte legislatívneho zámeru, v časti I. Zdôvodnenie vypracovania nového zákona je uvedené, že cieľom vzniku komory je zvyšovanie odbornej úrovne osôb, ktoré vykonávajú činnosti vo verejnom obstarávaní v rámci podnikateľskej činnosti alebo ako zamestnanci verejných obstarávateľov či obstarávateľov. Pritom vzdelávanie ako také je už v súčasnosti zavedené zriadením Inštitútu verejného obstarávania, ktorý nie len analyzuje a štatisticky spracováva údaje obsiahnuté aj v dokumentoch, ktoré úrad posudzuje. Touto aktivitou získava cenné informácie a analýzy, ktoré slúžia ako podklady pre navrhované legislatívne zmeny v oblasti verejného obstarávanie, no prepája tým teóriu s praxou, čím sa vytvárajú podmienky pre profesionalizáciu verejného obstarávania a napĺňanie programovej vízie vedenia ÚVO. Inštitút verejného obstarávania tiež napĺňa snahu o budovanie nezávislého orgánu, ktorý je nápomocný verejným obstarávateľom a nezameriava sa iba na kontrolu pochybení pri verejnom obstarávaní, ale aj na zvyšovanie povedomia a správneho výkladu procesu VO. Tiež zabezpečuje vzdelávanie v oblasti VO a ide nad jeho tradičný rámec. Jeho kľúčovou pridanou hodnotou je pôsobenie jeho pracovníkov v regiónoch. Tí komunikujú s verejnými obstarávateľmi, hospodárskymi subjektmi, aby poznali konkrétne a špecifické problémy v daných oblastiach. Navrhované povinné vzdelávanie, zabezpečované komorou verejného obstarávania, samo osebe sa javí ako duplicita k zriadenému Inštitútu verejného obstarávania v oblasti vzdelávania, avšak nie na dobrovoľnej báze ale ako povinný a ďaleko nákladnejší systém vzdelávania odborníkov verejného obstarávania. Zároveň z textu legislatívneho zámeru vyplýva, že má vzniknúť komora verejného obstarávania ako samosprávny subjekt vo forme „nedobrovoľného“ združenia, čo odporuje samotnému pojmu „Komora“. „Nedobrovoľné“ združenie pod názvom Komora nemá v rámci právneho poriadku Slovenskej republiky analógiu. Komora vo všeobecnosti je samosprávna stavovská organizácia, dobrovoľné združenie osôb na hájenie stavovských záujmov: obchodná, živnostenská, lekárska, advokátska komora, atď. Cieľom každej komory založenej na dobrovoľnej báze, je rozširovať odborný profil svojich členov prostredníctvom sústavného vzdelávania, vydavateľskej činnosti a realizácie osvetových kampaní, zvyšovať spoločenský status profesie a poskytovať svojim členom odborné, ekonomické a právne poradenstvo. | Z | N | Rozpor trvá, pripomienkujúci subjekt sa na rozporovom konaní vyjadril, že nesúhlasí s konceptom komory s povinným členstvom. Naopak, predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. |
| **OSO** | **K časti III. ods. 11**Navrhujeme upustiť od zámeru disciplinárnej zodpovednosti člena komory. Odôvodnenie: V legislatívnom zámere sa uvádza, že disciplinárne senáty komory, by mali disponovať aj právomocou pozastaviť členovi komory výkon jeho činnosti, a to aj z dôvodu začatia disciplinárneho konania. Zámer bližšie nešpecifikuje prípady zákonných porušení, ktoré by boli podnetom na začatie disciplinárneho konania. V prípade pozastavenia činnosť odborného garanta disciplinárnym konaním, sa môže obmedziť okruh činností, ktoré bude môcť vykonávať dotknutý zamestnanec pre svojho zamestnávateľa vykonávať. Považujeme to za zásah do pracovnoprávnych vzťahov každej organizácie. Taktiež bude dochádzať k dvojitému sankcionovaniu, ako zo strany komory ako odbornému garantovi, a taktiež zo strany zamestnávateľa, čo je vo svojej podstate diskriminačné. | Z | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. S uvedeným je taktiež nevyhnutne spojené aj oprávnenie subjektu rozhodovať o disciplinárnych záležitostiach svojich členov.  |
| **PMÚSR** | **1. K bodu 4 návrhu:**Pre prípad, že by inštitút komory zostal zachovaný, úrad uplatňuje aj nasledujúcu odporúčaciu pripomienku: V časti Legislatívny zámer článku III. Osnova návrhu zákona bode 4. Pôsobnosť komory odseku 2 (str. 12) navrhujeme doplniť slová „Protimonopolný úrad Slovenskej republiky“ medzi inštitúcie príkladmo vymenované v zátvorke.  | O | A | Text materiálu bol upravený v kontexte pripomienky. |
| **PMÚSR** | **1. K celému materiálu**Úrad v zásade nesúhlasí so skutočnosťou, aby bolo členstvo v komore, resp. v obdobnej organizácii povinné pre osoby a subjekty vykonávajúce činnosti vo verejnom obstarávaní, resp. pre osoby, ktoré tieto činnosti vykonávajú pre verejných obstarávateľov, ako aj so zavedením povinnosti realizovať verejné obstarávanie iba prostredníctvom člena komory verejného obstarávania. V prvom rade, na jednej strane majú rozpočtové a príspevkové organizácie štátu povinnosť realizovať verejné obstarávanie podľa zákona č. 343/2015 Z. z. o verejnom obstarávaní a o zmene a doplnení niektorých zákonov, na strane druhej si môžu túto zákonnú povinnosť splniť v zmysle návrhu len prostredníctvom člena komory. Uloženie takejto podmienky plnenia povinnosti orgánom verejnej správy, resp. verejným obstarávateľom úrad považuje za neodôvodnené. Úrad má za to, že zavedenie povinnosti pre verejných obstarávateľov využiť pri každom verejnom obstarávaní služby osoby, ktorá je členom komory, proces verejného obstarávania predĺži, predraží a skomplikuje, a to z nasledovných dôvodov: V súčasnosti osoby, ktoré realizujú verejné obstarávanie pre obstarávateľa sú najmä štátnymi zamestnancami podľa zákona č. 55/2017 Z. z. o štátnej službe a o zmene a doplnení niektorých zákonov (ďalej len „zákon o štátnej službe“), resp. zamestnanci vykonávajúci prácu vo verejnom záujme podľa zákona č. 552/2003 Z. z. o výkone práce vo verejnom záujme v znení neskorších predpisov, a plnia okrem uvedených činností aj iné úlohy pre zamestnávateľa, resp. majú okrem úlohy obstarávateľa aj iné funkcie. Zavedenie povinnosti realizovať každé verejné obstarávanie prostredníctvom osoby, ktorá je členom komory, môže spôsobiť skomplikovanie procesu verejného obstarávania, a to najmä pre menšie orgány verejnej správy. Buď by realizáciu verejného obstarávania mohol aj naďalej vykonávať štátny zamestnanec, ktorý je zároveň aj členom komory, alebo by bol orgán verejnej správy nútený využiť na realizáciu verejného obstarávania osobu, ktorá je členom komory, ale nie je štátnym zamestnancom a vykonáva realizáciu verejného obstarávania ako svoju podnikateľskú činnosť. Návrh nerieši možnosť súbehu výkonu štátnej služby a členstva v komore, a v zmysle § 112 ods. 2 zákona o štátnej službe štátny zamestnanec nesmie podnikať, ani vykonávať inú zárobkovú činnosť, ktorá je zhodná alebo obdobná s činnosťou uvedenou v opise jeho štátnozamestnaneckého miesta. V zmysle stanovených podmienok v návrhu by každý orgán verejnej správy musel pri realizáciu verejného obstarávania využiť externý subjekt, resp. externého zamestnanca- člena komory. Navyše, nakoľko menšie orgány verejnej správy realizujú najmä obstarávania bežných tovarov a služieb, a to prevažne prostredníctvom Elektronického kontraktačného systému (ďalej len „EKS“), povinnosť využiť pri realizácii každého jedného verejného obstarávania člena komory, a to aj pri zákazkách s nižšou hodnotou, resp. pri podlimitných zákazkách bude znamenať zvýšenie nákladov, ako aj predĺženie procesu verejného obstarávania. Navrhované riešenie uvedeného v zmysle návrhu prostredníctvom zavedenia typu členstva v komore len pre civilné zákazky s nízkou hodnotou a podlimitné zákazky s využitím EKS nepovažujeme za vhodné, ani dostatočne odôvodnené. Ďalej, za nedostatočné považujeme z hľadiska návrhu aj zavedenie povinného poistenia zodpovednosti za škodu pre členov komory. V zmysle návrhu, člen komory bude povinný uzavrieť zmluvu o poistení zodpovednosti za škodu spôsobenú výkonom svojej činnosti, a to bez rozdielu, či člen komory bude vykonávať činnosť odborného garanta ako podnikateľ alebo v zamestnaneckom pomere. V prípade, ak by aj návrh predpokladal možnosť súbežného vykonávania štátnej služby a členstva v komore, v prípade zodpovednosti za škodu je uvedený návrh v priamom rozpore s § 166 ods. 2 zákona o štátnej službe, ktorý limituje výšku zodpovednosti za škodu spôsobenú štátnym zamestnancom pri výkone jeho činnosti, a to do výšky sumy rovnajúcej sa štvornásobku jeho funkčného platu pred porušením povinnosti alebo obmedzenia, ktorým spôsobil škodu. Vzhľadom na vyššie uvedené úrad nesúhlasí so zavedením povinnosti využiť pri realizácii verejného obstarávania člena komory. Využitie takejto osoby by malo byť len možnosťou pre verejných obstarávateľov, napríklad v prípade realizácie komplexnejšieho verejného obstarávania, pričom verejným obstarávateľom by mala byť ponechaná možnosť obstarávať bežné tovary a služby aj naďalej bez využitia služieb člena komory. Povinné členstvo môže mať vo všeobecnosti vplyv na zvýšenie cien za takéto služby. Do týchto cien sa zrejme pretavia aj poplatky za členstvo v komore, ako aj iné náklady, čo bude mať negatívny dopad na štátny rozpočet.  | Z | A | Na základe výsledku rozporového konania bola pripomienka prekvalifikovaná na obyčajnú. Pripomienkujúci subjekt upozornil na možné protisúťažné aspekty zriaďovania komôr, avšak vníma, že tieto môžu byť prevážené celospočenským verejným záujmom na zriadení komory verejného obstarávania. Na rozporovom konaní bolo napokon dohodnuté, že detailné riešenie problematiky bude predmetom samotného návrhu zákona.  |
| **RÚZSR** | **20. Zásadná pripomienka k článku III. Osnova návrhu zákona, bod 8. - Podmienky vzniku členstva a pravidlá výkonu členstva v komore**A. V rámci navrhovaných skúšok odbornej spôsobilosti, nad rámec základných skúšok nevyhnutných pre členstvo v komore, kategorizovať ich úrovne vo vzťahu k náročnosti postupov podľa ZVO (nadlimit napr. do 10 mil. EUR, nad 10 mil EUR, podlimit....) a špecializácie , aj s možnosťou ich kombinácie, napr. špecialista pre nadlimit nad 10 mil EUR stavebné práce, špecialista podlimit stavebné práce, špecialista podlimit tovary a služby a pod..., a to úplne podrobne vo vzťahu k deklarovanej náročnosti odbernej činnosti vysoko interdisciplinárneho charakteru. B. V odseku 3, ako základné predpoklady na vznik členstva sa uvádzajú: 1. určená dĺžka praktických skúseností vo verejnom obstarávaní a 2. úspešné absolvovanie odbornej skúšky. Z pohľadu uchádzačov jednak na základe požiadaviek samotného Zákona o verejnom obstarávaní, ďalej požiadaviek iných verejnoprávnych predpisov SR/EÚ, a na druhej strane negatívnych skúseností s prípravou zmlúv vo verejnom obstarávaní, sa javí vyžadovanie len praxe vo verejnom obstávaní a vykonanie skúšky ako nepostačujúce na úspešné odborné zvládnutie prípravy, priebehu a ukončenie procesu VO podpisom zmluvy s úspešným uchádzačom, nakoľko proces prípravy verejného obstarávania zahŕňa aj kvalifikovanú prípravu návrhu zmluvy, ktorý musí byť v súlade: - so súťažnými podkladmi vydanými na konkrétnu obstarávanú zákazku, - s ponukou uchádzača, - s návrhom na plnenie kritérií na vyhodnotenie ponúk, - v súlade so Zákonom o VO, - ako aj v súlade s platnou legislatívou SR/EÚ, najmä verejnoprávnymi predpismi, ktoré upravujú povinnosti verejnoprávnych subjektov. - Preto navrhujeme do základných predpokladov na vznik členstva doplniť aj ďalší vyžadovaný predpoklad, a to: "3. praktické skúsenosti s prípravou a uzatváraním obchodných zmlúv, uzatváraných na základe výsledkov verejného obstarávania realizovaného podľa Zákona o VO, a to v dĺžke 3 roky a v prípade osôb so stredoškolským vzdelaním v dĺžke 5 rokov." Odôvodnenie: Obdobný predpoklad bol vyžadovaný aj na získanie odbornej spôsobilosti podľa predchádzajúcej právnej úpravy vo verejnom obstarávaní platnej do 30.6.2013, podľa ktorej sa k získaniu odbornej spôsobnosti vyžadovala aj prax s uzatváraním obchodných zmlúv. Z pohľadu praxe, najmä návrhov zmlúv na uskutočnenie stavebných prác, sú zo strany verejných obstarávateľov/obstarávateľov používané v súťažiach vyhlásených podľa Zákona o VO štandardné „Vzory obchodných zmlúv“, ktoré sa používajú v súkromnom sektore, t.j. zmluvy na zákazky financované z iných zdrojov ako verejných (zo súkromných zdrojov), ktoré sú uzatvárané na základe výsledku uskutočnených rokovaní o uzatvorení zmluvy a výhradne podľa predpisov súkromného práva, a teda majú voľnejší režim, väčší priestor na dohodu strán, ale najmä nie sú v celom rozsahu použiteľné vo verejnom obstarávaní. V prípade verejných zákaziek vyhlásených podľa ZoVO (financovaných z verejných zdrojov) je však nevyhnutné z titulu osobitných požiadaviek legislatívy na zmluvu náležitú pozornosť venovať príprave návrhu zmluvy, aby tento zohľadňoval jednak (i) požiadavky verejného obstarávateľa/obstarávateľa na konkrétny predmet zákazky (podľa SP), (ii) návrhy uchádzača uvedené v ponuke uchádzača, ale aj (iii) osobitné požiadavky Zákona o VO a tiež (iv) osobitné požiadavky iných verejnoprávnych predpisov SR/EÚ upravujúcich zmluvné podmienky pre verejné zákazky. Pokiaľ ide o požiadavky Súťažných podkladov máme na mysli požiadavky na technické špecifikácie, rozpočet a výkaz výmer, pokiaľ ide o ponuku uchádzača najmä predložený návrh na technické riešenie, návrh harmonogramu plnení, navrhovaných subdodávateľov, podiely ich plnenia, príp. ďalšie dokumenty požadované predložiť v ponuke, tiež návrh na plnenie kritérií na vyhodnotenie ponúk, ktoré častokrát nie sú v poskytnutom návrhu zmluvy vôbec zohľadnené a zapracované. Pokiaľ ide o požiadavky Zákona o VO na návrh zmluvy máme na mysli najmä: povinnosť dodávateľa spĺňať Osobné podmienky účasti počas celej doby realizácie zmluvy (§ 32), Zoznam subdodávateľov a pravidlá ich zmeny (§ 41/3-6), priame platby subdodávateľom (§ 41/7), pravidlá pre zmeny zmluvy/dodatky (§ 18), povinnosti členov skupiny dodávateľov (§ 37), povinnosti iných osôb, ktoré uchádzač využil na preukázanie splnenia podmienok účasti (§ 33/2, § 34/3), povinnosť „kľúčových osôb“ plniť osobne (§ 34/3), požiadavka na osobné plnenie dodávateľom (§ 38/4), informácie dôverné a obchodné tajomstvo (§ 22), povinnosť byť zapísaný Registri PVS (§ 11), odstúpenie od zmluvy (§ 19), výpoveď zmluvy (§ 42/15), náležitosti zmluvy vo VO (§ 42/11 – odkazy na prísl. časti SP, návrh na plnenie kritérií, prevod duševného vlastníctva ...), osobitné podmienky plnenia zmluvy vo VO (§ 42/12 – ekonomické, sociálne, environmentálne hľadiská, hľadiská súvisiace s inováciou alebo zamestnanosťou, požiadavky na bezpečnosť a ochranu utajovaných skutočností, bezpečnosť dodávok – aj § 129 a §130), požiadavky na obsah Rámcovej dohody (§ 83, § 99, § 133), tiež vysvetľovanie SP, vrátane poskytnutého návrhu zmluvy, vrátane zapracovania poskytnutých vysvetlení do návrhu zmluvy (§ 48) ... atď. V prípade „dvojkolových súťaží“ aj sú to aj požiadavky ZoVO na rokovania o obsahu zmluvy (v prípade verejného obstarávateľa - § 70 rokovacie konanie so zverejnením, § 81 priame rokovacie konanie, v prípade obstarávateľa - § 94 rokovacie konanie so zverejnením, § 98 priame rokovacie konanie ...), ako aj potreba ich zapracovania do návrhov zmlúv poskytnutých verejným obstarávateľom/obstarávateľom. Pokiaľ ide o požiadavky iných verejnoprávnych predpisov SR/EÚ v prípade stavebných prác máme na mysli napríklad požiadavky: o Zákona o verejných prácach (§ 12) a Vyhláška MVaRR SR č. 83/2008 Z.z., a to požiadavky na obsah zmluvy, konkrétne požiadavky na komplexnosť, úplnosť a kvalitu prác a ich overovanie, prevádzkyschopnosť diela, výkon dozoru, preberacie konanie, preberací protokol, maximálna výška zádržného a minimálna záručná doba, a to podľa druhov prác ...; o Zákona o cenách (regulované JC, cena pevná, cena maximálna ...); o Zákona o EŠIF (eurofondy, platná Zmluva o poskytnutí NFP - odkladacia podmienka účinnosti Zmluvy o dielo ... ); o Smernice č. 2011/7/EÚ o boji proti oneskoreným platbám v obchodných transakciách a o Obchodného zákonníka (najmä ust. platné osobitne pre subjekty verejného práva), a to maximálna lehota splatnosti faktúr (§ 340b), maximálna lehota splatnosti faktúr pre subdodávateľov (§ 340b/6), povinnosť platiť úroky z omeškania (§ 369a), o Zákona o slobode informácií (povinné subjekty a povinne zverejňované zmluvy), o Občianskeho zákonníka, najmä účinnosť povinne zverejňovaných zmlúv (§ 47a); o Nariadenia Vlády SR o zverejňovaní zmlúv v Centrálnom registri zmlúv (najmä rozsah zverejňovaných dokumentov a skutočností), o Zákona o registri o PVS, najmä povinnosť byť zapísaný v Registri PVS ... atď. Takéto základné požiadavky Zákona o VO a požiadavky osobitnej súvisiacej legislatívy SR/EÚ platnej pre verejné zákazky by mali byť zohľadnené v každom návrhu zmluvy, a to v prípade každej obstarávanej komodity (tovary, práce, služby). V praxi nezohľadnenie alebo nedodržanie týchto základných požiadaviek legislatívy je primárne spôsobené neznalosťou týchto ustanovení samotnými zamestnancami útvaru verejného obstarávania, alebo v prípade poverenia prípravou návrhu zmluvy iného zamestnanca iného útvaru VO/O alebo externistu v dôsledku poskytnutia nesprávnych/neúplných pokynov alebo neposkytnutia komplexných východiskových podkladov (najmä SP) takto poverenej osobe, tak dôjde k ich nezohľadneniu v návrhu zmluvy. Uvedené nedostatky zo štádia prípravy procesu VO, t.j. prípravy návrhu zmluvy sa potom v konečnom dôsledku prenášajú aj do procesu VO, ako aj do realizačnej fázy zmluvy, kedy tieto požiadavky buď idú do stratena a už ich netreba dodržiavať, resp. v prípade zvažovania možnosti zmeny zmluvy ju nemožno opraviť, nakoľko by mohlo ísť o podstatnú zmenu zmluvy, ktorá je zakázaná (§ 18/2), a tak je od dodávateľa vyžadované a je nútený zo strany VO/O postupovať v rozpore s platnou legislatívou SR/EÚ, a to aj za cenu rizika uloženia sankcií zo strany ÚVO, RO (fondy EÚ), príp. iných orgánov. V prípade „dvojkolových súťaži“ (rokovacie konanie so zverejnením, priame rokovanie konanie) sa nevyhnutne vyžaduje aj znalosť a praktické skúsenosti jednak s pravidlami rokovania o obsahu zmluvy osobitné skúsenosti v samotnom rokovaní o zmluve, ako aj pri ich následnom zapracovaní do návrhu zmluvy. V záujme zabezpečenia komplexnejšieho prehľadu „odborných garantov“ o osobitných požiadavkách platnej legislatívy SR/EÚ na obsah návrhu zmluvy vo verejnom obstarávaní a znalosti týchto osobitostí v prípade verejných zákaziek, ako aj zabezpečenia prípravy kvalifikovaného návrhu zmluvy v prípravnej fáze VO, jeho úprav v procese VO, úprav pri rokovaniach o návrhu zmluvy a pri jeho sfinalizovaní pri podpise zmluvy s úspešným uchádzačom, je namieste, aby „odborní garanti“ mali aj tieto skúsenosti, a preto navrhujeme predpoklady na vznik členstva v komore rozšíriť o praktické skúsenosti s prípravou a uzatváraním obchodných zmlúv vo verejnom obstarávaní realizovanom podľa Zákona o VO. Zmluvné podmienky realizácie verejnej zákazky financovanej z verejných zdrojov vypracované v súlade s platnou legislatívou SRĚÚ sú v záujme ochrany práv verejných obstarávateľov/obstarávateľov, taktiež práv uchádzačov a dodávateľov, ako aj v záujme podpory otvorenej a čestnej hospodárskej súťaže.  | Z | A | Po vzájomnej diskusii na rozporovom konaní bolo vysvetlené, že obsahová náplň výkonu agendy garanta ako člena komory sa bude vzťahovať aj na samotné uzavretie zmluvy, koncipovanie návrhu zmluvy a uzatvárania dodatkov tak, ako je uvedené v bode 2 osnovy legislatívneho zámeru. Zároveň bolo vysvetlené, že súčasťou skúšky, ktorej úspešné absolvovanie, je podmienkou pre vznik členstva budú aj otázky súvisiace s uzatváraním zmlúv vo verejnom obstarávaní. |
| **RÚZSR** | **1. Zásadná pripomienka k článok I. Zdôvodnenie vypracovania nového zákona, str. 1, odsek 1**Druhá veta predkladaného materiálu znie: "Na základe toho združuje široký okruh subjektov, a to od profesionálnych nákupcov, ktorí ďalej môžu byť špecializovaní v závislosti od obstarávaných komodít, pracovníkov kontrolných orgánov, cez hospodárske subjekty predkladajúce ponuky, až po podnikateľské subjekty vykonávajúce poradenské činnosti v tejto oblasti." Odôvodnenie: Potreba špecializácie "v závislosti od obstarávaných komodít" je pre oblasť obstarávania stavebných prác kľúčová. Žiadame preto, aby sa v rámci komory riešila aj špecializácia na príslušné oblasti (stavebníctvo, výrobné technológie IT, a pod.). Komora teda vo výsledku bude viesť databázu nielen ako zoznam členov, ale bude ich tiež členiť podľa špecializácie na rôzne oblasti VO.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie (napr. stavebné práce, obstarávanie IKT atď..) |
| **RÚZSR** | **5. Zásadná pripomienka k článok I. Zdôvodnenie vypracovania nového zákona, str. 3, odsek 3**Existuje riziko ovplyvňovania obstarávateľov zo strany štátom nekontrolovaných orgánov. V aktuálnom nastavení fungovania komory sa v prípade, že sa osvedčí zabezpečenie služieb obstarávateľa (garanta) prostredníctvom podnikateľských subjektov dôjde k zrušeniu funkcie interných obstarávateľov. V takomto prípade však komplexnú kontrolu nad obstarávaniami prevezme súkromný trh a pokiaľ neodsúhlasí obstarávanie ako celok nebude môcť verejný obstarávateľ alebo obstarávateľ verejné obstarávanie zrealizovať.  | Z |  | Na rozporovom konaní došlo po vzájomnej diskusii k odstráneniu rozporu.  |
| **RÚZSR** | **28. Zásadná pripomienka k článku III. Osnova návrhu zákona, bod 11. Úprava disciplinárnej zodpovednosti člena komory, strana 20, štvrtý odsek**Ide o likvidačné ustanovenie, keďže konečné rozhodnutie súdu môže trvať aj niekoľko rokov. Navrhujeme vypustiť. | Z |  | Na rozporovom konaní došlo po vzájomnej diskusii k odstráneniu rozporu.  |
| **RÚZSR** | **11. Zásadná pripomienka k článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena komory verejného obstarávania, strana 12, druhý odsek** Je uvedené možné chápať tak, že navrhované kroky majú viesť k outsourcovaniu týchto služieb a teda de facto k privatizácii týchto činností | Z |  | Na rozporovom konaní došlo po vzájomnej diskusii k odstráneniu rozporu a pripomienkujúci subjekt od pripomienky odstúpil. |
| **RÚZSR** | **19. Zásadná pripomienka k článku III. Osnova návrhu zákona, bod 7. – Vzťah úradu a komory, strana 15, tretí odsek** Komora je navrhovaná na báze samoregulácie, a teda v prípade, že nebude daná osoba členom komory, nemala by sa podieľať na interných záležitostiach komory. V rámci príkladu ostatných záujmových združení sa takýto princíp neuplatňuje. | Z | A | Na rozporovom konaní došlo k odstráneniu rozporu, vzťah úradu a komory bude podrobne upravený v návrhu zákona. |
| **RÚZSR** | **13. Zásadná pripomienka k článku III. Osnova návrhu zákona, bod 4. - Pôsobnosť komory, strana 12, prvý odsek**Legislatívny zámer nerieši otázku výchovy a vzdelávania potencionálnych záujemcov o členstvo a ako sa po zavedení komory bude môcť do tejto kvalifikovať a získať potrebnú prax, keď na všetky úkony v rámci verejného obstarávania bude potrebný garant a nebudú môcť byť jednotlivé úlohy vykonávané samostatnými referentmi. | Z | A | Na rozporovom konaní došlo k odstráneniu rozporu. Otázka zapojenia štátu do vzdelávania (vrátane vzdelávania na vysokých školách) bude predmetom diskusií pri príprave návrhu zákona. Okrem toho navrhovaný koncept počíta s prechodným obdobím, t. j. vytvorením časového priestoru pre kvalifikáciu dostatočného počtu členov. |
| **RÚZSR** | **14. Zásadná pripomienka k článku III. Osnova návrhu zákona, bod 5. - Organizačná štruktúra komory, strana 14, prvý až štvrtý odsek**Na zabezpečenie nestrannosti navrhujeme zaviesť povinnosť, aby v navrhovaných orgánoch komory (predsedníctvo, vzdelávacia a skúšobná komisia, revízna komisia, disciplinárna komisia) boli zástupcovia zo všetkých skupín obstarávateľov, tj, štátnych a verejných zamestnancov, zamestnancov a podnikateľov | Z | A | Na rozporovom konaní došlo k odstráneniu rozporu, pričom otázka zastúpenia v orgánoch komory bude upravená v návrhu zákona. |
| **RÚZSR** | **6. Zásadná pripomienka k článok I. Zdôvodnenie vypracovania nového zákona, str. 3, odsek 3**Navrhované nastavenie financovania a fungovania komory (členské príspevky, poistenie, poplatky za vzdelávanie) bude mať rozsiahly (a v rámci tohto legislatívneho zámeru nevyčíslený) vplyv na rozpočty všetkých povinných subjektov, ktoré vykonávajú procesy v rámci verejného obstarávania (nie sú ani odhadom vyčíslené náklady na príspevky, poistenie, vzdelávanie, mzdové náklady na osoby, ktoré na seba prevezmú všetku zodpovednosť a budú vykonávať tieto činnosti). Navrhujeme doplniť aspoň všeobecný popis týchto dopadov a nákladov. | Z | A | Rámcové vyčíslenie nákladov spojené s členstvom v komore bolo doplnené. Podrobnejšie vyčíslenie nákladov bude súčasťou materiálu k návrhu zákona. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory.  |
| **RÚZSR** | **18. Zásadná pripomienka k článku III. Osnova návrhu zákona, bod 7. – Vzťah úradu a komory, strana 15, druhý odsek** Navrhovateľ považuje za legitímne, aby úrad vykonávajúci dohľad vo verejnom obstarávaní ako ústredný orgán štátnej správy, disponoval v prípade zistenia závažných odborných pochybení člena komory v kontrolovanom verejnom obstarávaní určitými oprávneniami aj vo vzťahu k disciplinárnemu charakteru konania osoby, ktorá pre povinnú osobu realizovala verejné obstarávanie so závažnými nedostatkami. Navrhujeme tieto oprávnenia presnejšie popísať. Ako orgán záujmovej samosprávy by totiž komora mala byť nezávislá.  | Z |  | Na rozporovom konaní došlo k vzájomnému vysvetleniu problematiky. Pripomienkujúci subjekt na pripomienke netrvá, |
| **RÚZSR** | **9. Pripomienka k článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena komory verejného obstarávania, strana 11, prvý odsek** Navrhujeme ponechať pôsobnosť garanta na revízne postupy, keďže práve v tejto fáze je vyhodnotenie ďalšieho postupu na vysoko odbornej úrovni. | O |  | Na rozporovom konaní bolo vo vzájomnej diskusii vysvetlené, že povinné zastúpenie pri revíznych postupoch (vrátane konania pred súdmi) nie je dôvodné, nakoľko v danom prípade ide vo veľkej miere aj o aplikáciu procesnoprávnych noriem. Navrhovaný koncept samozrejme nevylučuje, aby odborný garant zastupoval verejného obstarávateľa alebo obstarávateľa aj v rámci konania o preskúmanie úkonov kontrolovaného, ako aj pred súdmi SR (za predpokladu splnenia požiadaviek podľa SSP). |
| **RÚZSR** | **24. Zásadná pripomienka k článku III. Osnova návrhu zákona, bod 9. - Pravidlá výkonu členstva v komore – práva a povinnosti členov komory, strana 17, šiesty odsek, posledná veta – ochrana pracovného a služobného pomeru.** Navrhujeme spresniť či sa navrhuje zmena predmetných predpisov a či pôjde o ochranu pred akýmikoľvek porušeniami. | Z | A | Na rozporovom konaní došlo k odstráneniu rozporu. Problematika ochrany v pracovnoprávnych a služobných vzťahoch bude precizovaná v návrhu zákona. |
| **RÚZSR** | **29. Zásadná pripomienka k článku III. Osnova návrhu zákona, bod 11. Úprava disciplinárnej zodpovednosti člena komory, strana 20, piaty odsek – aktívna legitimácia úradu na podanie žaloby**Navrhujeme vypustiť, keďže komora je navrhovaná ako orgán so samoreguláciou. | Z |  | Na rozporovom konaní došlo po vzájomnej diskusii k odstráneniu rozporu.  |
| **RÚZSR** | **2. Zásadná pripomienka k článok I. Zdôvodnenie vypracovania nového zákona, str. 2, odsek 2 druhá veta:**Navrhujeme, aby riešenie vysokoškolského vzdelávania bolo prvým krokom pri profesionalizácii verejného obstarávania.  | Z | A | Na rozporovom konaní došlo k odstráneniu rozporu. Po diskusii bolo prijaté odporúčanie, aby koncept komory umožňoval tvoriť hodnotenia členov komory na základe rôznych kritérií, ktoré by mali slúžiť na účely ich referenčného hodnotenia. V rámci diskusie bola taktiež otvorená otázka zabezpečenia vzdelávania a nadobúdania praktických zručností. Predkladateľ pripomienky napokon poukázal ako na možnú alternatívu, vzdelávanie pod záštitou inštitúcie štátu napr. ÚVO. Otázka hodnotenia členov komory, zapojenia štátu (aj prostredníctvom vysokoškolského vzdelávania) bude predmetom ďalších diskusii pri príprave návrhu zákona.  |
| **RÚZSR** | **7. Zásadná pripomienka k článok I. Zdôvodnenie vypracovania nového zákona, str. 5, odsek 2, posledná veta**Nie je upravené akým spôsobom sa tento zámer bude realizovať. | Z | A | Na rozporovom konaní došlo k odstráneniu rozporu, pričom bolo dohodnuté, že spôsob kooperácie s Úradom pre verejné obstarávanie bude bližšie špecifikovaný v návrhu zákona.  |
| **RÚZSR** | **27. Zásadná pripomienka k článku III. Osnova návrhu zákona, bod 11. Úprava disciplinárnej zodpovednosti člena komory, strana 19, druhý odsek**Nie je zrejmé ako komora posúdi či išlo o porušenie, ktoré bolo v priamej príčinnej súvislosti s úkonom alebo činnosťou, ktorú vo verejnom obstarávaní vykonával člen komory. Zabezpečiť takúto papierovú stopu členom komory je výrazne administratívne náročné a v niektorých prípadoch to nebude ani možné Nie je zrejmé, či UVO bude okrem svojich právomocí v rámci rozhodovacej činnosti skúmať, kto predmetný úkon vykonal a na základe čoho bol taký úkon vykonaný. Nie je zrejmé, či o personálnych pochybeniach bude v prvom rade rozhodovať UVO a až následne bude komora. Akú úlohu bude mať komora, keď už dôjde k preskúmaniu UVO?  | Z | A | Na rozporovom konaní došlo k odstráneniu rozporu. V diskusii bolo vysvetlené, že skúmanie zavinenia konkrétnou osobou (odborným garantom) bude predovšetkým predmetom činnosti komory pri skúmaní, či vytknuté porušenie zákona je súčasne aj disciplinárnym previnením člena komory alebo nie. Otázka zodpovednostných vzťahov bude ďalej precizovaná v návrhu zákona. |
| **RÚZSR** | **17. Pripomienka k článku III. Osnova návrhu zákona, bod 6. – Financovanie komory, strana 14,**Nie je zrejmé či budú vzdelávacie aktivity pre členov zadarmo, keďže sa budú uhrádzať z príspevkov členov. | O | A | Účasť na vzdelávacích aktivitách (s výnimkou prípadných cestovných náhrad a stravného) bude krytá z členských príspevkov. |
| **RÚZSR** | **25. Zásadná pripomienka k článku III. Osnova návrhu zákona, bod 9. - Pravidlá výkonu členstva v komore – práva a povinnosti členov komory, strana 18, druhý odsek**Nie je zrejmé, kto bude mať povinnosť platiť uvedené poistenie. Ide o zásadnú diskrimináciu zamestnancov voči podnikateľom, keďže podnikatelia náklady na poistenie zahrnú do svojej požadovanej odmeny avšak zamestnanci takúto možnosť nemajú.  | Z | A | Na rozporovom konaní došlo k odstráneniu rozporu a bolo dohodnuté, že otázka financovania komory, vrátane platby členských príspevkov bude predmetom diskusii pri príprave návrhu zákona tak, aby mohla byť podrobne spracovaná doložka vplyvov na rozpočet verejnej správy. |
| **RÚZSR** | **22. Zásadná pripomienka k článku III. Osnova návrhu zákona, bod 9. - Pravidlá výkonu členstva v komore – práva a povinnosti členov komory, strana 17, piaty odsek** Osoby oprávané konať v rámci verejného obstarávania (v zmysle organizačnej štruktúry jednotlivých obstarávateľov) majú právomoc vydať pokyn na určité konanie a postup v rámci svojich rozhodovacích právomocí. Nie je však doriešené, čo ak dôjde k nesúladu pokynov a postupov, napríklad ak taký úkon garant ako zamestnanec odmietne vykonať.  | Z | A | Na rozporovom konaní došlo k odstráneniu rozporu. Otázka možného konfliktu s pokynmi nadriadeného pracovníka, obzvlášť v prípadoch štátnej a verejnej služby, bude podrobnejšie riešená v návrhu zákona.  |
| **RÚZSR** | **21. Zásadná pripomienka k článku III. Osnova návrhu zákona, bod 8. - Podmienky vzniku členstva a pravidlá výkonu členstva v komore, strana 16, prvý odsek, posledná veta**Predmetná dĺžka praxe môže byť demotivujúca pre potenciálnych členov komory. Nie je upravené, čo sa bude považovať za vykonanie praxe, keď už zákazky budú realizované prostredníctvom garanta. Dĺžka praxe potrebná na samostatnú realizáciu zákaziek pre nového obstarávateľa je vysoko individuálna | Z |  | Na rozporovom konaní došlo k odstráneniu rozporu. V diskusii bolo vzájomne vysvetlené, že prax budú môcť preukázať aj napríklad zamestnanci verejného obstarávateľa alebo garanta.  |
| **RÚZSR** | **15. Pripomienka k článku III. Osnova návrhu zákona, bod 6. – Financovanie komory, strana 14**S ohľadom na deklarovaný primárny cieľ založenia komory, ktorým je "zefektívnenie a profesionalizácia" verejného obstarávania, ktorú možno považovať za verejný záujem s ohľadom na význam tejto oblasti vo vzťahu k alokácii verejných financií, odporúčame overiť možnosť: zakomponovania do zákona priamy ročný príspevok štátnej samosprávy odvodený napr. určitým promile od "hodnoty" realizovaných zákaziek, zavedenia ročných členských príspevkov "kolektívnych členov komory", ktorými by boli napr. obce alebo združenia záujmovej samosprávy spĺňajúce určené kritériá, ktoré by na základe členstva mohli využívať "bonifikované" služby poskytované komorou (napr. prístup do informačného systému v časti poradenstva a pod.).  | O | A | Otázka financovania komory, vrátane platby členských príspevkov bude predmetom diskusii pri príprave návrhu zákona tak, aby mohla byť podrobne spracovaná doložka vplyvov na rozpočet verejnej správy. |
| **RÚZSR** | **10. Zásadná pripomienka k článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena komory verejného obstarávania, strana 12, prvý odsek** V materiáli sa uvádza, že "Typ členstva, resp. oprávnenie realizovať verejné obstarávane sa navrhuje diferencovať v závislosti od druhu zákazky alebo koncesie do nasledovných kategórií: - všetky druhy zákaziek a koncesií, - civilné zákazky s nízkou hodnotou, ktorých predpokladaná hodnota je rovnaká alebo vyššia ako 50 000 eur (tovary a služby, vrátane tých podľa prílohy č. 1 zákona o verejnom obstarávaní) a 100 000 eur (stavebné práce) a podlimitné zákazky s využitím elektronického trhoviska." Odôvodnenie: Túto časť odporúčame upresniť, aby bolo jasné, aký typ zákaziek a do akej ceny môžu obstarávať verejní obstarávatelia – zamestnanci investora, prípadne iní, ktorí nie sú certifikovaní a nie sú členmi komory. Túto časť bude potrebné ďaleko podrobnejšie rozpísať, inak bude predmetom sporov medzi investorom / mesto, obec, kraj/ a NKÚ. Súhlas možno vysloviť s tým, že jednoduchšie VO by mali mať možnosť realizovať obstarávatelia aj bez potreby zapojenia členov komory – komora by pre takéto prípady mohla pripraviť usmernenia, postupy a vzory. Takisto bude potrebné doriešiť, čo s tzv. Ex ante kontrolami verejného obstarávania, ktoré vykonávajú pracovníci ministerstva – nemali by kontrolovať osoby ktoré nemajú odbornú spôsobilosť. Je otázne, či v takomto prípade sú ex ante kontroly vôbec potrebné, keďže je jasne definovaná zodpovednosť na strane verejného obstarávateľa. Ten by mal byť poistený aj pre prípad spôsobenia škody investorovi činnosťou pri verejnom obstarávaní a škoda by mala byť u neho vymáhateľná. Zmyslom zriadenia komory by, okrem tak potrebného skvalitnenia, mala byť aj snaha o zrýchlenie procesu VO a schvaľovania prípravného procesu, nakoľko dnes sa dĺžka VO podpisuje na deformovaní cien / ceny v projekte a ceny za ktoré sa realizuje majú rozdiely od 8 – 15 percent.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie. V nadväznosti aj na pripomienky ostatných subjektov bolo do návrhu legislatívneho zámeru ďalej doplnené odôvodnenie výšky finančných limitov pre povinnosť realizovať verejné obstarávanie prostredníctvom člena komory. V rámci prípravy návrhu zákona bude taktiež otvorená otázka ohľadom formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť. Otázka zodpovednostných vzťahov a poistenia bude bližšie špecifikovaná v návrhu zákona. |
| **RÚZSR** | **3. Zásadná pripomienka k článok I. Zdôvodnenie vypracovania nového zákona, str. 2, odsek 3**V navrhovanej podobe komora združuje subjekty s diametrálne odlišnými motiváciami a cieľmi, pričom ich záujmy nemôžu byť zjednotené. Existujú 3 skupiny subjektov, ktoré by sa v komore mali združovať: 1) skupina štátnych a verejných zamestnancov, ktorí vykonávajú činnosť obstarávateľa ako výkon štátnej alebo verejnej služby; 2) zamestnanci, ktorí vykonávajú činnosť obstarávateľa ako výkon svojich pracovnoprávnych povinností; 3) podnikatelia, ktorí vykonávajú činnosť obstarávateľa za účelom dosiahnutia zisku zo svojej činnosti. V navrhovanom nastavení existuje riziko konfliktu záujmov a možného ovplyvňovania, keďže členmi budú aj podnikateľské subjekty, čim bude ohrozená transparentnosť konania členov komory. Navrhujeme doplniť znenie legislatívneho zámeru o riešenie tejto problematiky  | Z | A | Na rozporovom konaní bolo po vzájomnej diskusii dohodnuté, že opatrenia na zamedzenie možnému konfliktu záujmov budú predmetnom návrhu zákona. |
| **RÚZSR** | **16. Zásadná pripomienka k článku III. Osnova návrhu zákona, bod 6. – Financovanie komory, strana 14, prvý odsek**V prípade umožnenia prijímania darov komorou nemusí byť zabezpečená nestrannosť a neovplyvniteľnosť komory a jej orgánov. Navrhujeme prehodnotiť možnosť prijímania darov. | Z | N | Možnosť prijímať dary považuje predkladateľ materiálu za štandardnú súčasť štruktúry príjmov, ktorú pozná aj právna úprava iných subjektov záujmovej samosprávy. |
| **RÚZSR** | **23. Zásadná pripomienka k článku III. Osnova návrhu zákona, bod 9. - Pravidlá výkonu členstva v komore – práva a povinnosti členov komory, strana 17, piaty odsek, posledná veta – odstúpenie od zmluvy** V prípade, že ide o zamestnanca, takáto možnosť nie je upravená v žiadnom predpise. Navrhujeme špecifikovať predstavu predkladateľa | Z | A | Do textu materiálu bolo doplnené, že oprávnenie odstúpiť od zmluvy (s verejným obstarávateľom alebo obstarávateľom) sa vzťahuje na odborného garanta vykonávajúceho činnosť ako externý subjekt. |
| **RÚZSR** | **12. Pripomienka k článku III. Osnova návrhu zákona, bod 4. - Pôsobnosť komory, strana 12**V záujme posilnenia spätnej väzby o výkone verejného obstarávania prostredníctvom člena komory odporúčame viesť v navrhovanom informačnom systéme komory verejne dostupné priebežné hodnotiace skóre každého člena komory vykonávajúceho verejné obstarávania pre potreby orientácie povinných osôb podľa ZVO pri výbere subjektu (osoby) vykonávajúcej podporné činnosti vo verejnom obstarávaní podľa § 2 ods. 4 ZVO.  | O | A | Na rozporovom konaní bolo dohodnuté, že otázka hodnotenia členov komory bude predmetom diskusii pri príprave návrhu zákona. |
| **RÚZSR** | **26. Zásadná pripomienka k článku III. Osnova návrhu zákona, bod 11. Úprava disciplinárnej zodpovednosti člena komory, strana 19, prvý odsek**Vzhľadom na organizačnú štruktúru povinných subjektov môže byť garant vždy len v pozícii poradcu/konzultanta keďže právomoci na rozhodovanie majú iné osoby. | Z |  | Na rozporovom konaní došlo po vzájomnej diskusii k odstráneniu rozporu.  |
| **RÚZSR** | **8. Zásadná pripomienka k článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena komory verejného obstarávania, strana 11, prvý a druhý odsek** Zabezpečenie súhlasu garanta verejného obstarávania pri zmenách zmlúv bude predstavovať obrovskú administratívnu záťaž, ako aj predĺženie času, za ktorý je možné vykonať nevyhnutné a niekedy časovo neodkladné zmeny. Taktiež umožňuje tzv. právo veta pre odborného garanta. Nie je možné zo strany odborného garanta prevziať zodpovednosť za všetky predmetné procesy. Nie je možné očakávať, že garant bude mať dostatočnú odbornú spôsobilosť, aby vedel posúdiť opis zákazky pri špecifických a vysoko odborných komoditách. Napriek tomu, že nie je možné očakávať, že člen komory ako garant konkrétneho verejného obstarávania bude všetky vymenované úkony uskutočňovať sám a na základe vlastných poznatkov, bude za takéto postupy a rozhodnutia zodpovedať ako celok?  | Z | A | Na rozporovom konaní došlo k odstráneniu rozporu. Otázka zodpovednostných vzťahov (vrátane zodpovednosti člena komory za opis predmetu zákazky) bude bližšie rozpracovaná v návrhu zákona. |
| **RÚZSR** | **4. Zásadná pripomienka k článok I. Zdôvodnenie vypracovania nového zákona, str. 3, odsek 2**Zvyšovanie odbornej úrovne obstarávateľov je možné dosiahnuť aj inak ako zriadením komory a to riešením komplexného vzdelávania, či už zo strany vysokých škôl alebo UVO, pričom by nedochádzalo k riziku privatizácie obstarávateľov, možného ovplyvňovania, možnosti vzniku konfliktu záujmov a netransparentnosti. Navrhujeme doplniť a popísať aj alternatívy na dosiahnutie uvedeného cieľa. | Z | A | Na rozporovom konaní došlo k odstráneniu rozporu a k vysvetleniu, že predkladateľ materiálu plne podporuje vzdelávanie v oblasti verejného obstarávania ja na vysokých školách, ako aj úzke zapojenie štátu do týchto činností. V rámci prípravy zákona bude otvorená diskusia aj na túto tému. |
| **SEPS** | **III. Osnova návrhu zákona, ods. 8 až 11, vznik, výkon (práva a povinnosti), zánik členstva, a disciplinárna zodpovednosť člena komory**Jednou z podmienok pre zápis do komory sa navrhuje preukázanie poistenia zodpovednosti za škody, čo navrhovateľ vôbec neodôvodnil. Návrh konštrukcie budúceho vzťahu „člen – komora“ v rozsahu článkov 9-11 pôsobí zjavne nevyvážene, na jednej strane sú detailne rozpracované reštriktívne postupy voči členovi komory, ale úplne absentuje druhá poloha komory – právna ochrana člena. Zdôvodnenie: Pokiaľ uvedené má pokrývať možné pokuty, ktoré sú ako sankcie navrhované voči členom komory, je nutné uviesť, že v súčasnosti platné znenie zákona o verejnom obstarávaní ukladá Úrad pre verejné obstarávanie v prípade správnych deliktov uložiť pokutu, pričom je ponechané na slobodnej vôli podnikateľských subjektov, či sa v súvislosti s podnikateľskou činnosťou poistia, alebo nie. Z vymedzenia politiky profesionalizácie, uvedeného v Odporúčaní Komisie EÚ 2017/1805 z 03.10.2017 k profesionalizácii verejného obstarávania, vyplýva, že cieľom profesionalizácie je prilákať, rozvíjať a udržať pracovníkov s potrebnými zručnosťami, zamerať sa výkonnosť a čo najefektívnejšie využívať dostupné nástroje a techniky. Navrhované podmienky zápisu do komory, či už povinný členský poplatok, povinnosť vykonania skúšky (opäť za úhradu), povinné poistenie zodpovednosti za škody, budú skôr kontraproduktívne a budú odrádzať od vstupu do komory. Profesijná organizácia obdobného typu musí mať prostredníctvom svojho odborného zázemia vo svojom portfóliu činností ako je „servis a podpora“ ktorých účelom bude okrem iného aj ochrana pred diskreditačnými pokusmi strán zainteresovaných v procese. Zabezpečenie vzdelávania členom komory je v tak problematickej oblasti, ako je verejné obstarávanie len „povinné minimum“, ktoré si v konečnom dôsledku dokáže člen riešiť aj individuálne konkrétnym výberom v konkurenčnom prostredí vzdelávania. | Z | N | Na rozporovom konaní nedošlo k odstráneniu rozporu. |
| **SEPS** | **I. Zdôvodnenie vypracovania nového zákona**Nesúhlasíme s legislatívnym zámerom Úradu pre verejné obstarávanie zaviesť Komoru verejného obstarávania, ktorej cieľom má byť vzdelávanie osôb prostredníctvom, ktorých sa bude vykonávať verejné obstarávanie. Zdôvodnenie: Z Dôvodovej správy k zákonu č. 95/2013 Z. z. ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý k 01.06.2013 zrušil inštitút odborne spôsobilých osôb vyplýva, citujeme: „Vzhľadom na skutočnosť, že inštitút odborne spôsobilej osoby, ako viazaná živnosť a štátom regulovaná činnosť v oblasti verejného obstarávania sa v praxi neosvedčil z pohľadu prínosu ku kvalite a zlepšeniu procesov verejného obstarávania, navrhuje sa zrušiť. Náhradou budú ustanovenia o certifikácii, ktoré sa budú týkať konkrétnych postupov, dokumentov a prostriedkov, používaných vo verejnom obstarávaní.“ Keďže v minulosti existujúca obdoba profesionalizácie v oblasti verejného obstarávania ukázala, že obdobný inštitút nebol prínosom ku kvalite a zlepšeniu procesov vo verejnom obstarávaní, máme za to, že ani komorou vynútená profesionalizácia k zlepšeniu stavu neprospeje. Príkladom by mohlo byť aj Ministerstvo pro místní rozvoj Českej republiky, ktoré od roku 2016 aktívne organizuje školenia v oblasti verejných zákaziek a zákona o zadávaní verejných zákaziek, ktorých cieľom je výrazné posilnenie odbornosti subjektov v oblasti verejných zákaziek a to nielen v súvislosti s novou legislatívou. Vzdelávací program je koncipovaný ako viacstupňový vzdelávací systém, ktorý sa zameriava nielen na skúsených zadávateľov, ale aj na začiatočníkov. Jednotlivé časti vzdelávacieho programu sa zameriavajú vždy na konkrétnu oblasť zákona, resp. na určité špecifické komodity, resp. na špecifiká konkrétnych zadávateľov. Všetky školenia sú zadarmo.  | Z | N | Rozpor trvá. Predkladateľ pripomienky považuje za proporčnejšie aby vzdelávanie po vzore ČR zabezpečoval ÚVO. Predkladateľ nesúhlasí s povinným členstvom zamestnancov v komore a s povinným poistením. Podľa predkladateľa pripomienky nie je proporčné, aby člen komory ako garant verejného obstarávania niesol zodpovednosť za vecnú správnosť opisu predmetu zákazky |
| **SEPS** | **I. Zdôvodnenie vypracovania nového zákona**Nesúhlasíme s legislatívnym zámerom Úradu pre verejné obstarávanie zriadiť Komoru verejného obstarávania ako subjekt záujmovej samosprávy. Zdôvodnenie: Legislatívny zámer je v rozpore s návrh novelizácie zákonov jednotlivých komôr, kde v materiáli „Návrh zásad novelizácie zákonov upravujúcich komory“, ktorý vypracovalo Ministerstvo spravodlivosti Slovenskej republiky na základe uznesenia vlády č. 830 zo 28.08.2003, kde sú v bode A. Kritériá nevyhnutnosti regulácie komôr stanovené nasledovné podmienky zriadenia komôr, ktoré musia byť splnené kumulatívne: 1. komora vykonáva alebo má vykonávať funkcie, ktoré by nemohla vykonávať ako dobrovoľné združenie a je v záujme štátu, aby tieto funkcie vykonávala; v rozsahu týchto funkcií prenesie štát na komoru výkon verejnej moci, 2. výkon týchto funkcií štátu je z hľadiska celkových nákladov na ich výkon a z hľadiska cieľov, ktoré sa sledujú efektívnejšie vykonávaný prenesením výkonu verejnej moci na komory ako priamo zo strany štátu; náklady štátu, ktoré by si vyžiadalo vybudovanie kapacít na zabezpečenie výkonu verejnej moci by prevýšili riziká spojené s prenosom výkonu verejnej moci v týchto oblastiach na komoru, 3. komory združujú fyzické osoby alebo právnické osoby vykonávajúce podnikanie alebo povolanie v oblastiach, v ktorých je regulácia podnikania alebo povolania nevyhnutná; reguláciu profesijných služieb je potrebné zavádzať len na také trhy poskytovania profesijných služieb, u ktorých dochádza k ich zlyhávaniu, pričom výber regulačných nástrojov na elimináciu trhových zlyhaní by mal zohľadňovať minimalizáciu negatívnych dopadov regulácie na konkurenčné prostredie a hospodársku súťaž, 4. na komoru štát zákonom prenáša úplne alebo čiastočne výkon verejnej moci v oblasti prideľovania licencií na výkon podnikateľskej činnosti alebo povolania (napr. formou registrácie) a dohľadu nad kvalitou poskytovania profesijných služieb. | Z | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. Navrhovaný systém je pritom budovaný na obdobných zásadách ako bol v minulosti inštitút odborne spôsobilých osôb. |
| **SEPS** | **I. Zdôvodnenie vypracovania nového zákona**Nesúhlasíme s legislatívnym zámerom Úradu pre verejné obstarávanie zriadiť Komoru verejného obstarávania ako subjekt záujmovej samosprávy. Zdôvodnenie: Legislatívny zámer zákona je v rozpore s materiálom „Analýza vplyvu všeobecných, profesijných a prierezových komôr na podnikateľské prostredie s návrhom ďalšieho postupu" (ďalej len „materiál”), ktorý vypracovalo Ministerstvo hospodárstva Slovenskej republiky na základe uznesenia vlády SR č. 830/2003 zo 28.08.2003. Z Predkladacej správy materiálu citujeme: „...Skutočným motívom návrhov na zriadenie či posilnenie komory nikdy nie je snaha o zvýšenie kvality, ale naopak v prípade profesijnej komory je ním vždy snaha obmedziť prístup nových subjektov do príslušného odvetvia a zachovať tak pozíciu subjektov už pôsobiacich na trhu... ...Vznik profesijných komôr teda nielenže nevedie a nemôže viesť ku zvýšeniu kvality služieb v príslušnom odvetví, ale vznik týchto komôr s právomocou regulovať vstup do odvetvia má preukázateľne vždy za následok obmedzenie konkurencie a umelé udržiavanie vyšších cien v odvetví... ...prenesenie právomoci na komoru tak nie je prejavom posilnenia demokracie, ale naopak prejavom posilnenia prvkov štátom podporovaného podnikateľského korporativizmu, ktorý je vo svojej podstate protitrhový a antidemokratický. ...Snahy o presadenie systému rozhodovania o prístupe do podnikania „samosprávnou“ komorou sú teda typickou ukážkou „rent-seeking“ lobistických aktivít, ktoré by štát nemal akceptovať, a to práve z toho dôvodu, že je potrebné podporovať konkurenciu a kvalitu a ochraňovať aj záujmy spotrebiteľa. Je preto potrebné odolávať tlakom záujmových skupín na zriaďovanie stále nových komôr... ...Členstvo v komore je vždy spojené s platením členského príspevku. Komory s povinným alebo automatickým členstvom preto predstavujú pre svojich členov de facto aj formu dodatočného zdanenia ich aktivít. Povinné členské príspevky a možnosť profitovať z prerozdelenia takto získaných prostriedkov bývajú často jedným z hlavných motívov, pre ktorý záujmové skupiny (či už skupiny podnikateľov alebo výkonné aparáty komôr) presadzujú posilňovanie právomocí komôr. ...Komory s povinným členstvom jednoznačne predstavujú neodôvodnenú bariéru pre vstup do podnikania zo strany podnikateľských organizácií a z tohto dôvodu neodporúčame vláde SR akceptovať povinné členstvo tak u existujúcich ako aj novozakladaných komôr.“ Materiál identifikoval nasledujúce námety sledujúce zlepšenie postavenia účinnosti komôr: - Zrušiť povinné členstvo (zo zákona) v stavovských (profesionálnych) komorách. - Požadované absolvovanie osobitného školenia pri vstupe za člena a pri aktualizovaní a zvyšovaní profesionality neviazať na školenia organizované príslušnou komorou, ale umožniť ich organizovanie v zmysle zákona o verejnom obstarávaní, resp. inými osobami za splnenia vopred stanovených podmienok. - Prehodnotiť štátom delegované činnosti od ďalších činností, ktoré si komory stanovujú na princípoch samosprávy a tieto vrátiť do kompetencie štátu (napr. vykonávanie skúšky), alebo riešiť ich všeobecne záväznými predpismi, čím sa zníži miera korporativizmu. Ak sa štát rozhodne delegovať niektoré činnosti na komory, tak je potrebné to riešiť cez verejné zaobstarávanie a následne uzatvoriť zmluvný vzťah. - Stanoviť právnu a hmotnú zodpovednosť komôr za štátom delegované činnosti a opatrenia komory voči občanom a ich preskúmateľnosť súdmi. - Zjednodušiť štruktúru profesijných komôr. - Vykonať anketu členskej základne jednotlivých komôr s povinným členstvom, najmä na určenie pozitív a negatív členstva z hľadiska vplyvu obmedzovania výkonu podnikateľskej činnosti.  | Z | N | Predkladateľ materiálu zotrváva na koncepte budovania subjektu záujmovej správy |
| **SEPS** | **I. Zdôvodnenie vypracovania nového zákona**Nesúhlasíme s návrhom zákona, ktorý považuje za opodstatnené, aby sa povinné členstvo v komore vzťahovalo, okrem osôb vykonávajúcich činnosti vo verejnom obstarávaní v rámci podnikateľskej činnosti, aj na zamestnancov verejných obstarávateľov alebo obstarávateľov. Zdôvodnenie: Uvedené zdôvodnenie je v rozpore so zámerom právnych úprav komôr zriadených zákonom s povinným členstvom vyjadrenom v materiáli „Návrh zásad novelizácie zákonov upravujúcich komory, ktorý vypracovalo Ministerstvo spravodlivosti Slovenskej republiky na základe uznesenia vlády č. 830 zo 28.08.2003, kde sa v bode B. Povinné členstvo uvádza, citujeme: „Povinné členstvo osôb, ktoré danú činnosť vykonávajú výlučne ako zamestnanci nie je opodstatnené, pretože ako zamestnanci neznášajú zodpovednosť za výkon danej činnosti voči tretím osobám, s výnimkou prípadu, ak sú zodpovedným zástupcom pre výkon danej činnosti v právnickej osobe. Opodstatnenosť povinného členstva je v týchto prípadoch daná tým, že komory vykonávajú dohľad nad dodržiavaním pravidiel výkonu podnikateľskej činnosti alebo výkonu povolania. Povinné členstvo osôb, ktoré danú činnosť vykonávajú výlučne ako zamestnanci nie je opodstatnené pretože ako zamestnanci neznášajú zodpovednosť za výkon danej činnosti voči tretím osobám, s výnimkou prípadu, ak sú zodpovedným zástupcom pre výkon danej činnosti v právnickej osobe.“ V zmysle smerníc EÚ, ako aj zákona o verejnom obstarávaní je voči Úradu pre verejné obstarávanie za proces verejného obstarávania zodpovedný obstarávateľ/verejný obstarávateľ, osoba podľa § 8. Povinné členstvo zamestnanca je v rozpore zo zákonom č. 311/2001 Z. z. Zákonníka práce. Zamestnanec nekoná vo svojom mene ani na vlastnú zodpovednosť. Zároveň, vzhľadom na skutočnosť, že jednotlivé dokumenty vo verejnom obstarávaní v rámci vnútorných procesov obstarávateľa schvaľujú orgány spoločnosti – predstavenstvo/dozorná rada, nie je možné zodpovednosť za celý proces verejného obstarávania vzťahovať na garanta – člena komory, ktorý žiadnym spôsobom nemôže zmeniť závery uznesení zo zasadnutí orgánov spoločnosti. | Z | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné. Navrhovaný systém je pritom budovaný na obdobných zásadách ako bol v minulosti inštitút odborne spôsobilých osôb. |
| **SEPS** | **I. Zdôvodnenie vypracovania nového zákona, ods. 10 samofinancovanie komory**Nesúhlasíme s tvrdením predkladateľa legislatívneho zámeru, že komora bude financovaná na princípe samofinancovateľnosti. Pritom z predloženého legislatívneho zámeru nie je jasné ani to, odkiaľ sa budú čerpať financie – prvotné náklady pre komoru verejného obstarávania. Žiadame predkladateľa legislatívneho zámeru, aby presne a jednoznačne určil ako sa bude tvoriť Zisk na samofinancovanie komory. Zdôvodnenie: Samofinancovanie z vnútorných zdrojov má najväčší význam hlavne z kvantitatívneho hľadiska financovanie zo zisku – samofinancovanie. Zisk pri riadení komory sa využíva ako jeden z najdôležitejších syntetických ukazovateľov úspešnosti a efektívnosti podnikania, hlavne vo vzťahu k vloženému kapitálu. Na samofinancovanie podnikových potrieb závisí od mnohých faktorov, je suma zisku, predovšetkým od masy zisku vytvorenej v podniku, je daná objemom a štruktúrou realizovanej produkcie a závisí od objemu realizovanej produkcie. Samofinancovanie závisí hlavne od ceny jednotky realizovanej produkcie, ktorá ovplyvňuje zisk priamo úmerne, od výšky nákladov na jednotku produkcie, ktorá ovplyvňuje zisk nepriamo úmerne ako aj od intenzity zdaňovania zisku – objemu dane zo zisku, ktorú upravuje zákon č. 595/2003 Z. z. o dani z príjmu. Zisk po zdanení sa rozdeľuje na také časti, ktoré odčerpávajú z podniku jeho vlastníci na osobnú spotrebu, resp. na investovanie mimo podniku a na druhú časť, ktorá zostáva v komore/podniku na samofinancovanie jeho rozvoja. | Z | N | Rozpor trvá aj napriek tomu, že ambícia predkladateľa materiálu je vypracovať podrobnú analýzu vplyvov v štádiu prípravy návrhu zákona. |
| **SEPS** | **III. Osnova návrhu zákona bod 12. Vznik členskej základne a voľba prvých členov orgánov komory, ods. 1-2**Nesúhlasíme, aby Úradu pre verejné obstarávanie mal účasť a priamy vplyv v ktorýchkoľvek štruktúrach komory na akýchkoľvek štruktúrach a priamy vplyv. Nesúhlasíme s názorom Úradu pre verejné obstarávanie, aby sa vytvorilo „akési medziobdobie“ s časovým rámcom dvoch rokov. Nesúhlasíme, aby Úrad pre verejné obstarávanie vykonával činnosti komory do jej uvedenia do praxe. Zdôvodnenie: Legislatívny zámer je v rozpore so zámerom právnych úprav komôr zriadených zákonom s povinným členstvom vyjadrenom v materiáli „Návrh zásad novelizácie zákonov upravujúcich komory“, ktorý vypracovalo Ministerstvo spravodlivosti Slovenskej republiky na základe uznesenia vlády č. 830 zo 28.08.2003, kde sa v bode B. Povinné členstvo uvádza, citujeme: „Priamy vplyv štátu v oblasti stavovskej samosprávy je potrebné akceptovať tam, kde je to podmienené verejným záujmom zásadného významu a v prípadoch, keď nositeľom výkonu verejnej moci je priamo fyzická osoba (výkon funkcie notára a funkcie súdneho exekútora). V týchto prípadoch je odôvodnené ponechať štátnemu orgánu aj právo na ich menovanie a odvolávanie.“ | Z | N | Na rozporovom konaní po vzájomnej diskusii nedošlo k odstráneniu rozporu.  |
| **SPP** | **návrhu ako celku**Vzhľadom na skutočnosť, že v súčasnosti absentuje nie len osobitná právna regulácia profesionalizácie verejného obstarávania, ale aj akékoľvek pravidlá na združovanie osôb vykonávacích činnosti vo verejnom obstarávaní, neexistuje jednotná riadená vzdelávacia platforma, ktorá by zabezpečila právne správne poskytovanie informácií vo veci otvorených otázok v oblasti verejného obstarávania, ani kontinuálne vzdelávanie v oblasti verejného obstarávania, vnímame veľmi pozitívne legislatívny zámer vytvoriť tzv. Komoru verejného obstarávania („Komora“), ktorá by mala byť jedným zo základných pilierov profesionalizácie verejného obstarávania. Máme za to, že Komora by mala nevyhnutne a veľmi úzko kooperovať s Úradom pre verejné obstarávanie a ďalšími inštitúciami štátu disponujúcimi kontrolnými právomocami vo verejnom obstarávaní tak, aby bol zabezpečený výkladový súlad jednotlivých inštitútov verejného obstarávania. Navrhujeme v rámci zákona o komore verejného obstarávania preto bližšie vymedziť najmä spoluprácu medzi Komorou a Úradom pre verejné obstarávanie v oblasti profesionalizácie vzdelávania a niektorých podmienok vydávania povolení na výkon činnosti. Navrhovateľom zamýšľaná diferenciácia v závislosti od druhu zákazky podľa hodnoty na jednotlivé kategórie môže byť, vzhľadom na cieľ zvýšenia profesionalizácie verejného obstarávania, nedostatočná. Zo zámeru vyplýva, že členstvo sa nebude vzťahovať na civilné zákazky s hodnotou, ktorých predpokladaná hodnota je rovná alebo nižšia ako 50 000 eur (tovary a služby, vrátane tých podľa prílohy č. 1 zákona o verejnom obstarávaní) a 100 000 eur (stavebné práce) a podlimitné zákazky s využitím elektronického trhoviska. Najmä v prípade týchto zákaziek však okrem zákaziek realizovaných s využitím elektronického trhoviska odporúčame zvážiť možnosť zavedenia povinného členstva v Komore (aspoň na úrovni povinného vzdelávania osôb realizujúcich takéto zákazky), z dôvodu, že najmä pri zadávaní týchto zákaziek sa často vyskytujú nedostatky, ktoré vyplývajú z absentujúcej znalosti Zákona o verejnom obstarávaní. Zavedenie povinnosti realizovať verejné obstarávanie len prostredníctvom člena Komory verejného obstarávania môže tiež byť značne obmedzujúce pre veľkých verejných obstarávateľov, resp. obstarávateľov, ktorí realizujú ročne niekoľko desiatok verejných obstarávaní. Tieto subjekty realizujú obstarávania najmä využitím interných kapacít (zamestnanci), ktorých práva a povinnosti sú spravidla vymedzené v pracovnej zmluve, pričom v záujme zaistenia neprerušeného priebehu procesu obstarávania bude značne problematické zabezpečiť, z časového a finančného hľadiska, pre tieto subjekty dostatočný počet členov Komory aj s ohľadom na náklady s tým súvisiace, teda povinný členský poplatok a povinné poistenie. Vzhľadom na zavedenie povinnosti realizovať verejné obstarávanie len prostredníctvom „garanta“ tiež nie je zrejmé akým spôsobom bude zohľadňovaná prax potenciálnych záujemcov o členstvo s ohľadom na získanie potrebnej praxe. Uvedená skutočnosť by mala byť v zákone špecifikovaná. V záujme zabezpečenia nestrannosti Komory navrhujeme, aby v navrhovaných orgánoch Komory (predsedníctvo, vzdelávacia a skúšobná komisia, revízna komisia, disciplinárna komisia) boli aj zástupcovia obstarávateľov a verejných obstarávateľov. Z legislatívneho zámeru nie je jednoznačné aký účel bude plniť kreditový systém a ako budú zohľadnené skúsenosti člena Komory z doterajšej praxe vo verejnom obstarávaní, ktorý navrhujeme dopracovať. Navrhujeme taktiež podrobnejšie upraviť pravidlá sankcionovania za odborné a osobnostné previnenia a špecifikovať výšku pokuty za jednotlivé porušenia. Vzhľadom na dlhodobú absenciu odbornej platformy na zabezpečenie kvalitného a jednotného vzdelávania, riadené zdieľanie informácií najlepšej praxe a riadenú výmenu skúseností, odporúčame predmet činnosti Komory zamerať najmä na vybudovanie jednotnej inštitucionalizovanej platformy na zvyšovanie odbornosti a kvalifikácie osôb realizujúcich zadávanie zákaziek vo verejnom obstarávaní, v úzkej súčinnosti s Úradom pre verejné obstarávanie, založenej na dobrovoľnosti bez obmedzenia realizovať úkony vo verejnom obstarávaní prostredníctvom člena Komory – garantom. | Z |  | Pirpomienkujúci subjekt ospravedlnil svoju neúčasť na rozporovom konaní. |
| **ŠÚSR** | **všeobecná pripomienka**Navrhujeme prehodnotiť potrebu vzniku Komory z nasledujúcich dôvodov: 1. Reagujeme na časť zámeru: "Navrhuje sa, aby komora bola zriadená zákonom ako subjekt záujmovej samosprávy, na základe čoho bude na ňu prenesená časť výkonu verejnej moci. Komora tak bude disponovať vlastnými orgánmi, ako aj normotvornou činnosťou a v tejto súvislosti bude zabezpečovať vydávanie povolení pre výkon činností vo verejnom obstarávaní, dohľad nad vykonávaním týchto činností, vrátane vykonávania disciplinárnych právomocí, a predovšetkým bude zodpovedná za trvalé vzdelávanie svojich členov, ktoré by malo byť založené na kreditovom systéme.(...) Kontrola štátu by mala byť zabezpečená prostredníctvom dohľadu nad činnosťou komory, zahŕňajúcom členstvo v kontrolnom a disciplinárnom orgáne a právo podať návrh na disciplinárne konanie voči členovi komory. Štát by sa prostredníctvom Úradu pre verejné obstarávanie taktiež mal podieľať aj na kreovaní prvotnej členskej základne komory, ktorá bude následne voliť členov jednotlivých orgánov.". Z citovaného textu vyplýva vznik nového hybridného subjektu záujmovej samosprávy, ktorej členmi budú aj zamestnanci štátnej správy - z hľadiska obsahu štátnozamestnaneckého vzťahu je problematické, aby štátny zamestnanec zodpovedal disciplinárne za výkon štátnej služby nielen štátu ale aj Komore, ak táto okrem zabezpečenia jeho vzdelávania nemá prakticky žiadny dosah a zodpovednosť za výsledok procesu verejného obstarávania a dodržiavanie právnych predpisov v príslušnom služobnom úrade v postavení verejného obstarávateľa. Navyše pokiaľ ide o práva členov Komory, vzhľadom na ich (štátno)zamestnanecký status, ich práva sú objektom ochrany zástupcov zamestnancov. 2. Predkladateľ nijakým spôsobom neuvádza, prečo je inštitút odborne spôsobilých osôb "historicky prekonaný". Podotýkame, že viacero rezortov využíva inštitút nadobudnutia osobitných kvalifikačných predpokladov na vykonávanie štátnej služby alebo práce vo verejnom záujme vrátane mechanizmu ich nadobúdania resp. udržiavania a prehlbovania, ktorý je predpokladom trvania pracovného vzťahu. Takýmto príkladom môže byť napríklad rezort Ministerstva životného prostredia SR. Vnímame "prekonanosť" inštitútu, ako problém jeho v minulosti zavedenej právnej úpravy, v ktorej absentoval prepracovaný systém. 3. Predkladateľ neponúka konkrétne príklady očakávaného zlepšenia procesov verejného obstarávania, ktoré nastanú zavedením záujmovej samosprávy. V bodoch 2 a 3 predloženého zámeru sa uvádzajú všeobecné ciele, aké sa majú dosahovať v rámci jeho trvalej efektívnosti - motivácia, benefity, vzdelávanie, antikorupčné opatrenia, v bode 3 ide o ciele presahujúce do procesu samotného verejného obstarávania- zámer však konkrétne nástroje s výnimkou vydania etického kódexu neuvádza, resp. deklaruje to, čo je možné zabezpečiť alebo sa zabezpečuje aj bez vzniku Komory (celoživotné vzdelávanie). V tomto ohľade sa vynára potreba ponúknuť a diskutovať v materiáli tohto druhu viacero scenárov, ktoré zahŕňajú aj možnosť očakávaného zlepšenia prostredníctvom 1. prilákania väčšieho počtu záujemcov o pozície spojené s procesom verejného obstarávania, 2. zefektívnenia (skvalitnenia) existujúcich kontrolných mechanizmov štátu, 3. reformy samotného procesu verejného obstarávania, ktorí napríklad dodnes nadbytočne komplikuje oblasť vedy a výskumu., 4. spolupráce vysokých škôl na vzdelávaní odborníkov vytvorením ak nie odboru štúdia, tak konrétneho predmetu. 4. Kreovanie členstva na dobrovoľnej báze, ktoré samo osebe predstavuje vytvorenie dvoch kategórií odborne spôsobilých osôb. Ak má byť komora zárukou zlepšenia, potom nemôžu existovať popri sebe dve kategórie zamestnancov. Menší obstarávatelia môže mať tendenciu prepustiť svojich zamestnancov, ktorí sa venujú verejnému obstarávaniu a činnosti outsorcovať, čo môže viesť k spomaleniu procesov vzhľadom na vyťaženosť externistov. V tejto súvislosti nie je zrejmé, ako bude posudzovaná diferencovaná odborná spôsobilosť - či budú požadovaným predpokladom výkonu práce vo verejnom obstarávaní špecifické alebo všeobecné znalosti postupov verejného obstarávania alebo bude postačovať samotné členstvo. Návrh taktiež neobsahuje katalóg jednotlivých profesií v rámci verejného obstarávania, čo je vzhľadom na jeho viacfázový a multidisciplinárny charakter neopomenuteľné - rôzne osoby sa v rôznej miere podieľajú na výsledku verejného obstarávania. Čiže, aby sa nestalo, že člen komory bude nespôsobilý vzhľadom na proces verejného obstarávania, ktorý má zabezpečovať. | O | N | Predkladateľ materiálu zotrváva na koncepte budovania komory ako subjektu záujmovej správy. Táto skutočnosť v sebe nevyhnutne zahŕňa aj oprávnenie komory rozhodovať v disciplinárnych záležitostiach voči jej členom.  |
| **ÚGKKSR** | **všeobecne k materiálu**Odporúčame doplniť predložený legislatívny zámer o výšku členských poplatkov a o definovanie osoby povinnej tento poplatok platiť v prípade, že člen komory vykonáva činnosť v rámci služobného (pracovného) vzťahu a tiež vypracovať na to nadväzujúcu doložku vybraných vplyvov na rozpočet verejnej správy. | O | ČA | Do materiálu bolo doplnené rámcové vyčíslenie nákladov spojené s členstvom v komore. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. Povinnosť platenia poplatkov spojených s členstvom za osoby v zamestnaneckom vzťahu bude bližšie špecifikovaná v návrhu zákona. |
| **ÚJDSR** | **vlastnému materiálu časť III. Osnova návrhu zákona bod 2**Návrh právnej úpravy chce zakotviť povinnosť členstva osôb, ktoré vykonávajú činnosti v oblasti verejného obstarávania, v Komore verejného obstarávania a to pre všetky druhy zákaziek, čo znamená, že aj pre zákazky s nízkou hodnotou. V súčasnosti zákazky s nízkou hodnotou môžu realizovať v súlade s internými predpismi aj zamestnanci, od ktorých sa nepožaduje niekoľkoročná prax z oblasti verejného obstarávania, ale ktorí predovšetkým majú skúsenosti v oblasti definovaného predmetu zákazky. V prípade verejného obstarávateľa, ktorý realizuje predovšetkým zákazky s nízkou hodnotou a má len jedného zamestnanca, ktorý realizuje podlimitné zákazky a usmerňuje proces pri zákazkách s nízkou hodnotou, nie je mysliteľné, aby členmi komory sa stali všetci zamestnanci, ktorí v súčasnosti realizujú zákazky s nízkou hodnotou. Týchto zamestnancov k tomu by nebolo možné nútiť a tak verejný obstarávateľ by mal problém ako zabezpečiť proces realizácie všetkých zákaziek verejného obstarávateľa, nakoľko to nie je možné zabezpečiť fyzicky jednou osobou. S navrhovanou právnou úpravou nesúhlasíme.  | O | N | Predkladateľ materiálu upozorňuje na skutočnosť, že v nadväznosti na navrhovanú diferenciáciu typov členstva v komore civilné zákazky s nízkou hodnotou, ktorých predpokladaná hodnota je nižšia ako 50 000 eur (tovary a služby) a 100 000 eur (stavebné) nebude potrebné zadávať prostredníctvom odborného garanta. Vzhľadom na zvyšovanie hornej hranice finančných limitov pre zákazky s nízkou v zmysle ostatných novelizácií zákona o verejnom obstarávaní, predkladateľ materiálu nepovažuje za dôvodné, aby navrhovaná úprava úplne vylučovala spod svojej pôsobnosti zákazky s nízkou hodnotou. |
| **ÚJDSR** | **vlastnému návrhu materiálu Zdôvodnenie vypracovania nového zákona bod 1**V minulosti bol zavedený inštitút odborne spôsobilej osoby (OSO), ktorý sa neosvedčil. Z materiálu jednoznačne nevyplýva, že navrhovaným zavedením nového inštitútu (komory verejného obstarávania) budú procesy verejného obstarávania realizované podstatne profesionálnejšie. Pri zavedení povinnosti, že povinná osoba musí zastrešiť verejné obstarávanie osobou, ktorá bude členom komory v prípade menších verejných obstarávateľov (z hľadiska financií, počtu osôb, skutočnosti, že obstarávajú predovšetkým zákazky s nízkou hodnotou) môžu nastať problémy takúto osobu zabezpečiť. S navrhovanou právnou úpravou nesúhlasíme.  | O | N | Inštitút odborne spôsobilých osôb bol odmietnutý zákonodarcom v roku 2013 a v roku 2017 v medzirezortnom pripomienkovom konaní k návrhu novely zák. č. 343/2015. Z tohto dôvodu prekladateľ materiálu považoval za dôvodné založiť profesionalizáciu na inom koncepte. Predkladateľ materiálu ďalej poukazuje na skutočnosť, že v nadväznosti na navrhovanú diferenciáciu typov členstva v komore civilné zákazky s nízkou hodnotou, ktorých predpokladaná hodnota je nižšia ako 50 000 eur (tovary a služby) a 100 000 eur (stavebné) nebude potrebné zadávať prostredníctvom odborného garanta. Predkladateľ materiálu sa domnieva, že táto skutočnosť vo veľkej mieri rieši prípady menších verejných obstarávateľov.  |
| **ÚJDSR** | **vlastnému návrhu materiálu časť III. Osnova návrhu zákona bod 6**V návrhu nie sú stanovené sumy za vykonanie odbornej skúšky a príspevku člena komory a nie je uvedený ani spôsob ako tieto sumy budú stanovené. V zámere je uvedené, že príspevky budú platiť členovia komory. Avšak v prípade zamestnancov v štátnej správe je predpoklad, že tieto príspevky, ako aj úhrady za vykonanie skúšky budú platiť verejný obstarávatelia (zamestnávatelia). Čo znamená, že značnú časť príjmov komory by tvorili v skutočnosti prostriedky štátneho rozpočtu. A preto nemožno konštatovať, že komora bude budovaná na princípe samofinancovania. V prípade, že bude vyslovene stanovené, že členské má platiť len člen komory (bez ohľadu na to, či je zamestnanec) možno očakávať nevôľu od zamestnancov, ktorí toto môžu považovať za určitú diskrimináciu, vzhľadom k tomu, že v ďalších profesiách a odboroch sa toto nevyžaduje. Odporúčame alebo doplniť sumy alebo spôsob ako budú sumy stanovené.  | O | ČA | V nadväznosti aj na pripomienky ostatných subjektov bolo do doložky vplyvov doplnené rámcové vyčíslenie nákladov spojené s členstvom v komore. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **ÚMS** | **k materiálu - k úvodnej časti zdôvodnenia - V úvode materiálu v „Zdôvodnenie vypracovania nového zákona“ sa okrem iného konštatuje, cit.: „Verejné obstarávanie je odbornou činnosťou, ktorá sa nepochybne vyznačuje interdisiciplinárnym charakterom. Na základe toho združuje široký okruh subjektov, a to od profesionálnych nákupcov, ktorí ďalej môžu byť špecializovaní v závislosti od obstarávaných komodít, pracovníkov kontrolných orgánov, cez hospodárske subjekty predkladajúce ponuky, až po podnikateľské subjekty vykonávajúce poradenské činnosti v tejto oblasti. V podstatnej miere sa na potrebe ľudského kapitálu podieľajú dotačné mechanizmy, a to predovšetkým fondy EÚ. V značnej miere tak ide o heterogénnu skupinu, častokrát sledujúcu rozličné záujmy.“**Pripomienka č. 1: Vzhľadom na uvedené máme za to, že v Komore verejného obstarávania, ak by mala byť zriadená, napriek nášmu nesúhlasu, majú byť vedení aj zástupcovia jednotlivých kontrolných orgánov – zamestnanci Úradu pre verejné obstarávanie, zamestnanci Najvyššieho kontrolného orgánu, zamestnanci riadiacich orgánov, sprostredkovateľských orgánov, orgánu auditu s iných orgánov, ktorí priamo vstupujú do procesov verejného obstarávania svojimi rozhodnutiami, úvahami a hodnotiacimi úsudkami. Nie je možné vyžadovať, aby zamestnanci verejných obstarávateľov a obstarávateľov spadali pod povinnosť zápisu v Komore, mali povinnosť absolvovať predpísané vzdelávanie a pod. a túto povinnosť by zároveň nemali zamestnanci, ktorí tento proces regulujú, metodicky usmerňujú a uplatňujú v tomto procese sankcie. | Z | ČA | V rámci prípravy návrhu zákona bude otvorená otázka, aby sa zvážila forma profesionalizácie aj pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu |
| **ÚMS** | **k materiálu ako celku**Pripomienka č. 2: V materiáli sa ďalej konštatuje: „Verejné obstarávanie je taktiež prostriedkom, cez ktorý dochádza k alokácii významného podielu verejných zdrojov, pričom jednou z jeho hlavných úloh je podporovať zdravé súťažné prostredie. Len prostredníctvom férových súťažných podmienok, vytvárajúcich rovnaké príležitosti pre čo najväčší okruh hospodárskych subjektov je možné dosiahnuť vyvážený stav, z ktorého bude profitovať tak nákupca, ktorý získa ponuky najlepšie odrážajúce trhové možnosti, ako aj samotné podnikateľské prostredie. Ba čo viac, verejné obstarávanie nemusí byť len „obyčajný nákup“, ale je možné využívať ho aj ako nástroj na plnenie strategických cieľov sektorových politík, ako je podpora inovácií, sociálna inklúzia alebo environmentálna udržateľnosť. Ide tak o nástroj, ktorý neslúži len na nákup statkov spotrebného charakteru slúžiacich pre činnosť orgánov verejnej moci, ale aj na podporu a rozvoj rozličných spoločenských vzťahov, ktorý je spôsobilý ovplyvniť život spoločnosti v strednodobom, ako aj v dlhodobom horizonte“. Návrh predkladateľa počíta s tým, že osoby v postavení akéhosi „odborného garanta“, ktorý sa má stať členom komory preberú kompletnú zodpovednosť za proces verejného obstarávania. S týmto návrhom nemôžeme súhlasiť práve s prihliadnutím na to, že proces obstarávania má interdisciplinárny charakter a súťažné podklady, ako aj inú dokumentáciu tvorí veľké množstvo zamestnancov verejného obstarávateľa ako aj riadiacich zamestnancov verejného obstarávateľa, ktorý pôsobia voči iným zamestnancom vo vrchnostenskom postavení v zmysle riadiacej a organizačnej štruktúry jednotlivých organizácií. Nie je možné zriadiť komoru, ktorá by len čisto formálne za zodpovednú osobu považovala len „garanta“, hoci tento by pracoval s podkladmi od ostatných organizačných zložiek a útvarov. Zásadne nesúhlasíme s takouto predstavou komory. Návrh bude mať za následok len „sprivatizovanie“ verejného obstarávania v prospech externých dodávateľov služieb. Ďalej máme za to, že návrh nezodpovedá zákonu č. 357/2015 Z. z. o finančnej kontrole a audite a o zmene a doplnení niektorých zákonov v platnom znení. Podľa § 7 ods. 2 tohto zákona základnú finančnú kontrolu vykonáva štatutárny orgán orgánu verejnej správy alebo ním určený vedúci zamestnanec orgánu verejnej správy a zamestnanec zodpovedný za rozpočet, verejné obstarávanie, správu majetku alebo za iné odborné činnosti podľa povahy finančnej operácie alebo jej časti podľa rozhodnutia štatutárneho orgánu orgánu verejnej správy. Ak je orgánom verejnej správy obec a nemôže zabezpečiť vykonanie základnej finančnej kontroly svojimi zamestnancami, vykonáva základnú finančnú kontrolu starosta a aspoň jedna iná fyzická osoba, ktorú schvaľuje obecné zastupiteľstvo uznesením. Nie je jasné, ako by fungovalo schvaľovanie prípadnej fyzickej osoby spoluzodpovednej za overenie finančnej operácie verejné obstarávanie na zastupiteľstve. Ak by táto osoba nebola v komore nie je jasné, ako by došlo k overeniu finančnej operácie. Navyše v podmienkach finančnej operácie verejné obstarávanie ide o finančnú operáciu rozdelenú na časti s rôznymi zodpovednosťami v rámci tohto procesu. Nesúhlasíme, aby v komore bol len jeden garant. Takáto úprava spôsobí neatraktivitu činnosti verejné obstarávanie vo verejnej službe a bude spôsobovať navyšovanie nákladov na zabezpečenie tejto činnosti prostredníctvom externých subjektov. Navyše v Slovenskej republike ani vo veľkej väčšine členských štátov EÚ neexistuje vedný odbor „verejné obstarávanie“ preto je prax a znalosti jednotlivých osôb rozdielne a nie je možné pod komoru a jej skúšky zaradiť celú škálu vedných odborov, ktoré by mali vytvoriť základ pre spoľahlivý systém kreovania expertízy na nejakom spoločnom základe. Zrejme sa bude len kopírovať stav z obdobia existencie odborne spôsobilých osôb, kde sa vykonali iba formálne skúšky a preukázala sa len „formálne“ nadobudnutá prax. Návrh materiálu v tomto smere poskytuje minimum informácií a všetko ponecháva na komoru. Takýto návrh môže dopadnúť tak, že celý systém komory sa stane nefunkčným obdobne ako systém OSO. Odporúčame navrhovateľovi najprv vytvoriť systém vzdelávania a až následne podľa dosiahnutých vedných výsledkov vytvárať nejaké formalizované inštitúty. Bez jasného systému vzdelávania – druh skúšok, úroveň preverovaných znalostí a pod. bude Komora len formálnou schránkou, bez náplne. Spoliehanie sa na to, že uvedený aspekt sa vytvorí až neskôr po vytvorení komory je naivné, nakoľko skúsenosť s OSO nepreukázala žiadne napredovanie v tejto oblasti, práve naopak, vytvorenie OSO uzavrelo systém bez vplyvu na kvalitu. Máme za to, že kvalita vo verejnom obstarávaní je založená na individuálnom prístupe jednotlivých verejných obstarávateľov a ich zamestnancov – nie len jedného „procesného“ garanta. Nesúhlasíme s navrhovaním delením kategórií, ktoré nekorešpondujú ani s finančnými limitmi a nie sú zdôvodnené žiadnym racionálnym argumentom. Nesúhlasíme, aby zanikla súčasná pluralita vzdelávania v oblasti verejného obstarávania. Nerozumieme tomu, prečo úlohy zverené Inštitútu verejného obstarávania má nahrádzať komora. Nerozumieme tomu, prečo Úrad pre verejné obstarávanie potrebuje na zabezpečovanie svojich zákonných funkcií asistenciu komory. Zároveň nesúhlasíme s tým, že členovia komory – zamestnanci verejných obstarávateľov musia byť poistení. Nevieme ceny takéhoto poistenia a ani podmienky takéhoto poistenia. Žiadame, aby predkladateľ materiálu preskúmal túto oblasť a jasne sa vyjadril min. k týmto problémom. Aké sú ceny (aspoň odhadované) tohto poistenia pre verejnú správu, aké sú minimálne požiadavky takéhoto poistenia voči poisťovniam. Aké poisťovne tento produkt ponúknu, za akých podmienok. Zároveň žiadame uviesť, povinnosť zamestnávateľa uhrádzať toto poistenie. Rovnako žiadame zaviesť ochranu zamestnancov pred tým, aby zamestnávateľ nezaplatením poistenia nemohol dosiahnuť „nespôsobilosť“ zamestnanca na výkon tejto činnosti. Ďalej žiadame hlbšie zdôvodniť a navrhnúť vzťahy medzi disciplinárnou právomocou komory vo vzťahu k povinnostiam a oprávneniam zamestnávateľa v zmysle pracovnoprávnych predpisov. Bude musieť zamestnávateľ prijať disciplinárne rozhodnutie komory a „osvojiť“ si ho. Čo ak sa zamestnanec bude brániť proti takýmto zásahom súdnou cestou. Ako je koncept Komory zlučiteľný zo zákonom o výkone práce vo verejnom záujme, resp. so zákonom o štátnej službe? Žiadame, aby predkladateľ porovnal nedostatky systému OSO a porovnal ho s očakávanými prínosmi po zriadení Komory.  | Z | ČA | Na rozporovom konaní bolo po vzájomnej diskusii dohodnuté, že otázka zodpovednostných vzťahov, vrátane zodpovednosti člena komory za opis predmetu zákazky bude bližšie upravená v návrhu zákona. Taktiež bolo dohodnuté, že analýza rozpočtových vplyvov bude vyprecizovaná v návrhu zákona. Obdobne predkladateľ pristúpi aj k vysporiadaniu sa s možnou kolíziou s ustanoveniami zák. č. 357/2015. |
| **ÚMS** | **Pripomienka č. 3 k bodu 3.3 - príloha č. 3 materiálu:**V materiáli sa okrem iného uvádza: „3.3.1 Priame finančné náklady Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. Na základe skutočností uvedených v poznámkach k doložke vplyvov, predpokladané zvýšenie nákladov nie je možné v súčasnej fáze vyčísliť. Je však možné poukázať na to, že zvýšenie finančných nákladov spôsobia práve poplatky za absolvovanie skúšky, členský príspevok a poistenie zodpovednosti za škodu. Finančnú záťaž bude taktiež predstavovať aj účasť člena komory na vzdelávacích aktivitách organizovaných komorou. Aj keď komora nebude oprávnená vyberať osobitný poplatok za účasť na vzdelávacie aktivity, člen komory bude povinný na vlastné náklady zabezpečiť si napr. dopravu a prípadne aj ubytovacie a stravovacie služby. 3.3.2 Nepriame finančné náklady Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu. Na základe skutočností uvedených v poznámkach k doložke vplyvov, predpokladané zvýšenie nákladov nie je možné v súčasnej fáze vyčísliť. Predkladaný návrh zvyšuje náklady spojené so zamestnaním v tých prípadoch, keď člen komory bude vykonávať činnosť odborného garanta vo verejnom obstarávaní v zamestnaneckom a zamestnávateľ sa zaviaže uhrádzať zamestnancovi náklady súvisiace s členstvom.“. Žiadame jednoznačne vyčísliť finančné vplyvy. | Z | A | Na rozporovom konaní bolo dohodnuté, že rozpočtové vplyvy budú podrobne špecifikované v návrhu zákona. Navyše, s ohľadom aj na pripomienky iných subjektov bolo do materiálu doplnené rámcové vyčíslenie nákladov spojených s členstvom v komore. V tejto súvislosti je potrebné upozorniť, že po vzniku komory bude stanovenie výšky poplatkov v gescii samotnej komory. Povinnosť úhrady poplatkov za osoby v pracovnoprávnom (služobnom) vzťahu bude predmetom diskusií pri príprave návrhu zákona. |
| **ÚNMSSR** | **legislatívnemu zámeru zákona o komore verejného obstarávania**V bode III., podbode 9, odseku 5, v prvej vete: „Člen komory bude pri výkone svojej činnosti taktiež povinný konať v prísnom súlade so záujmami povinnej osoby a v medziach udelených oprávnení, pričom je po upozornení povinnej osoby povinný odmietnuť vykonanie úkonu, o ktorom sa domnieva, že je v rozpore so všeobecne záväznými predpismi, technickými normami, dobrými mravmi alebo je pravdepodobné, že v dôsledku neho vznikne škoda." žiadame vypustiť slová „...technickými normami,...“ vzhľadom na dobrovoľný charakter technickej normy podľa nariadenia Európskeho parlamentu a Rady (EÚ) č. 1025/2012 o európskej normalizácii, v ktorom sa norma definuje ako technická špecifikácia prijatá uznaným normalizačným orgánom, s ktorou súlad nie je povinný. Rovnako podľa § 3 ods. 10 zákona č. 60/2018 Z. z. o technickej normalizácii (ďalej len „zákon“) dodržiavanie slovenskej technickej normy alebo technickej normalizačnej informácie je dobrovoľné. Upozorňujeme, že podľa § 3 ods. 1 vety druhej zákona technická norma nie je technickým predpisom, čo je dôležité pre pochopenie rozdielu medzi dobrovoľným používaním technických noriem a povinnosťou dodržiavať všeobecne záväzný právny predpis (technický predpis). | Z | A | slová "technickými normami" boli vypustené |
| **ÚPPVII** | **Pripomienka ku komore verejného obstarávania ako nástroja na zabezpečenie vzdelávania**Ako uvádza predkladateľ v úvode legislatívneho zámeru, primárnym cieľom vzniku komory je „zvyšovanie odbornej úrovne uvedených osôb, a to vo verejnom záujme.“ Uvedený legislatívny zámer by sa mal teda zamerať na to, akým spôsobom sa zabezpečí vzdelávanie členov komory, akým spôsobom sa zabezpečí zvyšovanie odbornej úrovne jej členov, akým spôsobom bude zabezpečovaný výber kvalifikovaných školiteľov, ktorí budú mať následne zabezpečiť zvýšenie odbornej úrovne členov komory. V prípade, ak chce predkladateľ zámeru zvýšiť odbornú úroveň osôb podieľajúcich sa na procese verejného obstarávania, mal by legislatívne zabezpečiť reguláciu subjektov poskytujúcich vzdelávanie v oblasti verejného obstarávania a prípadne riešiť ich certifikáciu, aby osoby realizujúce verejné obstarávanie – gestorov zákaziek školili iba kvalifikované osoby, ktoré majú reálne znalosti v danej oblasti, disponujú relevantnou praxou a môžu zvýšiť aj odbornosť osôb, ktoré sa ich školenia zúčastnia. Tak ako je uvedené v legislatívnom zámere, aj iné štáty, ktoré slúžia ako príklady dobrej praxe, zvolili pre profesionalizáciu formu vzdelávania, a to napr. prostredníctvom Akadémie verejného obstarávania, certifikácie odborníkov vo verejnom obstarávaní a formou akreditácie odborníkov vo verejnom obstarávaní.  | Z | A | V rámci návrhu zákona o komore bude upravená povinnosť komory prijať vnútorný predpis, ktorý stanoví pravidlá výberu lektorov, ktoré zabezpečia potrebnú kvalitatívnu úroveň lektorov komory. |
| **ÚPPVII** | **Pripomienka k úhrade poplatku za členstvo v komore a upozornenie na dopad na štátny rozpočet**Dovoľujeme si upozorniť, že schválenie zákona o komore verejného obstarávania môže mať negatívny dopad na štátny rozpočet, ak by platila povinnosť, aby každý člen komory musel platiť členský poplatok a zároveň mal mať uzavreté poistenie zodpovednosti za škodu. V tomto kontexte si dovoľujeme poukázať na skutočnosť, že mnohé rezorty musia zabezpečiť realizáciu nadlimitných zákaziek väčšieho rozsahu a tomu zodpovedajúca výška poistného krytia nemusí byť zanedbateľného charakteru. Ako alternatívu hradenia členského príspevku odporúčame zvážiť predkladateľovi legislatívneho zámeru, aby boli spoplatnené jednotlivé školenia, ktorého odbornosť a kvalitu by mala garantovať komora. Zároveň odporúčame vyriešiť spôsob úhrady členského, resp. poistenia zodpovednosti za škodu, nakoľko, ak by mali uvedené poplatky hradiť zamestnanci z vlastných zdrojov (napr. zamestnanci štátnej a verejnej správe), boli by znevýhodnení oproti zamestnancom toho istého rezortu, ktorí nebudú gestormi (odbornými garantmi) verejného obstarávania. Ak povinnosť platiť členské v komore nepôjde na náklady zamestnávateľa (obdobne sa to týka aj poistenia zodpovednosti za škodu), výsledkom bude strata atraktivity pracovať na odbore verejného obstarávania, čoho dôsledkom bude zadávanie zákaziek iba externým firmám, čo môže mať za následok výrazné predraženie celého procesu verejného obstarávania, s výrazným vplyvom na štátny rozpočet.  | Z | A | Pri príprave návrhu zákona o komore bude vypracovaná doložka vplyvov na rozpočet, pričom v návrhu zákona bude precizované financovanie členského, t.j. ktoré osoby sú povinné uhrádzať poplatok |
| **ÚPPVII** | **Pripomienka k rozšírenia členstva v komore aj o osoby, vykonávajúce kontrolu verejného obstarávania**Legislatívny zámer sa obmedzil iba na úpravu členstva v komore voči osobám, ktoré procesne zabezpečujú verejné obstarávanie (spravidla zamestnanci odboru verejného obstarávania, prípadne externisti, zazmluvnení za účelom procesného zabezpečenia zákazky). V zámere však absentuje doplnenie o osoby, ktoré vykonávajú kontrolu verejného obstarávania, napr. na ÚVO, NKÚ alebo na jednotlivých riadiacich orgánoch kontrolujúcich zákazky financované z fondov EÚ. Budúca možná zákonná úprava, ktorá by vyžadovala absolvovanie skúšky, kontinuálne vzdelávanie a platenie členského príspevku iba u osôb, ktoré zabezpečujú proces verejného obstarávania a opomenula by osoby, ktoré budú tento proces kontrolovať a formulovať zistenia a odporúčania, by bola nevyvážená, nakoľko kontrolór by mal disponovať minimálne rovnakou odbornou spôsobilosťou (ak nie väčšou) ako odborný garant – gestor zákazky. Ak sa má legislatíva upravujúca profesionalizáciu odlíšiť od v minulosti upraveného inštitútu odborne spôsobilých osôb, je potrebné okruh členov komory rozšíriť minimálne o kontrolórov a zvážiť určitú formu členstva v komore aj v prípade vecných gestorov zákazky, zodpovedných za opis predmetu zákazky. | Z | A | V rámci prípravy návrhu zákona bude otvorená otázka, aby sa zvážila forma profesionalizácie aj pre osoby vykonávajúce kontrolu verejného obstarávania ako svoju výlučnú činnosť, napr. zamestnanci riadiacich orgánov, orgánu auditu, Úradu pre verejné obstarávanie, certifikačného orgánu.  |
| **ÚPPVII** | **Pripomienka k duplicitnému sankcionovaniu za nedostatky vo verejnom obstarávaní - sankcia voči verejnému obstarávateľovi napr. zo strany ÚVO a sankcia voči odborným garantom verejného obstarávania zo strany komory**V prípade schválenia Zákon o komore verejného obstarávania by v prípade výkonu dohľadu voči konkrétnemu postupu zadávania zákazky, v rámci ktorého ÚVO identifikoval zistenia s vplyvom alebo možným vplyvom na výsledok verejného obstarávania, bola sankcia uplatnená aj voči verejnému obstarávateľovi (zrušenie súťaže, pokuta za správny delikt, finančná oprava v prípade zákaziek financovaných z fondov EÚ), aj konkrétnej fyzickej osobe – odborného garantovi predmetného postupu zadávania zákazky, a to až s možnosťou vylúčenia, resp. pozastavenia členstva v komore alebo disciplinárnemu potrestaniu (písomné napomenutie, pokuta, preskúšanie). Uvedeným by došlo k duplicitnému trestaniu, kedy by za nedostatky vo verejnom obstarávaní bol sankcionovaný verejný obstarávateľ podľa zákona o verejnom obstarávaní, prípadne pri zákazkách financovaných z fondov EÚ, podľa metodiky Európskej komisie a Centrálneho koordinačného orgánu a zároveň by sankcia bola uplatnená voči odborného garantovi zákazky. V uvedenom kontexte je dôležité uviesť, že odborný garant zákazky môže byť zároveň „potrestaný“ napr. z titulu pravidiel upravených zákonom o štátnej službe (ak ide o tento typ zamestnanca) alebo služobným poriadkom, prípadne na základe platnej zmluvy, ak ide o externé zabezpečovanie služieb verejného obstarávania. V prípade iných komôr, ktoré združujú slobodné povolania, sú jej členovia sankcionovaní práve komorou, ktorá má nad nimi vykonávať dohľad. V prípade komory verejného obstarávania, ktorej členmi nebudú len živnostníci, ale aj zamestnanci, ktorí vykonávajú verejné obstarávanie v rámci svojej pracovnej náplne, môže byť takéto trestanie duplicitné. Okrem toho, zamestnanci majú povinnosť sa riadiť pokynmi svojho nadriadeného, ktorých nesplnenie môže byť spojené s disciplinárnym postihom. Z vyššie uvedeného dôvodu žiadame vypustiť časti, ktoré upravujú disciplinárnu zodpovednosť členov komory – gestorov zákazky, nakoľko aktuálna legislatíva už upravuje možnosti vyvodzovania zodpovednosti a „trestania“ za zanedbanie služobných / pracovných povinností.  | Z | A | V rámci návrhu zákona o komore bude vyriešená kolízia disciplinárnej zodpovednosti zamestnanca ako člena komory (resp. zodpovednosti zamestnanca ako držiteľa oprávnenia na výkon činností v oblasti VO, ak profesionalizácia nebude zastrešená komorou) voči svojmu zamestnávateľovi a voči komore.  |
| **ÚPPVII** | **Pripomienka k profesionalizácii verejného obstarávania formou komory**Vo všeobecnosti sa komora (v rôznych oblastiach spoločenských vzťahov – právnická, lekárska, exekútorská, notárska komora, ...) kreuje ako inštitút, ktorý združuje povolania, ktoré vykonávajú určitú službu vo vzťahu k občanom. Účelom okrem iného je, aby jej členovia mohli byť vo vzťahu k plneniu svojej činnosti kontrolovaní, nakoľko sa v prevažnej väčšine komôr jedná o slobodné povolania, ktorých členovia nie sú kontrolovaní inými nadriadenými subjektmi a komora, ktorá ich združuje tak plní aj tieto úlohy. V prípade komory verejného obstarávania však tento prvok – poskytovanie služieb priamo občanom absentuje. Zároveň zo zákona č. 343/2015 Z. z. o verejnom obstarávaní môže byť proces verejného obstarávania preskúmaný a skontrolovaný Úradom pre verejné obstarávanie (ďalej len „ÚVO“), ktorý je ústredným orgánom štátnej správy pre verejné obstarávanie. Z uvedeného dôvodu odporúčame zvážiť inú formu inštitucionalizácie osôb, ktoré budú gestormi verejného obstarávania, napr. formu občianskeho združenia.  | O | N | Predkladateľ materiálu zotrváva na koncepte budovania subjektu záujmovej správy, ktorý z povahy veci nevyhnutne vyžaduje, aby členstvo v komore bolo povinné.  |
| **ÚPPVII** | **Pripomienka k absolútnej zodpovednosti člena komory – odborného garanta zákazky za všetky súčasti postupu zadávania zákazky** Zásadným spôsobom nesúhlasíme s návrhom legislatívneho zámeru v časti, v rámci ktorej sa uvádza, že verejný obstarávateľ má povinnosť určiť „osobu v postavení odborného garanta, ktorý pre povinnú osobu komplexne zastreší verejné obstarávanie od jeho prípravnej fázy až po úkony bezprostredne súvisiace s uzatvorením zmluvy, vrátane jej následných zmien. Uvedené tak bude v sebe obsahovať napríklad vedenie prípravných trhových konzultácií, záštitu nad opisom predmetu zákazky, vypracovaním súťažných podmienok (podmienok účasti, kritérií užšieho výberu, kritérií na vyhodnotenie ponúk...) alebo návrhu zmluvy, koordinovanie činnosti komisií na vyhodnotenie ponúk alebo podmienok účasti, prípadne aj členstvo v nich a účasť na komunikácii s uchádzačmi, záujemcami alebo inými hospodárskymi subjektmi (predovšetkým pri vysvetľovaní súťažných podmienok, žiadostí o účasť, ponúk, informácií o výsledku vyhodnotenia).“ Uvedené ustanovenie je z praktického hľadiska nerealizovateľné, nakoľko v absolútnej väčšine postupov verejného obstarávania, osoby, ktoré sú zodpovedné za proces verejného obstarávania a jeho priebeh (dodržiavanie lehôt, zasielanie oznámení, informačné povinnosti voči ÚVO ...) nie sú totožné s osobami, ktoré zodpovedajú za vecnú (odbornú) časť súťaže, súvisiacu najmä s prípravnými trhovými konzultáciami, nastavením opisu predmetu zákazky a s tým súvisiacim určením primeraných podmienok účasti (najmä technickej alebo odbornej spôsobilosti). Nebolo by vhodné od verejného obstarávateľa požadovať, aby za celý proces stanovil iba jednu zodpovednú osobu, ktorá bude niesť bremeno zodpovednosti za každý aspekt postupu zadávania zákazky. Žiadny gestor zákazky, ktorého pracovné zaradenie je na odbore verejného obstarávania v rámci určitého rezortu/organizácie by nesúhlasil, aby prevzal zodpovednosť za tie odborné časti verejného obstarávania (najmä opis predmetu zákazky), ktorý pripravovali iné osoby. Navrhujeme tak upraviť rozsah zodpovednosti gestora – odborného garanta zákazky iba na procesnú stránku verejného obstarávania.  | Z | A | V rámci návrhu zákona o komore budú upravené podmienky zodpovednosti člena komory za opis predmetu zákazky a koncepciu ostatných požiadaviek vo verejnom obstarávaní, ktoré sú úzko previazané s opisom predmetu zákazky, t. j. predovšetkým primeranosť podmienok účasti. |
| **ÚPPVII** | **Povinné členstvo v komore iba v prípade realizácie zákaziek vyššieho finančného objemu**Žiadame, aby povinnosť členstva v komore bola viazaná iba na procesné zabezpečenie a kontrolu podlimitných a nadlimitných zákaziek verejného obstarávania, nakoľko zákazky s nízkou hodnotou na mnohých rezortoch realizujú zamestnanci, ktorých primárna pracovná náplň nie je verejné obstarávanie. Zároveň zákazky s nízkou hodnotou by mohli realizovať aj zamestnanci, ktorí zatiaľ nedisponujú požadovanou 5- ročnou, resp. 3-ročnou praxou | Z | A | V rámci návrhu zákona o komore budú upravené podmienky zodpovednosti člena komory za opis predmetu zákazky a koncepciu ostatných požiadaviek vo verejnom obstarávaní, ktoré sú úzko previazané s opisom predmetu zákazky, t. j. predovšetkým primeranosť podmienok účasti. Pripomienkujúci subjekt zároveň akceptoval finančné limity pre povinné členstvo v komore uvedené v návrhu legislatívneho zámeru, t. j. od 50 000 Eur pri tovaroch a službách a od 100 000 Eur pri stavebných prácach.  |
| **ÚPVSR** | **časti III. bodu 8.**Vzhľadom na fluktuáciu zamestnancov v štátnej správe a potrebu zabezpečiť členov komory aj zo štátnych zamestnancov odporúčame zvážiť ďalšie skrátenie požadovanej dĺžky praxe pri dosiahnutí vysokoškolského vzdelania II. stupňa a starostlivosti o zákazky s nízkou hodnotou alebo zákazky prostredníctvom EKS. Odporúčame, aby dĺžka praxe v tomto prípade bola jeden rok. Takisto odporúčame doplniť predložený legislatívny zámer o výšku členských poplatkov a definovanie osoby povinnej tejto poplatok platiť v prípade, že člen komory vykonáva činnosť v rámci pracovnoprávneho (služobného) vzťahu, teda určiť, či tento poplatok bude platiť samotný člen komory, alebo jeho zamestnávateľ. | O | ČA | Navrhovaná dĺžka praxe reflektuje prax vyžadovanú v minulosti na účely zápisu do zoznamu tzv. OSO. Pri tvorbe návrhu zákona však táto skutočnosť môže byť predmetom diskusií. Rámcová výška poplatkov za členstvo bola doplnená v nadväznosti na pripomienku MO SR a určenie zodpovednej osoby za platenie poplatkov v prípade pracovnoprávnych (služobných) vzťahov bude predmetom diskusií pri príprave návrhu zákona.  |
| **ÚVO** | **Všeobecne k legislatívnemu zámeru**Ide o pripomienku Úradu vlády SR doručenú emailom, ako aj v listinnej podobe. Úrad vlády Slovenskej republiky víta iniciatívu Úradu pre verejné obstarávanie v oblasti profesionalizácie verejného obstarávania, avšak navrhovaný nástroj nepovažujeme za všeobecne aplikovateľný, najmä pre verejných obstarávateľov, ktorí realizujú verejné obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) prostredníctvom vlastných kapacít, ktorými sú štátni zamestnanci podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) a/alebo zamestnanci vykonávajúci prácu vo verejnom záujme podľa zákona č. 552/2003 Z. z. o výkone práce vo verejnom záujme v znení neskorších predpisov. Legislatívny zámer zákona o komore verejného obstarávania je formulovaný v duchu úpravy výkonu slobodného povolania a nie pracovnoprávneho alebo obdobného pracovného vzťahu (napr. štátnozamestnaneckého pomeru), kde existujú pre štátnych zamestnancov viaceré zákonné obmedzenia, povinnosti a postupy. Podľa novej zákonnej úpravy sa predpokladá, že na výkon verejného obstarávania bude musieť verejný obstarávateľ mať aspoň jedného „odborného garanta verejného obstarávania“ (ďalej len „odborný garant“), ktorý je členom komory verejného obstarávania, s čím sú spojené viaceré nové povinnosti, obmedzenia a finančné náklady (povinné poistenie, členský príspevok). Zároveň vzhľadom na rozsah zodpovednosti, ktorú by mal odborný garant prevziať – od prípravných trhových konzultácií, cez opis predmetu zákazky, nastavenie súťaže stanovením podmienok účasti a kritérií, procesu ich vyhodnotenia až po uzavretie zmluvy a aj jej následné plnenie – referencie, dodatky, ako aj vzhľadom na rôznorodosť potrieb, ktoré je potrebné uspokojovať aplikáciou zákona o verejnom obstarávaní, je nevyhnutné predpokladať, že v podmienkach ústredného orgánu štátnej správy bude potrebné, aby tento disponoval niekoľkými desiatkami odborných garantov. Tomu nasvedčuje aj skutočnosť, že samotný predkladateľ ráta s rôznou úrovňou odbornej spôsobilosti (dve navrhované kategórie). Prijatie opačného názoru, že postačuje jeden odborný garant pre každého verejného obstarávateľa by priamo negovalo zámer, ktorý vedie k vzniku komory, a to profesionalizáciu, nakoľko by predstavovalo len formálne osvedčenie/zastrešenie verejného obstarávania jednou osobou – členom komory. V tejto súvislosti predkladaný legislatívny zámer neuvádza, kto by dané finančné náklady mal znášať (verejný obstarávateľ po dobu trvania štátnozamestnaneckého pomeru alebo dotknutý štátny zamestnanec). Aktuálne neexistuje zákonný titul, ktorý by zaväzoval verejného obstarávateľa tieto finančné náklady v mene štátneho zamestnanca uhradiť, resp. mu ich preplatiť. Ak vychádzame z predpokladu, že členom komory má byť výlučne fyzická osoba, tak by aj náklady s tým spojené mala znášať práve ona, t. j. štátny zamestnanec. Nakoľko však ten má odmeňovanie ustanovené zákonom o štátnej službe, bude to pre neho znamenať náklady navyše, ktoré sa však do jeho odmeňovania nepremietnu a zároveň by to predstavovalo určitý druh diskriminácie voči iným štátnym zamestnancom v rovnakej triede a pri výkone tej istej hlavnej činnosti. V prípade, ak by došlo k prijatiu záveru, že náklady za štátneho zamestnanca má znášať služobný úrad, podotýkame, že ide o jednoznačný dopad na štátny rozpočet, ktorý však v predkladanom materiáli nie je vyčíslený. V kontexte profesionalizácie poskytuje predkladaný legislatívny zámer výlučne jedno opatrenie, a to je povinné vzdelávanie členov komory. Odhliadnuc od skutočnosti, že danú problematiku by v súčasnosti mal a mohol zastrešiť samotný Úrad pre verejné obstarávanie prostredníctvom Inštitútu verejného obstarávania, je potrebné poukázať na skutočnosť, že štátny zamestnanec je v otázke vzdelávania povinný postupovať v súlade so zákonom o štátnej službe a jeho účasť na vzdelávaní podlieha schvaľovaciemu procesu jeho služobného úradu v súlade so zákonom o štátnej službe a s internými predpismi. Napriek tomu, že Úrad vlády Slovenskej republiky vníma potrebu vzdelávania pozitívne, máme za to, že predložený zámer je v tejto časti nedostatočne rozpracovaný. Inštitút povinnej účasti na vzdelávaní a absolvovanie skúšok bol hlavným predpokladom získania odbornej spôsobilosti osoby - OSO, ktorú sám predkladateľ materiálu považuje za prekonanú. Napriek tomu, v tejto časti, ktorá by mala byť hlavným nositeľom profesionalizácie, absentuje vysporiadanie sa so základnou koncepciou školení - akreditovaní školitelia, ktokoľvek, výška poplatku za školenie, kto bude garantovať neexistenciu rôznorodých aplikačných názorov rôznych školiteľov, právna záväznosť odporúčaní prezentovaných na školení vo vzťahu k Úradu pre verejné obstarávanie. Máme za to, že pre nastavenie koncepcie vzdelávania je potrebné v prvom rade zanalyzovať nedostatky inštitútu OSO a na základe uvedeného poskytnúť ucelenú predstavu koncepcie vzdelávania tak, aby bolo jednoznačne zrejmé, v čom sa táto vízia odlišuje/zlepšuje už prekonaný inštitút OSO. Zároveň poukazujeme na to, že v súčasnej dobe aj ministerstvo školstva upúšťa od „kreditného systému“, čo by mohlo byť predmetom analýzy taktiež. Naopak predkladaný zámer vo väčšej miere pojednáva o disciplinárnej právomoci komory vo vzťahu k povinnostiam jej členov. V podmienkach vykonávania štátnej služby štátnymi zamestnancami môže predkladaný zámer kolidovať so zákonom o štátnej službe, najmä pri vzniku a zániku členstva štátneho zamestnanca v komore so vznikom a skončením jeho štátnozamestnaneckého pomeru v služobnom úrade. Čo sa týka vzniku štátnozamestnaneckého pomeru, legislatívny zámer stanovuje, že na výkon štátnej služby na štátnozamestnaneckom mieste odborného garanta bude nutné vyžadovať od štátneho zamestnanca splnenie osobitnej požiadavky podľa osobitného predpisu (t. j. nového zákona), a to členstvo v komore verejného obstarávania. Zároveň sa predpokladá stanovenie predpokladov na výkon odborného garanta, a to preukázanie určitej dĺžky praktických skúseností vo verejnom obstarávaní a úspešné absolvovanie odbornej skúšky, prípadne druhý stupeň vysokoškolského vzdelania. Prvé dve požiadavky by sa mohli brať za osobitné kvalifikačné predpoklady v zmysle príslušných právnych predpisov. V súčasnosti platnej legislatíve v oblasti výkonu práce vo verejnom záujme však pre obstarávateľov nie sú stanovené žiadne požiadavky na odbornú spôsobilosť, nakoľko to súčasný zákon o verejnom obstarávaní nepožaduje. Dovoľujeme si teda poukázať na možnú kolíziu so zákonom č. 552/2003 Z. z. o výkone práce vo verejnom záujme v znení neskorších predpisov, zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a nariadením vlády SR č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov (ďalej len „katalógy“). V danej súvislosti najpravdepodobnejšia kolízia nastane v prípade „zvýhodňovania“ uchádzačov s druhým stupňom vysokoškolského vzdelania, nakoľko pracovná činnosť v súvislosti s verejným obstarávaním je v katalógoch aj pri úplnom stredoškolskom vzdelaní. V tomto bode potom môže nastať rozpor v prípade odborného garanta. Čo sa týka zániku štátnozamestnaneckého pomeru, podotýkame, že spôsob akým predkladaný zámer definuje zodpovednosť odborného garanta – veľmi široko, vrátane opisu predmetu zákazky, trhových konzultácií a referencií, zodpovednosti za rozhodovanie komisie na vyhodnotenie splnenia podmienok účasti a komisie na vyhodnotenie ponúk, môže vo vzťahu k ukončeniu služobného pomeru v dôsledku pozastavenia členstva v komore, spôsobiť značné problémy, najmä v situácii, keď prípadné nedostatky verejného obstarávania budú spočívať v práve v úkonoch, na ktoré poukazujeme. Je nemysliteľné, aby pri tak multidisciplinárnej oblasti, akou je verejné obstarávanie, bol odborný garant zodpovedný za opis predmetu zákazky, resp. aby bol nútený prevziať zodpovednosť za rozhodovanie komisie zriadenej na základe zákona o verejnom obstarávaní. Práve preto majú zamestnanci zodpovední za verejné obstarávanie v opise štátnozamestnaneckých miest zodpovednosť za realizáciu verejných obstarávaní, avšak internými predpismi je definovaná miera zodpovednosti aj iných organizačných útvarov, nakoľko miera rôznorodosti predmetov zákazky vylučuje čo i len minimálnu mieru zodpovednosti zamestnancami realizujúcimi proces verejného obstarávania. Taktiež v podmienkach štátnej služby nie je možné opomenúť ani princíp subordinácie, ktorý vyvodzovanie zodpovednosti voči odbornému garantovi predkladaný materiál nezohľadňuje. Nesúhlasíme ani s povinnosťou služobného úradu prerokovať vopred výpoveď alebo okamžité skončenie štátnozamestnaneckého pomeru s komorou, nakoľko toto je povinný služobný úrad uskutočniť v zmysle Zákonníka práce len so zástupcami zamestnancov a nevidíme dôvod na rozširovanie tejto zákonnej úpravy aj na komoru verejných obstarávateľov. Pre úplnosť uvádzame, že v štátnej službe je postup pri porušení plnenia služobných úloh a s tým spojené vyvodzovanie disciplinárnej zodpovednosti voči dotknutému štátnemu zamestnancovi ustanovené v § 117 a nasl. zákona o štátnej službe, t. j. služobný úrad má pri daní výpovede, resp. okamžitom skončení štátnozamestnaneckého pomeru zo spomínaných dôvodov zákonom ustanovené jasné a značne prísne kritéria. Záujmy štátnych zamestnancov má možnosť chrániť aj zástupca zamestnancov, ktorý je povinne súčasťou poradnej komisie generálneho tajomníka služobného úradu pri vyvodzovaní disciplinárnej zodpovednosti. Máme za to, že práve tieto dôvody viedli vládu Slovenskej republiky, aby uznesením č. 830/2003 prijala Zásady činnosti profesijných komôr, podľa ktorých povinné členstvo v komorách je prijateľné len vo vzťahu k osobám podliehajúcim regulácii podľa zákona, t.j. vo vzťahu k osobám, ktoré vykonávajú podnikateľskú činnosť alebo povolanie vo vlastnom mene a na vlastnú zodpovednosť alebo sú zodpovednými osobami za výkon danej činnosti v právnickej osobe (zodpovedný zástupca). Opodstatnenosť povinného členstva je v týchto prípadoch daná tým, že komory vykonávajú dohľad nad dodržiavaním pravidiel výkonu podnikateľskej činnosti alebo výkonu povolania. Povinné členstvo osôb, ktoré danú činnosť vykonávajú výlučne ako zamestnanci nie je opodstatnené, pretože ako zamestnanci neznášajú zodpovednosť za výkon danej činnosti voči tretím osobám, s výnimkou prípadu, ak sú zodpovedným zástupcom pre výkon danej činnosti v právnickej osobe. Zriadenie komory za podmienok deklarovaných v predloženom návrhu môže mať negatívne dopady spočívajúce v to, že podmienky prijímania za členov a väzba možnosti výkonu povolaní na členstvo v komore obmedzí možnosti zaraďovania sa ďalších osôb do výkonu činnosti pokrytých pôsobnosťou komory, čo môže viesť k znefunkčneniu plnenia základných úloh štátneho orgánu, nakoľko v podmienkach štátnej služby s obmedzenými možnosťami odmeňovania je už v súčasnej dobe problematické nájsť osoby so skúsenosťami vo verejnom obstarávaní. Následkom uvedeného bude potreba presunúť danú agendu na súkromný sektor, čo ale v konečnom dôsledku predraží realizáciu obstarávaní.  | O | N | Rozpor trvá. Predkladateľ pripomienok (ÚV SR) považuje za koncepčnejšie, aby záštitu nad profesionalizáciou a úlohy, ktoré návrh legislatívneho zámeru rieši, prešli na ÚVO a aby v tejto súvislosti boli vytvorené pre toto riešenie legislatívne, finančné a iné podmienky. |
| **ÚVO** | **celému materiálu**Kancelária NR SR doručila zásadnú pripomienku týkajúcu sa celého materiálu v listinnej podobe. Obsahom pripomienky je problematika týkajúca sa: - kolízie disciplinárnej zodpovednosti člena komory ako zamestnanca verejného obstarávateľa alebo obstarávateľa - zodpovednosti odborného garanta za opis predmetu zákazky | O | N | Rozpor trvá. Predkladateľ pripomienky (kanc. NR SR) považuje za neproporčné, aby člen komory zodpovedal za vecnú správnosť opisu predmetu zákazky, za ktorý je primárne zodpovedný vecný gestor. Podľa pripomienkujúceho subjektu by mal garant verejného obstarávania niesť zodpovednosť len za procesný aspekt obstarávania. Pripomienkujúci subjekt považuje za nekoncepčnú duplicitu disciplinárnej zodpovednosti člena komory vykonávajúceho verejné obstarávanie v pracovnom pomere. Pripomienkujúci subjekt považuje povinné členstvo v komore za neefektívne pri výkone práce vo verejno záujme a v štátnej službe.  |
| **Verejnosť** | **Hromadná pripomienka proti povinnej komore verejného obstarávania** Hromadná pripomienka proti povinnej komore verejného obstarávania bola zverejnená na adrese: http://www.changenet.sk/?section=kampane&x=1005728 Znenie hromadnej pripomienky: Hromadná pripomienka verejnosti k Legislatívnemu zámeru Zákona o komore verejného obstarávania Rezortné číslo: 15146-P/2018 1. Odmietnuť legislatívny zámer zákona o komore verejného obstarávania Navrhujeme odmietnuť legislatívny zámer zákona o komore verejného obstarávania ako celok a nepokračovať v príprave návrhu zákona. Túto pripomienku považujeme za zásadnú. Odôvodnenie: Zriadenie povinnej komory verejného obstarávania bude mať podľa nášho názoru negatívny vplyv na podnikateľské prostredie a na verejné financie a prostredníctvom novej regulácie a novej zbytočnej inštitúcie bude predstavovať obmedzenie prístupu na trh poskytovania služieb verejného obstarávania. ÚVO odôvodňuje zámer zriadiť komoru verejného obstarávania s povinným členstvom potrebou profesionalizácie verejného obstarávania, ktorú členským krajinám EÚ odporúča Európska komisia. Európska únia však od členských krajín nežiada, aby kvalitu a úroveň verejného obstarávania zvyšovali prostredníctvom zriadenia povinnej komory, členstvo v ktorej bude nevyhnutnou podmienkou realizácie verejného obstarávania. Legislatívny zámer uvádza ako pozitívne príklady zvyšovania profesionálnej úrovne verejného obstarávania Rakúsko, Chorvátsko a Maďarsko, pričom však žiadna z týchto krajín nešla cestou vytvorenia povinnej komory verejného obstarávania. Zriadenie povinnej komory považujeme nesystémový krok, ktorý prinesie do už aj tak zložitého systému verejného obstarávania len ďalšiu byrokraciu a vyššie finančné náklady. Zriadenie komory navyše nerieši základné problémy verejného obstarávania, ako sú nejednotnosť výkladu zákona zo strany riadiacich a sprostredkovateľských orgánov, vládneho auditu, ÚVO a verejných obstarávateľov, obstarávateľov, či osôb podľa § 8 zákona o verejnom obstarávaní, či nehospodárne a neefektívne nákupy subjektov verejnej správy. Účastníkmi procesu verejného obstarávania pritom nie sú len subjekty, ktoré pripravujú a realizujú verejné obstarávanie, ale aj hospodárske subjekty predkladajúce ponuky, kontrolné orgány, audítori, riadiace a sprostredkovateľské orgány, ktoré nielen kontrolujú, ale aj tvoria príslušné metodiky a pravidlá verejného obstarávania a v neposlednom rade ÚVO. Požiadavka profesionalizácie verejného obstarávania sa týka všetkých týchto subjektov (predovšetkým samotného ÚVO) a nie je možné ju obmedziť len na subjekty, ktoré majú mať podľa legislatívneho zámeru povinnosť členstva v komore. Pokiaľ do profesionalizácie verejného obstarávania nebudú zahrnutí všetci účastníci procesu verejného obstarávania, vrátane samotného ÚVO, nemá žiadny praktický význam obmedzovať činnosť osôb, ktoré sa zaoberajú prípravou verejného obstarávania. Obmedzovanie konkurencie v oblasti verejného obstarávania len na členov komory nepovažujeme za riešenie problémov v oblasti verejného obstarávania, ale za ich prehlbovanie. Je evidentné, že na zvyšovanie profesionalizácie verejného obstarávania existujú aj iné nástroje ako vytvorenie povinnej komory. Rovnako je zrejmé, že samotná existencia komory nepredstavuje záruku profesionalizácie verejného obstarávania. Preto navrhujeme legislatívny zámer na zriadenie komory verejného obstarávania úplne odmietnuť a nepokračovať v legislatívnom procese. V prípade neakceptovania bodu č. 1 hromadnej pripomienky navrhujeme: 2. Nevytvárať komoru verejného obstarávania ako povinnú, ale ako dobrovoľnú Navrhujeme, aby komora verejného obstarávania nebola zriadená ako povinná, ale ako dobrovoľná organizácia. Túto pripomienku považujeme za zásadnú. Odôvodnenie: Je možné, že existencia zastrešujúcej organizácie poskytovateľov služieb verejného obstarávania by mohla mať význam pre nich samotných, pre ich klientov, aj pre skvalitnenie služieb verejného obstarávania, takáto organizácia by však mala vzniknúť na dobrovoľnom princípe na základe rozhodnutia samotných poskytovateľov týchto služieb. Na vznik takejto organizácie nie je vôbec potrebné meniť zákon, je možné ju vytvoriť na základe realizácie existujúceho združovacieho práva. Druhou možnosťou je vytvoriť komoru verejného obstarávania zákonom, avšak nie ako komoru s povinným členstvom. Podobne, ako je napr. zákonom zriadená Slovenská živnostenská komora, členstvo v nej však nie je povinné pre všetkých živnostníkov a jej existencia nepredstavuje obmedzenie prístupu na trh, ako je to v prípade povinných komôr. 3. Neschvaľovať samostatný zákon o komore verejného obstarávania, doplniť vytvorenie dobrovoľnej komory do zákona o verejnom obstarávaní Navrhujeme, aby komora verejného obstarávania nebola zriadená prostredníctvom samostatného zákona o komore verejného obstarávania, ale aby ustanovenie o vzniku komory bolo doplnené do zákona o verejnom obstarávaní. Túto pripomienku považujeme za zásadnú. Odôvodnenie: Na vytvorenie dobrovoľnej komory verejného obstarávania, alebo inej organizácie (či organizácií) združujúcej poskytovateľov služieb verejného obstarávania, či zamestnancov orgánov verejnej správy realizujúcich verejné obstarávanie nie je vôbec nevyhnutné meniť legislatívu. Aj v prípade, žeby dobrovoľná komora verejného obstarávania mala byť zriadená zákonom, nie je potrebné prijímať samostatný nový zákon, ale tento zámer je možné realizovať prostredníctvom doplnenia existujúceho zákona o verejnom obstarávaní. 4. Vylúčiť priame zásahy ÚVO do vytvárania a riadenia dobrovoľnej komory verejného obstarávania Navrhujeme, aby komora verejného obstarávania nebola zriadená prostredníctvom Úradu verejného obstarávania a aby sa vylúčili priame zásahy ÚVO do riadenia a činnosti komory. Túto pripomienku považujeme za zásadnú. Odôvodnenie: Legislatívny zámer predpokladá, že na vznik komory by dohliadal ÚVO a v prechodnom období prvých 15 mesiacov by ÚVO vykonával jej funkciu. ÚVO by mal aj neskôr dohliadať na činnosť komory a mať dokonca zastúpenie v jej kontrolnom a disciplinárnom orgáne, čím by sa spochybnil samosprávny charakter komory. Ak by komora vznikla, mala by byť samosprávnou organizáciou, ktorá by svojich členov zastupovala a chránila ich záujmy, napr. aj voči ÚVO. Preto nie je žiadúce, aby takúto organizáciu zriaďoval a riadil Úrad pre verejné obstarávanie. \*\*\* Všetky pripomienky majú charakter zásadnej pripomienky. V prípade, že Úrad pre verejné obstarávanie nevyhovie hromadnej pripomienke, žiadame uskutočnenie rozporového konania, na ktoré budú písomne pozvaní nižšie uvedení zástupcovia verejnosti. Ondrej Dostál, Beskydská 8, 811 05 Bratislava, ondrejdostal @ institute.sk Radovan Ďurana, Nábrežná 3461/3, 038 61 Vrútky, radovan.durana @ iness.sk Peter Gonda, Tupého 51B, 83101 Bratislava, petergonda @ institute.sk Martin Mlýnek, OKS, Horná 33. Modra, martin.mlynek @ gmail.com | O | N | Po vzájomnej diskusii, ktorú obe strany uvítali, rozpor trvá. |
| **ZMOS** | **návrhu legislatívneho zámeru ako celku**Predložený návrh legislatívneho zámeru obsahuje vcelku jasný koncept profesionalizácie verejného obstarávania. Navrhovaná filozofia pri zapracovaní do zákona v navrhnutom rozsahu môže zvýšiť nielen profesionalizáciu ale prispeje aj k zvýšenej kvalite procesov verejného obstarávania a zodpovednosti odborníkov na verejné obstarávanie za realizáciu jeho procesov. Pri vypracovaní návrhu zákona bude potrebné vysporiadať sa s viacerými výzvami i pochybnosťami, dopracovať argumentáciu vedúcu k vytvoreniu inštitútu komory. S predloženým legislatívnym zámerom Zákona o komore verejného obstarávania súhlasíme. | O | A |  |
| **ZSPS** | **1. Článok I. Zdôvodnenie vypracovania nového zákona**1. Článok I. Zdôvodnenie vypracovania nového zákona Druhá veta predkladaného materiálu znie: "Na základe toho združuje široký okruh subjektov, a to od profesionálnych nákupcov, ktorí ďalej môžu byť špecializovaní v závislosti od obstarávaných komodít, pracovníkov kontrolných orgánov, cez hospodárske subjekty predkladajúce ponuky, až po podnikateľské subjekty vykonávajúce poradenské činnosti v tejto oblasti." Potreba špecializácie "v závislosti od obstarávaných komodít" je pre oblasť obstarávania stavebných prác ( a teda aj pre ZSPS ako reprezentanta slovenského stavebníctva) kľúčová. Žiadame preto, aby sa v rámci komory riešila aj špecializácia na príslušné oblasti (stavebníctvo, výrobné technológie IT, a pod.). Komora teda vo výsledku bude viesť databázu nielen ako zoznam členov, ale bude ich tiež členiť podľa špecializácie na rôzne oblasti VO.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie (napr. stavebné práce, obstarávanie IKT atď..) |
| **ZSPS** | **2. Článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena** 2. Článok III. Osnova návrhu zákona, bod 2. - Povinnosť realizovať verejné obstarávanie prostredníctvom člena komory verejného obstarávania V materiáli sa uvádza, že "Typ členstva, resp. oprávnenie realizovať verejné obstarávane sa navrhuje diferencovať v závislosti od druhu zákazky alebo koncesie do nasledovných kategórií: - všetky druhy zákaziek a koncesií, - civilné zákazky s nízkou hodnotou, ktorých predpokladaná hodnota je rovnaká alebo vyššia ako 50 000 eur (tovary a služby, vrátane tých podľa prílohy č. 1 zákona o verejnom obstarávaní) a 100 000 eur (stavebné práce) a podlimitné zákazky s využitím elektronického trhoviska." Túto časť odporúčame upresniť, aby bolo jasné, aký typ zákaziek a do akej ceny môžu obstarávať verejní obstarávatelia – zamestnanci investora, prípadne iní, ktorí nie sú cerifikovaní a nie sú členmi komory. Túto časť bude potrebné ďaleko podrobnejšie rozpísať, inak bude predmetom sporov medzi investoron/ mesto, obec, kraj/ a NKÚ. Súhlas možno vysloviť s tým, že jednoduchšie VO by mali mať možnosť realizovať obstarávatelia aj bez potreby zapojenia členov komory – komora by pre takéto prípady mohla pripraviť usmernenia, postupy a vzory. Takisto bude potrebné doriešiť, čo s tzv. Ex ante kontrolami verejného obstarávania, ktoré vykonávajú pracovníci ministerstva – nemali by kontrolovať osoby ktoré nemajú odbornú spôsobilosť. Je otázne, či v takomto prípade sú ex ante kontroly vôbec potrebné, keďže je jasne definovaná zodpovednosť na strane verejného obstarávateľa. Ten by mal byť poistený aj pre prípad spôsobenia škody investorovi činnosťou pri verejnom obstarávaní a škoda by mala byť u neho vymáhateľná. Zmyslom zriadenia komory by, okrem tak potrebného skvalitnenia, mala byť aj snaha o zrýchlenie procesu VO a schvaľovania prípravného procesu, nakoľko dnes sa dĺžka VO podpisuje na deformovaní cien / ceny v projekte a ceny za ktoré sa realizuje majú rozdiely od 8 – 15 percent.  | Z | A | Na rozporovom konaní bolo vo vzájomnej diskusii vysvetlené, že koncept komory bude podporovať a umožní špecializáciu na komoditné zameranie. V nadväznosti aj na pripomienky ostatných subjektov bolo do návrhu legislatívneho zámeru ďalej doplnené odôvodnenie výšky finančných limitov pre povinnosť realizovať verejné obstarávanie prostredníctvom člena komory. V rámci prípravy návrhu zákona bude taktiež otvorená otázka ohľadom formy profesionalizácie aj pre osoby vykonávajúce kontrolu verejného obstarávania ako svoju výlučnú činnosť. Otázka zodpovednostných vzťahov a poistenia bude bližšie špecifikovaná v návrhu zákona. |
| **ZSPS** | **3. Článok III. Osnova návrhu zákona, bod 4. - Pôsobnosť komory**3. Článok III. Osnova návrhu zákona, bod 4. - Pôsobnosť komory V záujme posilnenia spätnej väzby o výkone verejného obstarávania prostredníctvom člena komory odporúčame viesť v navrhovanom informačnom systéme komory verejne dostupné priebežné hodnotiace skóre každého člena komory vykonávajúceho verejné obstarávania pre potreby orientácie povinných osôb podľa ZVO pri výbere subjektu (osoby) vykonávajúcej podporné činnosti vo verejnom obstarávaní podľa § 2 ods. 4 ZVO.  | O | A | Otázka hodnotenia členov komory bude predmetom diskusii pri príprave návrhu zákona. |
| **ZSPS** | **4. Článok III. Osnova návrhu zákona, bod 6. – Financovanie komory**4. Článok III. Osnova návrhu zákona, bod 6. – Financovanie komory S ohľadom na deklarovaný primárny cieľ založenia komory, ktorým je "zefektívnenie a profesionalizácia" verejného obstarávania, ktorú možno považovať za verejný záujem s ohľadom na význam tejto oblasti vo vzťahu k alokácii verejných financií, odporúčame overiť možnosť: o zakomponovania do zákona priamy ročný príspevok štátnej samosprávy odvodený napr. určitým promile od "hodnoty" realizovaných zákaziek, o zavedenia ročných členských príspevkov "kolektívnych členov komory", ktorými by boli napr. obce alebo združenia záujmovej samosprávy spĺňajúce určené kritériá, ktoré by na základe členstva mohli využívať "bonifikované" služby poskytované komorou (napr. prístup do informačného systému v časti poradenstva a pod.).  | O | A | Otázka financovania komory, vrátane platby členských príspevkov bude predmetom diskusii pri príprave návrhu zákona tak, aby mohla byť podrobne spracovaná doložka vplyvov na rozpočet verejnej správy.  |
| **ZSPS** | **5. Článok III. Osnova návrhu zákona, bod 8. - Podmienky vzniku členstva a pravidlá výkonu členstva v komore**5. Článok III. Osnova návrhu zákona, bod 8. - Podmienky vzniku členstva a pravidlá výkonu členstva v komore 5.1 V rámci navrhovaných skúšok odbornej spôsobilosti, nad rámec základných skúšok nevyhnutných pre členstvo v komore, kategorizovať ich úrovne vo vzťahu k náročnosti postupov podľa ZVO (nadlimit napr. do 10 mil. EUR, nad 10 mil EUR, podlimit....) a špecializácie , aj s možnosťou ich kombinácie, napr. špecialista pre nadlimit nad 10 mil EUR stavebné práce, špecialista podlimit stavebné práce, špecialista podlimit tovary a služby a pod..., a to úplne podrobne vo vzťahu k deklarovanej náročnosti odbernej činnosti vysoko interdisciplinárneho charakteru. 5.2 V odseku 3, ako základné predpoklady na vznik členstva sa uvádzajú: 1. určená dĺžka praktických skúseností vo verejnom obstarávaní a 2. úspešné absolvovanie odbornej skúšky. Z pohľadu uchádzačov jednak na základe požiadaviek samotného Zákona o verejnom obstarávaní, ďalej požiadaviek iných verejnoprávnych predpisov SR/EÚ, a na druhej strane negatívnych skúseností s prípravou zmlúv vo verejnom obstarávaní, sa javí vyžadovanie len praxe vo verejnom obstávaní a vykonanie skúšky ako nepostačujúce na úspešné odborné zvládnutie prípravy, priebehu a ukončenie procesu VO podpisom zmluvy s úspešným uchádzačom, nakoľko proces prípravy verejného obstarávania zahŕňa aj kvalifikovanú prípravu návrhu zmluvy, ktorý musí byť v súlade: - so súťažnými podkladmi vydanými na konkrétnu obstarávanú zákazku, - s ponukou uchádzača, - s návrhom na plnenie kritérií na vyhodnotenie ponúk, - v súlade so Zákonom o VO, - ako aj v súlade s platnou legislatívou SR/EÚ, najmä verejnoprávnymi predpismi, ktoré upravujú povinnosti verejnoprávnych subjektov. Preto navrhujeme do základných predpokladov na vznik členstva doplniť aj ďalší vyžadovaný predpoklad, a to: "3. praktické skúsenosti s prípravou a uzatváraním obchodných zmlúv, uzatváraných na základe výsledkov verejného obstarávania realizovaného podľa Zákona o VO, a to v dĺžke 3 roky a v prípade osôb so stredoškolským vzdelaním v dĺžke 5 rokov." Odôvodnenie: Obdobný predpoklad bol vyžadovaný aj na získanie odbornej spôsobilosti podľa predchádzajúcej právnej úpravy vo verejnom obstarávaní platnej do 30.6.2013, podľa ktorej sa k získaniu odbornej spôsobnosti vyžadovala aj prax s uzatváraním obchodných zmlúv. Z pohľadu praxe, najmä návrhov zmlúv na uskutočnenie stavebných prác, sú zo strany verejných obstarávateľov/obstarávateľov používané v súťažiach vyhlásených podľa Zákona o VO štandardné „Vzory obchodných zmlúv“, ktoré sa používajú v súkromnom sektore, t.j. zmluvy na zákazky financované z iných zdrojov ako verejných (zo súkromných zdrojov), ktoré sú uzatvárané na základe výsledku uskutočnených rokovaní o uzatvorení zmluvy a výhradne podľa predpisov súkromného práva, a teda majú voľnejší režim, väčší priestor na dohodu strán, ale najmä nie sú v celom rozsahu použiteľné vo verejnom obstarávaní. V prípade verejných zákaziek vyhlásených podľa ZoVO (financovaných z verejných zdrojov) je však nevyhnutné z titulu osobitných požiadaviek legislatívy na zmluvu náležitú pozornosť venovať príprave návrhu zmluvy, aby tento zohľadňoval jednak (i) požiadavky verejného obstarávateľa/obstarávateľa na konkrétny predmet zákazky (podľa SP), (ii) návrhy uchádzača uvedené v ponuke uchádzača, ale aj (iii) osobitné požiadavky Zákona o VO a tiež (iv) osobitné požiadavky iných verejnoprávnych predpisov SR/EÚ upravujúcich zmluvné podmienky pre verejné zákazky. Pokiaľ ide o požiadavky Súťažných podkladov máme na mysli požiadavky na technické špecifikácie, rozpočet a výkaz výmer, pokiaľ ide o ponuku uchádzača najmä predložený návrh na technické riešenie, návrh harmonogramu plnení, navrhovaných subdodávateľov, podiely ich plnenia, príp. ďalšie dokumenty požadované predložiť v ponuke, tiež návrh na plnenie kritérií na vyhodnotenie ponúk, ktoré častokrát nie sú v poskytnutom návrhu zmluvy vôbec zohľadnené a zapracované. Pokiaľ ide o požiadavky Zákona o VO na návrh zmluvy máme na mysli najmä: povinnosť dodávateľa spĺňať Osobné podmienky účasti počas celej doby realizácie zmluvy (§ 32), Zoznam subdodávateľov a pravidlá ich zmeny (§ 41/3-6), priame platby subdodávateľom (§ 41/7), pravidlá pre zmeny zmluvy/dodatky (§ 18), povinnosti členov skupiny dodávateľov (§ 37), povinnosti iných osôb, ktoré uchádzač využil na preukázanie splnenia podmienok účasti (§ 33/2, § 34/3), povinnosť „kľúčových osôb“ plniť osobne (§ 34/3), požiadavka na osobné plnenie dodávateľom (§ 38/4), informácie dôverné a obchodné tajomstvo (§ 22), povinnosť byť zapísaný Registri PVS (§ 11), odstúpenie od zmluvy (§ 19), výpoveď zmluvy (§ 42/15), náležitosti zmluvy vo VO (§ 42/11 – odkazy na prísl. časti SP, návrh na plnenie kritérií, prevod duševného vlastníctva ...), osobitné podmienky plnenia zmluvy vo VO (§ 42/12 – ekonomické, sociálne, environmentálne hľadiská, hľadiská súvisiace s inováciou alebo zamestnanosťou, požiadavky na bezpečnosť a ochranu utajovaných skutočností, bezpečnosť dodávok – aj § 129 a §130), požiadavky na obsah Rámcovej dohody (§ 83, § 99, § 133), tiež vysvetľovanie SP, vrátane poskytnutého návrhu zmluvy, vrátane zapracovania poskytnutých vysvetlení do návrhu zmluvy (§ 48) ... atď. V prípade „dvojkolových súťaží“ aj sú to aj požiadavky ZoVO na rokovania o obsahu zmluvy (v prípade verejného obstarávateľa - § 70 rokovacie konanie so zverejnením, § 81 priame rokovacie konanie, v prípade obstarávateľa - § 94 rokovacie konanie so zverejnením, § 98 priame rokovacie konanie ...), ako aj potreba ich zapracovania do návrhov zmlúv poskytnutých verejným obstarávateľom/obstarávateľom. Pokiaľ ide o požiadavky iných verejnoprávnych predpisov SR/EÚ v prípade stavebných prác máme na mysli napríklad požiadavky: o Zákona o verejných prácach (§ 12) a Vyhláška MVaRR SR č. 83/2008 Z.z., a to požiadavky na obsah zmluvy, konkrétne požiadavky na komplexnosť, úplnosť a kvalitu prác a ich overovanie, prevádzkyschopnosť diela, výkon dozoru, preberacie konanie, preberací protokol, maximálna výška zádržného a minimálna záručná doba, a to podľa druhov prác ...; o Zákona o cenách (regulované JC, cena pevná, cena maximálna ...); o Zákona o EŠIF (eurofondy, platná Zmluva o poskytnutí NFP - odkladacia podmienka účinnosti Zmluvy o dielo ... ); o Smernice č. 2011/7/EÚ o boji proti oneskoreným platbám v obchodných transakciách a o Obchodného zákonníka (najmä ust. platné osobitne pre subjekty verejného práva), a to maximálna lehota splatnosti faktúr (§ 340b), maximálna lehota splatnosti faktúr pre subdodávateľov (§ 340b/6), povinnosť platiť úroky z omeškania (§ 369a), o Zákona o slobode informácií (povinné subjekty a povinne zverejňované zmluvy), o Občianskeho zákonníka, najmä účinnosť povinne zverejňovaných zmlúv (§ 47a); o Nariadenia Vlády SR o zverejňovaní zmlúv v Centrálnom registri zmlúv (najmä rozsah zverejňovaných dokumentov a skutočností), o Zákona o registri o PVS, najmä povinnosť byť zapísaný v Registri PVS ... atď. Takéto základné požiadavky Zákona o VO a požiadavky osobitnej súvisiacej legislatívy SR/EÚ platnej pre verejné zákazky by mali byť zohľadnené v každom návrhu zmluvy, a to v prípade každej obstarávanej komodity (tovary, práce, služby). V praxi nezohľadnenie alebo nedodržanie týchto základných požiadaviek legislatívy je primárne spôsobené neznalosťou týchto ustanovení samotnými zamestnancami útvaru verejného obstarávania, alebo v prípade poverenia prípravou návrhu zmluvy iného zamestnanca iného útvaru VO/O alebo externistu v dôsledku poskytnutia nesprávnych/neúplných pokynov alebo neposkytnutia komplexných východiskových podkladov (najmä SP) takto poverenej osobe, tak dôjde k ich nezohľadneniu v návrhu zmluvy. Uvedené nedostatky zo štádia prípravy procesu VO, t.j. prípravy návrhu zmluvy sa potom v konečnom dôsledku prenášajú aj do procesu VO, ako aj do realizačnej fázy zmluvy, kedy tieto požiadavky buď idú do stratena a už ich netreba dodržiavať, resp. v prípade zvažovania možnosti zmeny zmluvy ju nemožno opraviť, nakoľko by mohlo ísť o podstatnú zmenu zmluvy, ktorá je zakázaná (§ 18/2), a tak je od dodávateľa vyžadované a je nútený zo strany VO/O postupovať v rozpore s platnou legislatívou SR/EÚ, a to aj za cenu rizika uloženia sankcií zo strany ÚVO, RO (fondy EÚ), príp. iných orgánov. V prípade „dvojkolových súťaži“ (rokovacie konanie so zverejnením, priame rokovanie konanie) sa nevyhnutne vyžaduje aj znalosť a praktické skúsenosti jednak s pravidlami rokovania o obsahu zmluvy osobitné skúsenosti v samotnom rokovaní o zmluve, ako aj pri ich následnom zapracovaní do návrhu zmluvy. V záujme zabezpečenia komplexnejšieho prehľadu „odborných garantov“ o osobitných požiadavkách platnej legislatívy SR/EÚ na obsah návrhu zmluvy vo verejnom obstarávaní a znalosti týchto osobitostí v prípade verejných zákaziek, ako aj zabezpečenia prípravy kvalifikovaného návrhu zmluvy v prípravnej fáze VO, jeho úprav v procese VO, úprav pri rokovaniach o návrhu zmluvy a pri jeho sfinalizovaní pri podpise zmluvy s úspešným uchádzačom, je namieste, aby „odborní garanti“ mali aj tieto skúsenosti, a preto navrhujeme predpoklady na vznik členstva v komore rozšíriť o praktické skúsenosti s prípravou a uzatváraním obchodných zmlúv vo verejnom obstarávaní realizovanom podľa Zákona o VO. Zmluvné podmienky realizácie verejnej zákazky financovanej z verejných zdrojov vypracované v súlade s platnou legislatívou SRĚÚ sú v záujme ochrany práv verejných obstarávateľov/obstarávateľov, taktiež práv uchádzačov a dodávateľov, ako aj v záujme podpory otvorenej a čestnej hospodárskej súťaže.  | Z | A | Po vzájomnej diskusii na rozporovom konaní bolo vysvetlené, že obsahová náplň výkonu agendy garanta ako člena komory sa bude vzťahovať aj na samotné uzavretie zmluvy, koncipovanie návrhu zmluvy a uzatvárania dodatkov tak, ako je uvedené v bode 2 osnovy legislatívneho zámeru. Zároveň bolo vysvetlené, že súčasťou skúšky, ktorej úspešné absolvovanie, je podmienkou pre vznik členstva budú aj otázky súvisiace s uzatváraním zmlúv vo verejnom obstarávaní. |
| **ZSPS** | **6. Článok III. Osnova návrhu zákona, bod 7. Vzťah úradu a komory**6. Článok III. Osnova návrhu zákona, bod 7. Vzťah úradu a komory Vzťah komory a úradu by mal byť vyvážený a obojstranný, aby účinne a na základe praktických skúseností a vyhodnocovania procesov v implementačnej praxi sa oproti súčasnosti zásadne zlepšilo prostredie verejného obstarávania. Ak vnímame komoru ako združenie elitných odborníkov vo verejnom obstarávaní, potom ako ako prioritné vo vzájomnom vzťahu úradu a komory sa javí presadzovať a riešiť: 1. Dôraz na ekonomicky najvýhodnejšiu ponuku pri obstarávaní investície znamená posudzovať nielen nominálnu hodnotu investície, ale náklady na celkovú dĺžku životnosti investície – čiže cenu, náklady na prevádzku – energie, servis a údržba – až po ekologickú likvidáciu. V praxi sa stáva, že vyhráva dodávateľ s najnižšou cenou, ale už z projektovaných parametrov investície je zrejmé, že bude v konečnom dôsledku drahšia. Väčšina obstarávateľov sa týmto podmienkam nevenuje, v súťažiach vyhrávajú dodávatelia, ktorí nie sú z „tej istej ligy“ ako kvalitní dodávatelia, ktorí sú nominálne drahší – najmä preto, že časť peňazí venujú na vývoj, bezpečnosť, prevádzkovú spoľahlivosť, inovatívnosť a ekonomiku prevádzky dodávaných výrobkov. Práve toto by mali presadzovať elitní verejní obstarávatelia združení v komore – a môžu to robiť v už zmysle súčasnej legislatívy. Preto vítame zámer vzniku komory a tešíme sa na to, že verejné obstarávanie bude v praxi spravodlivejšie a napraví doterajšie deformácie pri VO k úžitku tak investora, ako aj kvalitného a poctivého dodávateľa. 2. Zelené obstarávanie a obstarávanie inovácií – tu sme v súčasnosti svedkami paradoxu – od dodávateľov sa vyžaduje špičkové, originálne technologické riešenie, ktoré má v sebe všetky prvky know-how, prípadne patentu. Problém je v tom, že verejný obstarávateľ nedokáže takéto riešenie, technológiu, projekt obstarať práve preto, že je jedinečný. V praxi obstarávatelia tvrdia, že potrebujú mať minimálne 3 ponuky, aby mohli začať verejné obstarávanie. Problém je v tom, že ďalšie dve ponuky na trhu neexistujú práve z dôvodu, že požiadavka znela na originálnu inováciu. Buď je teda nedostatočná naša legislatíva, alebo verejní obstarávatelia nie sú dobre oboznámení s možnosťami, ktoré poskytuje. V každom prípade je v súčasnosti výsledok taký, že inovácie, ktoré sú jedinečné sa nedajú obstarávať bez potenciálneho konfliktu s následnou kontrolou – napríklad NKÚ, čoho sa obstarávatelia – najmä zamestnanci investora obávajú. Pokiaľ ide o zelené obstarávanie, ktoré uprednostňuje ekologické kritériá – začína sa situácia zlepšovať, ale práve úlohou komory by malo byť venovať sa osvete svojich členov aj nečlenov o moderných formách verejného obstarávanie 3. Verejné obstarávanie s podporou PPP projektov. Domnievame sa, že súčasné verejné obstarávanie je spolu s kriminalizáciou PPP projektov (na základe dávnejších zlých skúseností pri veľkých projektoch) - brzdou využívania PPP projektov. PPP projekty sú vo svete významnou formou investovania, a to nielen pri budovaní štátnej infraštruktúry, ale aj pri realizácii väčších komunálnych projektov na ktoré mestá a obce nemajú finančné prostriedky, ani profesionálny investorsko-prevádzkový tím. Je dôležitý pohľad zvonka na riešenie problému, z ktorým, si samospráva nevie dlhé roky poradiť. V praxi s iniciatívou na realizáciu komunálneho PPP projektu (s nápadom, ideou) prichádza súkromný sektor – firma. Je to v drvivej väčšine po veľmi zrelej úvahe, s prepočtom doby návratnosti, s využitím svojich dlhoročných skúseností a know-how. poradiť. Prichádza aj s kapitálom – vlastným, alebo úverovým. Mesto väčšinou poskytne nehnuteľnosť, pozemok – a zaviaže sa zmluvou k umožneniu realizácie projektu. Buď sa zaviaže platbou, napríklad platbou, ktorá je vo výške úspory (príklad verejné osvetlenie), alebo platbu získa investor za službu priamo od obyvateľstva. Náklady sa mu vrátia a výnos dosiahne v zmluvne stanovenej lehote. V praxi sa spoločnosť, firma, ktorá navrhne projekt, ktorá príde s nápadom musí stať súčasťou verejného obstarávania, kde sa do súťaže prihlásia ďalší uchádzači – a tak na nápad, ktorý niekto vymyslel iný príde aj firma, ktorá nielen že nevymyslela nič, ale príde ešte aj s nižšou cenou a zákazku získa. Toto je podľa nášho názoru rozhodujúci dôvod, prečo nikto s nápadmi do miest a obcí formou PPP projektov nechodí. Nedomyslený systém verejného obstarávania pripravuje takto mestá a obce o potenciálnych investorov do aktivít na ktoré mestá nemajú zdroje a na ktoré nie sú ani eurofondy.  | Z | A | Predmet pripomienky sa zhoduje s názorom predkladateľa materiálu, a síce že profesionalizácia verejného obstarávania a činnosť komory v oblasti vzdelávania by mala byť zameraná na uvedené oblasti. |
| **ZSPS** | **návrhu ako celku**ZSPS vníma predložený návrh ako pozitívny smer riešenia nedostatočnej odbornosti charakterizujúci súčasný stav najmä vo verejnom obstarávaní stavebných prác. Nestotožňujeme sa síce s konštatovaním predkladateľa, že "Inštitút odborne spôsobilých osôb v podobe, v ktorej bol súčasťou predmetného návrhu, ako aj v podobe, v ktorej bol súčasťou zákona č. 25/2006 Z. z. o verejnom obstarávaní a o zmene a doplnení niektorých zákonov v znení účinnom do 30. júna 2013 možno považovať za historicky prekonaný", obecne ale podporujeme zámer ÚVO, aby inštitucionálna záštita nad výkonom činností vo verejnom obstarávaní bola delegovaná na profesijnú organizáciu – komoru verejného obstarávania. Pripomienky ZSPS k bodom 1, 2, 5 (5.1, 5,2) a 6 treba považovať za zásadné.  | Z | A |  |